ഞാനും പ്രിഥ്വിയും വ്യത്യസ്തര്, താരതമ്യത്തില് കാര്യമില്ല; സിനിമ, ജീവിതം- ഇന്ദ്രജിത്/അഭിമുഖം\n22 Jun 2017 6:35 AM GMT\nഇന്ദ്രജിത് മലയാള സിനിമയുടെ ഭാഗമായിട്ട് ഒന്നര പതിറ്റാണ്ടാകുന്നു. ഈ കാലയളവിനുള്ളില് ഇന്ദ്രജിത് ചെയ്തിടത്തോളം വ്യത്യസ്തവും വെല്ലുവിളിയുണ്ടാക്കുന്നതുമായ കഥാപാത്രങ്ങൾ ചെയ്ത സമകാലികർ കുറവാണ്. ഈപ്പൻ പാപ്പച്ചിയും വട്ടു ജയനും വട്ടോളിയച്ചനും പോലെ പ്രേക്ഷകർ എന്നും ഓർമിക്കുന്ന റോളുകൾ ചെറിയൊരു കാലം കൊണ്ട് അദ്ദേഹം ചെയ്തു തീർത്തു. വരാനിരിക്കുന്ന ഇന്ദ്രജിത്ത് സിനിമകളും പ്രേക്ഷകർ കൗതുകത്തോടെ കാത്തിരിക്കുന്നവയാണ്. സഹോദരന് പ്രിഥ്വിരാജിനൊപ്പമുള്ള ടിയാൻ, മോഹന് ലാല്, നരകാസുരന് തുടങ്ങിയ ചിത്രങ്ങള് അണിയറയില് ഒരുങ്ങുകയാണ്. ഇന്ദ്രജിത്, അപര്‍ണയുമായി സംസാരിക്കുന്നു...\nഅപര്‍ണ: ടിയാൻ എന്നൊക്കെ കണ്ടത് ആധാരമെഴുത്തിലും മറ്റുമൊക്കെയാണ്. എന്താണ് ടിയാൻ?\nഇന്ദ്രജിത്: അതു തന്നെയാണ് സിനിമയിലും ഉദ്ദേശിക്കുന്നത്. മേപ്പടിയാൻ എന്നു പറയുന്നില്ലേ... കൃഷ്ണ കുമാർ - മുരളി ഗോപി ടീമിന്റെ സിനിമയാണിത്. ടിയാൻ ഒരു പാൻ ഇന്ത്യൻ സിനിമയാണ്. പൂർണമായും കേരളത്തിന് പുറത്ത്, എന്നാൽ ഇന്ത്യക്കകത്ത് ചിത്രീകരിച്ച സിനിമ. ആദ്യ പോസ്റ്ററിൽ തന്നെ ഉണ്ടായിരുന്ന ടാഗ് ലൈൻ ആയിരുന്നു, 'ഒരു ദേശത്തിന്റെ കഥ പറയുന്ന സിനിമ' എന്നത്. അങ്ങനെ ഇന്ത്യയുടെ കഥ പറയുന്ന സിനിമ എന്ന് വേണമെങ്കിൽ ടിയാനെ വിശേഷിപ്പിക്കാം. പലതരം മതങ്ങളും രാഷ്ട്രീയ പാർട്ടികളും ആചാരങ്ങളും ഒക്കെ ഉള്ള നാടാണ് ഇന്ത്യ. ജനാധിപത്യ രാജ്യം ആയിരിക്കുമ്പോഴും ആ ജനാധിപത്യത്തെ വെല്ലുവിളിക്കുന്ന കുറെ കാര്യങ്ങളും നാട്ടിൽ നടക്കുന്നു. ഭൂമിക്കു വേണ്ടിയും വെള്ളത്തിനു വേണ്ടിയും ഉള്ള യുദ്ധങ്ങൾ, ഐഡന്റിറ്റിക്കു വേണ്ടിയുള്ള യുദ്ധങ്ങൾ. കേരളത്തെ സംബന്ധിച്ച് മറ്റു സംസ്ഥാനങ്ങളേക്കാള് ഗ്രാസ് റൂട്ട് ലെവൽ മുതൽ ഈ പ്രശ്നങ്ങളെ മറികടക്കുന്ന ഒരു ഐക്യം നിലനിൽക്കുന്നുണ്ട്. ഈ അവസ്ഥകളിൽ നിൽക്കുമ്പോൾ ഇന്ത്യക്ക് കേരളത്തോടും കേരളത്തിന് ഇന്ത്യയോടും പറയാനുള്ള കഥയാണ് ടിയാൻ. ഇന്ത്യക്കാരായ ഏത് കാണിക്കും ആ സിനിമയോട് ഒരു ഐക്യപ്പെടൽ സാധിക്കും എന്ന് തന്നെയാണ് കരുതുന്നത്. സാമൂഹ്യ, രാഷ്ട്രീയ വിഷയങ്ങളും ചരിത്രവും ഐതിഹ്യവും ഒക്കെ കടന്നു വരുന്നുണ്ട് സിനിമയിൽ. അതൊക്കെ കൂടിയത് തന്നെയാണല്ലോ ഇന്ത്യൻ റിയലിസവും. പല അടരുകൾ ഉള്ള ഒരു തിരക്കഥയാണ് ടിയാന്റെത്. പലതരം ഴോണറുകളുടെ മിക്സ് ആണ് ടിയാൻ.\nഅപ: ട്രെയിലർ വ്യത്യസ്തവും പുതുമയുള്ളതുമാണ്. പക്ഷെ കഥാഗതിയെ പറ്റി സൂചനകൾ ഒന്നും തന്നെ തരുന്നില്ല. ട്രെയിലറിനൊപ്പം അതും ചർച്ച ആയല്ലോ...\nഇന്ദ്ര: ആ ആകാംക്ഷ നിലനിർത്തിക്കൊണ്ട് തന്നെ പ്രേക്ഷകരെ സിനിമയോട് അടുപ്പിക്കാൻ ഉദ്ദേശിച്ചു തന്നെയാണ് ആ ട്രെയിലർ കട്ട് ചെയ്തിട്ടുള്ളത്. പിന്നെ ഒറ്റയടിക്ക് ഒറ്റ ലയറിലായി പറയാവുന്ന കഥയല്ല ടിയാന്റെത്. ഒരു ചട്ടക്കൂടിൽ പ്രേക്ഷകരെ ഒതുക്കി നിർത്തി, ഇതാ ഇതാണ് കഥ എന്നൊന്നും പറയാതെ ഴോണർ മിക്സ് ആയ ഒരു സിനിമയിലേക്ക് പ്രേക്ഷകരെ എത്തിക്കാനാണ് ഞങ്ങൾ ട്രെയിലറിലൂടെയും ശ്രമിച്ചത്. ഇത്തരം ഘടകങ്ങൾക്കെല്ലാം അപ്പുറം വാണിജ്യമായ ഒരു ഘടകവും ടിയാനുണ്ട്, പ്രേക്ഷകർക്ക് കണ്ട് ആസ്വദിച്ച് ഇറങ്ങി പോരാവുന്ന ഒന്ന്. പല കഥാപാത്രങ്ങളിലൂടെ പല കാര്യങ്ങൾ സംസാരിക്കുന്ന ഒന്നായിരിക്കുമ്പോൾ തന്നെ അതും സാധ്യമാണല്ലോ.\nഅപ: ടിയാനിലെ കഥാപാത്രത്തെ കുറിച്ച് എന്തെങ്കിലും പറയാൻ സാധിക്കുമോ?\nഇന്ദ്ര: പട്ടാഭിരാമൻ നിർവചനാതീതമായ കഥാപാത്രമാണ്. പക്ഷെ തീർച്ചയായും ഇതുവരെ ചെയ്തതിൽ ഏറ്റവും വെല്ലുവിളി ഉയർത്തിയ കഥാപാത്രങ്ങളിൽ ഏറ്റവും മുൻനിരയിൽ ഉള്ള കഥാപാത്രമാണ്. ഒരുപാട് ഇമോഷണൽ ഗ്രാഫ് ഉള്ള കഥാപാത്രമാണ്. വിചിത്രമായ വെല്ലുവിളികൾ ഉയർത്തുന്ന നിരവധി അവസ്ഥകളിലൂടെ അയാൾ കടന്നു പോകുന്നുണ്ട്. വടക്കേ ഇന്ത്യയിൽ നടക്കുന്ന കഥ ആയതുകൊണ്ട് തന്നെ അയാൾക്ക് ആ നാടിന്റെ സ്വാധീനം എല്ലാ രീതികളിലും ഉണ്ട്. ഒരുപാട് ഹിന്ദി സംഭാഷണങ്ങൾ ഉണ്ട്. ശക്തവും തീവ്രവുമായ വൈകാരിക വിക്ഷോഭങ്ങളിൽ കൂടി അയാൾ കടന്നു പോകുന്നുണ്ട്. സിനിമ സഞ്ചരിക്കുന്നതിനോടൊപ്പം സാമൂഹ്യ, രാഷ്ട്രീയ അവസ്ഥകളിൽ കൂടിയൊക്കെ പട്ടാഭിരാമനും സഞ്ചരിക്കുന്നുണ്ട്. ഒരുപാട് കഷ്ടപ്പെട്ട് ചെയ്ത ഒരു സിനിമ കൂടിയാണിത്.\nഎന്റെ കഥാപാത്രം മാത്രമല്ല, പൃഥ്വിയുടേയും മുരളിയുടെയും പദ്മപ്രിയയുടെയും ഒക്കെ കഥാപാത്രങ്ങൾ ഇങ്ങനെ വെല്ലുവിളികൾ ഉള്ളവ തന്നെയാണ്.മുരളി ഗോപിയുടെ എല്ലാ തിരക്കഥകളും കാരക്റ്റർ ഡ്രിവൺ തന്നെയാണ് എന്നതാണ് അനുഭവം. അഭിനേതാക്കൾക്ക് അത്തരം തിരക്കഥകൾ കിട്ടുന്നത് സന്തോഷമാണ്. അദ്ദേഹം ഒറ്റയടിക്ക് കഥാപാത്രങ്ങളെ നമുക്കങ്ങ് ഇട്ടു തരില്ല. ഷൂട്ട് തുടങ്ങുന്നതിന് ഒരു കൊല്ലമോ ആറു മാസമോ മുന്നേ തന്നെ നമ്മുടെ കൂടെ ഇരുന്ന് കഥാപാത്രത്തിന് വേണ്ട മെറ്റീരിയൽസ് നമുക്കൊപ്പം പങ്കു വെക്കുന്ന ആളാണ്. ഷൂട്ടിങ്ങിനെത്തുമ്പോൾ തന്നെ കഥാപാത്രം എങ്ങനെ നടക്കും, എങ്ങനെ സംസാരിക്കും, എങ്ങനെ പെരുമാറും എന്നൊക്കെ അറിയാൻ പറ്റും. പട്ടാഭിരാമൻ ഓരോ രംഗത്ത് അഭിനയിക്കുമ്പോഴും ആ രംഗം മാത്രമല്ല, വലിയൊരു ഭൂതകാലം അയാളെ പിന്തുടരുന്നുണ്ട്. ആ ഭൂതകാലം ചരിത്രപരവും ആണ്. ഒരുപാട് കഷ്ട്പെട്ടു ചെയ്തു തീർത്ത കഥാപാത്രം തന്നെയാണിത്, ഒരുപാട് പ്രതീക്ഷയോടെ കാത്തിരിക്കുന്നതും.\nഅപ: 'മോഹൻലാൽ' എന്ന സിനിമയുടെ ഷൂട്ടിങ്ങിൽ ആണല്ലോ. മലയാളത്തിൽ ഒരു താരത്തിന്റെ പേരിൽ ഇത്തരം ഒരു പരിശ്രമം ആദ്യമാണല്ലോ...\nഇന്ദ്ര: സാജിദ് യഹിയയുടെ പക്കാ എന്റെർറ്റൈനെർ ആയ ഒരു സിനിമയാണ് മോഹൻലാൽ. ലാലേട്ടന് ഒരു ട്രിബ്യൂട്ട് എന്ന മട്ടിൽ എടുത്ത ഒരു സിനിമ കൂടിയാണിത്. ഭയങ്കരമായ ഒരു മോഹൻലാൽ ആരാധികയുടെയും അവരുടെ ഭർത്താവിന്റെയും കഥയാണ് ഈ സിനിമ. മഞ്ജു വാര്യരും ഞാനുമാണ് ആ കഥാപാത്രങ്ങൾ ആകുന്നത്. അമിത ആരാധന കാരണം ഇവരുടെ ദാമ്പത്യ ജീവിതത്തിൽ ഉണ്ടാകുന്ന പ്രതിസന്ധികളെ ഒക്കെ ഹാസ്യത്തിലൂടെ വരച്ചു കാട്ടുന്ന ഒരു സിനിമ. സറ്റയറിന്റെ നിരവധി സാധ്യതകൾ ഈ സിനിമയിൽ ഉപയോഗിച്ചിട്ടുണ്ട്. അതെ സമയം ലാലേട്ടന്റെ പ്രൊഫഷണൽ ജീവിതവും വളർച്ചയും ജീവിത യാത്രയും ഒക്കെ പാരലൽ ആയി പറയുന്നുമുണ്ട് സിനിമയിലൂടെ. സാന്നിധ്യം ഇല്ലെങ്കിലും ലാലേട്ടന്റെ കൂടി കഥയാണ് ഈ സിനിമ. വളരെ ഇന്‍ട്രസ്റ്റിംഗ് ആയ ഒരു ത്രെഡ് ആയി തോന്നി അത്. ദാമ്പത്യത്തിൽ ഒക്കെ ഊന്നിയ സിനിമ ആണെങ്കിലും ഒരു വലിയ താര നിര തന്നെ ഈ സിനിമയുടെ ഭാഗമായി ഉണ്ട്. ഞാനും മഞ്ജുവും മാത്രമായി മുന്നോട്ട് നയിക്കുന്ന ഒരു സിനിമ അല്ല ഇത്. സലിം കുമാർ, അജു വർഗീസ്, സൗബിൻ അങ്ങനെ നൂറോളം ആർട്ടിസ്റ്റുകൾ അണിനിരക്കുന്നു. തമാശ നിറഞ്ഞ, എല്ലാ പ്രേക്ഷകർക്കും രസിക്കുന്ന സിനിമയാണിത്. ക്രിസ്മസ് റിലീസ് ആയാണ് ഉദ്ദേശിക്കുന്നത്.\nഅപ: നരകാസുരൻ എന്നത് താങ്കളുടെ ആദ്യ തമിഴ് സിനിമയാണ്. കാർത്തിക് നരേന്റെ സിനിമ എന്നത് പ്രതീക്ഷയുടെ പുതിയ ടാഗ്‌ലൈൻ ആണ്..\nഇന്ദ്ര: ഞാൻ ആ തിരക്കഥ വായിച്ചു ഞെട്ടിപ്പോയി. വല്ലാത്ത ഒരു തിരക്കഥയാണ്. കാർത്തിക്ക് നരേന്റേതു തന്നെയാണ് സ്ക്രിപ്റ്റ്. ഇതുവരെ അത്തരം ഒരു ആശയം ഇന്ത്യൻ സിനിമയിൽ വന്നിട്ടുള്ളതായി അറിവില്ല. വളരെയധികം പുതുമകൾ ഉള്ള, തമിഴ് ചരിത്രം ശക്തമായി പറയുന്ന ഒന്നാണ് ആ സിനിമ. സിനിമയെ കുറിച്ചോ കഥാപാത്രങ്ങളെ കുറിച്ചോ കൂടുതൽ എനിക്കിപ്പോൾ പറയാനാവില്ല. ഒരു ഡാർക്ക് ത്രില്ലർ ആണ് ഈ സിനിമ. ത്രില്ലർ എന്ന് പറയുമ്പോൾ തന്നെ ഇത് വരെ ഉണ്ടായ ത്രില്ലറിൽ നിന്ന് വ്യത്യസ്തമായ ഒന്ന് ഉണ്ടായാലല്ലേ പ്രേക്ഷകർ സ്വീകരിക്കൂ. നരകാസുരൻ അങ്ങനെ വ്യത്യസ്തമായ ഒന്നാണ് എന്ന് ഉറപ്പാണ്. പശ്ചാത്തലവും കഥാഗതിയും വളരെ പുതുമകൾ നിറഞ്ഞതാണ്. എന്റർറ്റൈനിംഗ് ആണ്, പ്രേക്ഷകരെ കൂടെ കൊണ്ട് പോകും.\nകഥാപാത്രങ്ങൾ മുന്നോട്ട് നയിക്കുന്ന ഒരു തിരക്കഥയാണിതിന്റെത്. അരവിന്ദ് സ്വാമി, ഞാൻ, സന്ദീപ് കിഷൻ എല്ലാവർക്കും ഒരേ പോലെ പ്രാധാന്യമുണ്ട്. പക്ഷെ ഹീറോ തിരക്കഥയാണ്. ഡി 16- ഉം അങ്ങനെ തന്നെ ആയിരുന്നല്ലോ. 21 വയസിൽ അങ്ങേർ ചെയ്ത സിനിമ ആണത്. നിർമാതാക്കളെ കിട്ടാതെ സ്വന്തം അച്ഛൻ പണം മുടക്കി, താരങ്ങൾക്ക് പുറകെ നടന്നു, കുറെ കഷ്ടപ്പെട്ട് അവസാനം റഹ്‌മാൻ സമ്മതിച്ചു, അങ്ങനെ കുറെ അലച്ചിലിനും അതിലേറെ പരിമിതികൾക്കും ഇടയിൽ എടുത്ത സിനിമയായിരുന്നു അത്. എന്നിട്ട് അതിമനോഹരമായി ഒരു റിസൾട്ട് ഉണ്ടാക്കി. അതിന്റെ കൂടി ഫലമായിരിക്കും, നരകാസുരൻ നിർമിക്കുന്നത് ഗൗതം മേനോൻ ആണ്. വലിയൊരു ടീമിന്റെ പിന്തുണയുണ്ട്.\nതമിഴിൽ പത്തു വർഷത്തിനിടയിൽ കുറെ ഓഫറുകൾ എനിക്ക് വന്നിരുന്നു. തമിഴിൽ ഒരു സിനിമ ചെയ്തു എന്ന് പറയാൻ വേണ്ടി പോയി ഒരു സിനിമ ചെയ്യാൻ എനിക്ക് താത്പര്യമില്ല. എനിക്ക് എന്തെങ്കിലും ചെയ്യാൻ വേണം എന്ന് നിർബന്ധം ഉണ്ടായിരുന്നു. ഇവിടെ ഞാൻ ശ്രദ്ധിക്കപ്പെട്ടിട്ടുണ്ടെങ്കിൽ അത് ഒരു നടൻ എന്ന നിലയിൽ ആയിരുന്നു. ഏത് ഇൻഡസ്ട്രിയിൽ ചെന്നാലും അത് അങ്ങനെ തന്നെ ആവണം എന്ന് ഞാൻ കരുതി. അതിപ്പോഴാണ് ഒത്തു വന്നത്. 45 ദിവസം കൊണ്ട് ഒറ്റ ഷെഡ്യുളിൽ തന്നെ അത് തീർക്കാനാണ് പ്ലാൻ. ഊട്ടിയിലാണ് ഷൂട്ടിങ്.\nഅപ: ഈ പറഞ്ഞ മൂന്നു സിനിമകളും താങ്കളുടെ കഥാപാത്രങ്ങളും വെല്ലുവിളി ഉള്ളതും വ്യത്യസ്തവുമാണ് . ഈ വ്യത്യസ്തതയാണ് തുടക്കം മുതൽ ഇന്ദ്രജിത്ത് എന്ന നടന്റെ ട്രേഡ് മാർക്ക്...\nഇന്ദ്ര: അത് വളരെ നല്ല ഒരു അനുഭവമായാണ് ഞാൻ കരുതുന്നത്. എന്റെ കരിയർ എളുപ്പവഴിയിലൂടെ ഉണ്ടാക്കിയെടുത്ത ഒന്നായിരുന്നില്ല. ഞാൻ വന്ന സമയത്താണ് പൃഥ്വിയും ജയസൂര്യയും ഒക്കെ വന്നത്. പിന്നെയും കഴിവുള്ള ഒരുപാട് നടന്മാർ വന്നു. ആ സമയം ക്ഷമയോടെ കാത്തിരുന്നു. വലിയ സംവിധായകന്റെ, ബാനറിന്റെ ഒക്കെ കീഴിൽ ഹീറോ ആയി വരിക, കിട്ടുന്ന നല്ല കഥാപാത്രങ്ങൾ സ്വീകരിക്കുക എന്നീ രണ്ട് ഓപ്‌ഷനുകൾ ഉണ്ടായിരുന്നു. ഞാൻ രണ്ടാമത്തെ വഴി തെരഞ്ഞെടുക്കാൻ തീരുമാനിച്ചു. അത് കുറച്ചു കൂടി വലിയ യാത്ര ആണെന്ന് അറിഞ്ഞു കൊണ്ട് തന്നെയാണ് ആ വഴിയിലൂടെ നടന്നു തുടങ്ങിയത്. ഒരു നടൻ എന്ന രീതിയിൽ എന്നെ പ്രൂവ് ചെയ്യാൻ തന്നെയാണ് ഞാൻ ആദ്യം ശ്രമിച്ചത്. സമയമെടുക്കും എന്നറിഞ്ഞു കൊണ്ട് തന്നെയായിരുന്നു ആ തീരുമാനം. എന്തോ ഭാഗ്യം കൊണ്ടാവാം കരിയറിന്റെ തുടക്കം മുതൽ തന്നെ ആ രീതിയിൽ എന്നെ തെളിയിക്കാനുള്ള കഥാപാത്രങ്ങൾ കിട്ടിക്കൊണ്ടിരുന്നു.\nവളരെ വ്യത്യസ്തമായ പരീക്ഷണങ്ങൾക്കുള്ള സാധ്യതകൾ എനിക്ക് കിട്ടി. മീശ മാധവൻ എന്റെ രണ്ടാമത്തെ സിനിമയായിരുന്നു, ഏതാണ്ട് അതിനൊപ്പം തന്നെയാണ് മിഴി രണ്ടിലും ചെയ്തത്. അങ്ങനെ എല്ലാ ഘട്ടത്തിലും വ്യത്യസ്തമായ റോളുകൾ അടുപ്പിച്ചു ചെയ്യാൻ ഉള്ള ഭാഗ്യം ഒരു നടൻ എന്ന രീതിയിൽ എനിക്ക് കിട്ടിയിട്ടുണ്ട്. നടൻ എന്ന രീതിയിൽ മലയാളി പ്രേക്ഷകർ എവിടെയൊക്കെയോ എന്നെ അംഗീകരിച്ചു എന്നൊക്കെ കേൾക്കുമ്പോൾ സന്തോഷമുണ്ട്. മലയാളികളുടെ മനസ്സിൽ അങ്ങനെ കയറിപ്പറ്റൽ അത്ര എളുപ്പമല്ലല്ലോ. ഒരു നടൻ ആയി അത്തരത്തിൽ അംഗീകരിച്ചതായി പറയാറുണ്ട്. ഞാൻ ആ രീതിയിൽ വളരാൻ എല്ലാ നിമിഷവും പരിശ്രമിക്കാറുണ്ട്. ആ പരിശ്രമത്തെ സഹായിക്കുന്ന രീതിയിൽ തന്നെ ഉള്ള പ്രോജക്റ്റുകൾ കിട്ടിക്കൊണ്ടിരിക്കുന്നത് മറ്റൊരു സന്തോഷം. എന്റെ കരിയറിലെ ഏറ്റവും എക്സൈറ്റിങ് ആയ പ്രോജക്റ്റുകൾക്കിടയിലൂടെയാണ് ഞാൻ ഇപ്പോൾ കടന്നു പോയിക്കൊണ്ടിരിക്കുന്നത്. അവയെക്കുറിച്ചുള്ള ആകാംക്ഷകളും പ്രതീക്ഷകളുമാണ് എന്നെ ഇപ്പോൾ മുന്നോട്ട് നയിക്കുന്നത്.\nഅപ: അപ്പോൾ താരം എന്നതിനേക്കാൾ ഒരു നടൻ എന്ന നിലയിലാണോ ആദ്യം മുതൽ ചിന്തിച്ചു കൊണ്ടിരുന്നത്?\nഇന്ദ്ര: താരമാകുക എന്നത് വേറെ ഒരു ആസ്‌പെക്റ്റിൽ ഉള്ള കാര്യമല്ലേ. അതിനെക്കുറിച്ച് അങ്ങനെ ചിന്തിച്ചിട്ടില്ല. ചിന്തിച്ചിട്ട് മുന്നോട്ട് പോകുക എന്നതും സാധ്യമല്ല. ജയം, തോൽവി, സ്റ്റാർഡം ഒക്കെ പിന്നീട് എപ്പോഴോ സംഭവിക്കുന്ന റിസൾട്ടുകൾ ആണ് എന്ന് ഞാൻ കരുതുന്നു. ഏത് തൊഴിൽ സ്ഥലങ്ങളിലും ജയവും തോൽവിയും ഒക്കെ പിന്നീട് സംഭവിക്കുന്ന കാര്യങ്ങളാണ്. സിനിമ അനിശ്ചിതത്വങ്ങളുടെ തൊഴിൽ മേഖല കൂടിയാണല്ലോ. നാളെ സിനിമ ഉണ്ടാവുമോ വിജയിക്കുമോ എന്നൊന്നും നമുക്ക് അറിയില്ല. ഗാംബ്ലിങ്ങിന്റെ ഏതൊക്കെയോ തലങ്ങൾ ആ രീതിയിൽ സിനിമയിൽ ഉണ്ട്. നമ്മുടെ കയ്യിൽ നിൽക്കാത്ത ഒന്നാണത്. ഇന്നുകളിൽ നിൽക്കുക, ഇഷ്ടപ്പെട്ട തിരക്കഥകളെ സ്വീകരിക്കുക, ചെയ്യുന്ന കഥാപാത്രത്തിൽ പൂർണമായും സമർപ്പിതമാകുക ഇതിലൊക്കെയാണ് ഞാൻ ശ്രദ്ധിക്കാറുള്ളത്. ബാക്കി ഒക്കെ സംഭവിക്കുന്നത് മറ്റു കുറെ ഘടകങ്ങളെ ആശ്രയിച്ചാണ്. ഒരു പത്തു വർഷം മുന്നേ ഉണ്ടായിരുന്ന ഇന്ദ്രജിത് അല്ല ഇപ്പോൾ ഉള്ള ഇന്ദ്രജിത്. ഒരു പത്തു വർഷം ഇനിയും കഴിയുമ്പോൾ ഇന്ദ്രജിത് എന്ന നടന് ഇനിയും മാറ്റങ്ങൾ സംഭവിക്കാം. ഞാൻ ഇപ്പോഴും ഒരു നടൻ എന്ന രീതിയിൽ എന്നെ തന്നെ ചലഞ്ച് ചെയ്യാറുണ്ട്. ഇപ്പോഴും എന്നെ വീണ്ടും കണ്ടെത്താൻ ശ്രമിക്കാറുണ്ട്. പുതുതായി എന്തെങ്കിലും ചെയ്യാൻ ശ്രമിക്കുന്നു. അതിനു സഹായകരമായ സിനിമകൾ ചെയുന്നു. സ്റ്റാർഡം അതിനിടയിൽ ഉണ്ടോ ഇല്ലയോ എന്ന ചിന്ത ഇല്ല. ശരി, എന്നാൽ നാളെ മുതൽ ഞാൻ ഒരു സ്റ്റാർ ആയേക്കാം എന്നൊന്നും വിചാരിക്കാൻ ആവില്ലല്ലോ. അത് വരും പോലെ വരട്ടെ എന്നാണ് ഞാൻ കരുതുന്നത്.\nഅപ: ബാഹുബലി തീയറ്ററിൽ എത്തിയ സമയത്ത് താങ്കൾ അഭിനയിച്ച ലക്‌ഷ്യം അടക്കം നിരവധി മലയാള സിനിമകൾ റിലീസ് ആയിരുന്നു. മലയാളം ചെറിയ ഒരു ഇൻഡസ്ട്രി ആണല്ലോ... അതിനിടയിൽ വലിയ സിനിമകൾ വരുമ്പോൾ നമ്മുടെ നാട്ടിലെ തന്നെ ചില നല്ല സിനിമകൾ പ്രേക്ഷകർക്ക് ആഗ്രഹിച്ചാലും കാണാൻ പറ്റാത്ത അവസ്ഥ വരാറുണ്ട്. ഒരു നടൻ എന്ന രീതിയിലും ഈ മേഖല ഉപജീവനത്തിനായി സ്വീകരിച്ച ആൾ എന്ന നിലയിലും ഇതിനെ എങ്ങനെ കാണുന്നു?\nഇന്ദ്ര: ലക്ഷ്യത്തിന്റെ കാര്യം എന്ന രീതിയിൽ എടുത്തുപറയുന്നില്ല എങ്കിലും ഈ പറഞ്ഞത് നൂറു ശതമാനം ശരിയാണ്. ചെറിയ സിനിമകൾ ശ്രദ്ധിക്കപ്പെടാതെ പോകുന്നുണ്ട്, ചിലതൊക്കെ അർഹിക്കുന്ന വിജയം കിട്ടാതെ പോകുന്നു. ലക്‌ഷ്യം ഇവിടുത്തെ തീയറ്ററിൽ ഒരു ദിവസം പോയി കണ്ടിരുന്നു. അന്ന് നല്ല ആളും ഉണ്ടായിരുന്നു. പിറ്റേന്ന് എവിടെയും ഇല്ല. ലക്ഷ്യത്തിലും ചെറിയ തോതിൽ നിർമിക്കുന്ന നല്ല സിനിമകളുടെ ഗതി എന്താവും അപ്പോൾ? സിനിമ എന്ന ഇന്‍ഡസ്ട്രിക്കും കലയ്ക്കും പ്രേക്ഷകരിൽ എത്താതെ നിലനിൽപ്പ് ഇല്ലല്ലോ. 'വലിയ' സിനിമകൾ വരുമ്പോൾ പല 'ചെറിയ' സിനിമകൾക്കും തീയറ്ററുകൾ കിട്ടുന്നില്ല എന്നത് ഒരു യാഥാർഥ്യമാണ്. സിനിമയുടെ എണ്ണം വളരെ കൂടുതലും തീയറ്ററുകളുടെ എണ്ണം വളരെ കുറവുമാണ് നമ്മുടെ നാട്ടിൽ. അതെ സമയം ഹിന്ദി, തമിഴ്, തെലുങ്ക് ഭാഷകളിലെ വലിയ സിനിമകളോടൊന്നും കിടപിടിക്കാൻ നമ്മുടെ ചെറിയ സിനിമകൾക്ക് പറ്റി എന്ന് വരില്ല. പിന്നെ ഇതിനെ മറികടന്ന് നമ്മുടെ നാട്ടിലെ സിനിമാ വ്യവസായത്തെ രക്ഷിക്കാൻ തീയറ്ററുകളും മനസ് വെക്കണം. തമിഴ്നാട്ടിൽ തമിഴ് റിലീസ് വരുമ്പോൾ അവർ ഹിന്ദിക്കോ മറ്റു ഭാഷകൾക്കോ കൊടുക്കുന്നതിലും കൂടുതൽ ഇടം ആ സിനിമക്ക് കൊടുക്കും, അല്ലെങ്കിൽ ഈക്വൽ സ്പേസ് എങ്കിലും കൊടുക്കും. അങ്ങനെ അല്ലേ ഒരു വ്യവസായത്തെ താങ്ങി നിർത്തുക. കന്നഡ ഇൻഡസ്ട്രിയിൽ ഒരു കാലത്ത് ഇത്തരം ഒരു പ്രശ്നം ഉണ്ടായിരുന്നു. നഗര പരിസരത്ത് അന്യഭാഷാ ബിഗ് ബജറ്റ് സിനിമകൾ മാത്രമാണ് റിലീസ് ചെയ്തിരുന്നത്. ഒരുപാട് പ്രയത്നിച്ച് അവർ ആ മേഖലയെ തിരിച്ചു പിടിച്ചു. ചെറിയ സിനിമകൾക്ക് പോലും ഇടം കൊടുത്ത് അവർ ആ പ്രശ്നം പരിഹരിച്ചു.\nമലയാളം ഇൻഡസ്ട്രി ആ പ്രതിസന്ധി അനുഭവിക്കുന്നുണ്ട്. വലിയ അന്യഭാഷാ റിലീസുകൾക്ക് മുന്നിൽ ചെറിയ മലയാളം സിനിമകൾ ഇല്ലാതാവുന്നു. നല്ല രീതിയിൽ ഓടുന്ന സിനിമകൾ പോലും ഈ പറഞ്ഞ വലിയ സിനിമകൾക്ക് വേണ്ടി എടുത്തു മാറ്റപ്പെടുന്നുണ്ട്. തീയറ്റർ ഇൻഡസ്ട്രി ഒരു വ്യവസായം ആണെന്നതിനെ മാനിക്കുന്നു. പക്ഷെ അതിനും മുകളിലാണ് സിനിമ. സിനിമ ഉള്ളതു കൊണ്ടാണെല്ലോ തീയറ്ററുകളും നമ്മളും ഒക്കെ അതിജീവിക്കുന്നത്. ഈ രീതിക്ക് മാറ്റം വരുത്തേണ്ടതാണ്. ഉത്സവകാലത്തൊക്കെ മലയാളത്തിനും അന്യഭാഷകൾക്കും ഒരു പോലെ റിലീസ് ഉണ്ടാവും. അന്യഭാഷാ സിനിമകൾക്കൊക്കെ വലിയ തീയറ്ററുകൾ കിട്ടുക, നമ്മുടെ സിനിമകൾ പ്രേക്ഷകർ ഇഷ്ടപ്പെട്ടാലും ഇല്ലാതാവുക എന്നൊക്കെ ഉള്ള അവസ്ഥ സർക്കാർ സഹായത്തോടെ തന്നെ മാറ്റം വരുത്തേണ്ടതാണ്. എല്ലാത്തിനെയും ഉൾക്കൊള്ളാൻ തക്കവണ്ണം തീയറ്ററുകൾ ഉണ്ടാവുക എന്നതും അനിവാര്യമാണ്. മലയാള സിനിമയെ പിന്തുണക്കാൻ നമുക്കല്ലേ പറ്റൂ...\nഅപ: സോഷ്യൽ മീഡിയ സിനിമക്ക് നല്ലതോ മോശമോ ആയ സ്വാധീനം ഉണ്ടാക്കിയതായി അറിയുമോ?\nഇന്ദ്ര: സോഷ്യല് മീഡിയ നല്ലതും മോശവുമായി പലപ്പോഴും സ്വാധീനിച്ചിട്ടുണ്ട്. അതിപ്പോൾ നമ്മുടെ ഉപയോഗ രീതിയും തിരഞ്ഞെടുക്കുന്ന രീതിയും ഒക്കെ അനുസരിച്ചിരിക്കും. ചില സന്ദർഭങ്ങളിൽ സിനിമയിലേക്ക് നേരിട്ട് ഒരു റീച് അതിനു കിട്ടും. പക്ഷെ സോഷ്യൽ മീഡിയയ്ക്കപ്പുറം ഒരു നല്ല സിനിമ അതിജീവിക്കും, എന്നാല് ഏത് ഹൈപ്പിനു ശേഷവും നല്ലതല്ലാത്ത സിനിമ അതിജീവിക്കില്ല. ഇപ്പോഴും സിനിമ കാണുന്ന 50 ശതമാനത്തിലേറെ കാണികൾ സോഷ്യൽ മീഡിയ ഉപയോഗിക്കുന്നില്ല. അല്ലെങ്കിൽ സജീവമായി കാണുന്നില്ല. അവർ വരുന്നു, ടിക്കറ്റ് എടുക്കുന്നു, സിനിമ കാണുന്നു. സിനിമ വിജയിക്കാനും പരാജയപ്പെടാനും കുറെ കാരണങ്ങൾ വേറെ ഉണ്ട്. മൗത്ത് പബ്ലിസിറ്റി മറ്റൊരു കാരണമാണ്. പക്ഷെ നമ്മൾ നേരത്തെ പറഞ്ഞ തീയറ്റർ വിഷയം പോലുള്ള പ്രശ്നങ്ങൾ സിനിമയെ വളരെ നേരിട്ട് ബാധിക്കും.\nഅപ: താങ്കളും പ്രിത്വിയും മുഖ്യധാരാ നടന്മാരാണ്. കുടുംബത്തിൽ എല്ലാവരും ക്യാമറയ്ക്കു മുന്നിൽ നിന്നവർ. സ്വന്തം ഇടം നേടിയപ്പോഴും താരതമ്യങ്ങൾ കൊണ്ട് ആൾക്കാർ പുറകെ വരുന്നുണ്ടോ?\nഇന്ദ്ര: അത്തരത്തിൽ താരതമ്യങ്ങൾ ആൾക്കാർ നടത്താറുണ്ടാവാം ചിലപ്പോൾ. ഞാൻ ശ്രദ്ധിക്കാറില്ല. പക്ഷെ ഞങ്ങൾ തികച്ചും വ്യത്യസ്തരായ നടന്മാരാണ് എന്നാണ് ഞാൻ വിശ്വസിക്കുന്നത്. ഞങ്ങൾ ഇവിടെ എത്തിയത് മുതൽ ആ വ്യത്യസ്തത നിലനിൽക്കുന്നുണ്ട്. അവൻ അവന്റെ രീതിയിലും ഞാൻ എന്റെ രീതിയിലും യാത്ര ചെയ്യുന്നു. വളർച്ചയുടെ ഘട്ടങ്ങൾ, വഴികൾ ഒക്കെ വേറെയാണ്. അഭിനേതാക്കൾ എന്ന രീതിയിലും തികച്ചും വിഭിന്നരാണ് ഞങ്ങൾ. നേരിട്ട് വന്ന് ആരാണ് നല്ലത് എന്ന താരതമ്യം പറഞ്ഞിട്ടില്ല. ഇനി നടത്തിയാലും അതിൽ അർത്ഥമില്ല എന്നാണ് എനിക്ക് എപ്പോഴും തോന്നിയിട്ടുള്ളത്. സുകുമാരന്റെ മകൻ എന്ന നിലയിൽ സിനിമയിൽ നിൽക്കുന്ന കാര്യം ആണെങ്കിൽ ഒരാൾക്കും എളുപ്പത്തിൽ നിലനിന്ന് പോകാവുന്ന ഒരു മേഖല അല്ല ഇത്. ഒരു കാലത്ത് അത്യാവശ്യം അറിയപ്പെടുന്ന ഒരാളുടെ മക്കൾക്ക് സിനിമ മേഖലയിലേക്ക് ഉള്ള എൻട്രി എളുപ്പമായേക്കാം.\nഎനിക്കും പൃഥ്വിക്കും ചെറുപ്പത്തിൽ സിനിമാ ലൊക്കേഷനിൽ പോയിരുന്ന് ആ മേഖലയിൽ ഉള്ളവരെ നല്ല പരിചയം ഉണ്ട്. അവർക്ക് ഞങ്ങളുടെ മുഖം നല്ല പരിചിതമായ ഒന്നായിരുന്നു. പിന്നെ സ്കൂളിലും കോളേജിലും നാടകത്തിലും മറ്റും ഞങ്ങൾ അഭിനയിച്ചിരുന്നു. ഒരു ഡോക്ടറുടെ മകന് ആ മേഖലയിലെ കാര്യങ്ങളെ കുറിച്ചൊക്കെ നല്ല പരിചയം ഉണ്ടാകും. എൻട്രി ആ നിലയിൽ എളുപ്പമാക്കാം, ഒന്നോ രണ്ടോ പടം ചെയ്യാം. പക്ഷെ അതിജീവനം കഠിനാധ്വാനവും സമർപ്പണവും അങ്ങനെ കുറെ കാര്യങ്ങളെ മാത്രം ആശ്രയിച്ചിരിക്കുന്നതാണ്. ഇത് എളുപ്പമുള്ള ഒരു തൊഴിൽ മേഖല അല്ല. ശാരീരിക, മാനസിക പിരിമുറുക്കങ്ങൾ നിരവധി ഉണ്ടാവും എന്ന ഉറപ്പിൽ മാത്രമേ ഇവിടെ നില്ക്കാൻ ആവൂ. നിരന്തര ശ്രദ്ധ, കഠിനാധ്വാനം, മനക്കട്ടി, കഴിവ് ഒക്കെ ഒരു പോലെ എന്നും ഡിമാൻഡ് ചെയുന്ന ഒരു ഇൻഡസ്ട്രി ആണിത്. പിന്നെ മലയാളി പ്രേക്ഷകർ വളരെ ബുദ്ധിപരമായും വിമർശനാത്മകമായും സിനിമയെ സ്വീകരിക്കുന്നവരാണ്. ഇവിടെ നിരന്തരം നമ്മളെ പ്രൂവ് ചെയ്യാതെ നിലനിൽക്കാൻ, പാരമ്പര്യം കാരണമാകും, സഹായിക്കും എന്നൊക്കെ കരുതുന്നത് മണ്ടത്തരമാണ്.\nഅപ: മകളിലൂടെ അടുത്ത തലമുറ കൂടി സിനിമയിലെത്തുന്നു...\nഇന്ദ്ര: അത് യാദൃശ്ചികമായി സംഭവിച്ചതാണ്. ഒരു ദിവസം മുരളിയും കൃഷ്ണകുമാറും വീട്ടിലിരുന്ന് കാസ്റ്റിങ്ങിനെ കുറിച്ച് സംസാരിച്ചിരിക്കുമ്പോൾ മകൾ സ്കൂൾ വിട്ട് കയറിവന്നു. അപ്പോൾ മുരളി പെട്ടന്ന് ചോദിച്ചു, എന്നാൽ നമുക്ക് അവളെക്കൊണ്ടു തന്നെ ആ വേഷം ചെയ്യിച്ചൂടെ എന്ന്. അപ്പോൾ ഞാനും ഓർത്തു അത് ശരിയാണെന്ന്. അവൾക്കും അത് പുതിയ അനുഭവമാകുമല്ലോ. അങ്ങനെ ചെറിയ ഒരു റോൾ ചെയ്തു. പക്ഷെ അവളിൽ കലയുടെ അംശങ്ങൾ ഉണ്ടെന്നു തോന്നുന്നു. പെർഫോർമർ ആണ് അവൾ. ഒന്നും പറയാറായില്ല.\nഅപ: കൂടെ വന്ന നടന്മാർ ഒക്കെ സ്വന്തമായി പ്രൊഡക്ഷൻ ഹൌസ്, സംവിധാനം അങ്ങനെ മറ്റു പല പരീക്ഷണങ്ങളിലേക്കും കടക്കുന്നുണ്ട്. അങ്ങനെ ഒരു പദ്ധതി ഉണ്ടോ?\nഇന്ദ്ര: തീർച്ചയായും. എനിക്ക് പരിചയമുള്ള, അടുത്തറിയാവുന്ന എന്തെങ്കിലും ചെയ്യാം എന്ന ആത്മവിശ്വാസം ഉള്ള ഒരേ ഒരു മേഖല സിനിമയാണ്. ഭാവിയിൽ പ്രൊഡക്ഷൻ കമ്പനി എന്റെ വലിയ പ്ലാൻ ആണ്. സിനിമ സംവിധാനം ചെയുക എന്നതും എന്റെ ഭാവി പദ്ധതിയാണ്. പക്ഷെ അടുത്ത നിമിഷം ചെയ്യാൻ പോകുന്നു എന്നല്ല, രണ്ടും ചെയ്യണം എന്ന തീരുമാനം ഉണ്ട്. ഒറ്റയടിക്ക് ആ വഴിക്കു പോകുക എന്നത് എളുപ്പമല്ല. ചെയ്യാൻ ഉള്ള ശരിയായ സമയം കാത്തിരിക്കുന്നു.\nഅപ: ചുരുങ്ങിയ കാലം കൊണ്ട് തന്നെ പലതരം ഴോണറിലും ഉള്ള സിനിമകൾ ചെയ്ത നടൻ ആണ് താങ്കൾ. ചെയ്യാൻ ആഗ്രഹമുള്ളതും ബുദ്ധിമുട്ടുള്ളതും ആയ യോണർ ഏതൊക്കെയാണ്\nഇന്ദ്ര: കോമഡി ആണെങ്കിൽ ജനങ്ങളെ ചിരിപ്പിക്കുക എന്നത് വളരെ ബുദ്ധിമുട്ടുള്ള കാര്യമാണല്ലോ. ഏത് ഇമോഷനും നമ്മൾ ആഗ്രഹിക്കുന്ന അളവിൽ പ്രേക്ഷകരിലേക്ക് എത്തിക്കുക എന്നത് ഒട്ടും എളുപ്പമായ കാര്യമല്ലല്ലോ. അണ്ടർപ്ളേ ചെയുക എന്നത് വളരെ അധികം ബുദ്ധിമുട്ടി എത്തിക്കാൻ ശ്രമിക്കുന്ന ഒന്നാണ്. വട്ടു ജയനെ പോലെ ഒരു കഥാപാത്രം എടുത്തു നോക്കിയാൽ, അയാൾ ഒരുപാട് സംഘർഷങ്ങൾ ഉള്ള, പാസ്ററ് എപ്പോഴും വേദനിപ്പിക്കുന്ന ഒരാളാണ്. പക്ഷെ ഇതൊക്കെ കണ്ണിലൂടെ മാത്രമായിരിക്കും അയാൾ അത് പറയുന്നത്. എനിക്ക് ഇഷ്ടം ഒരുപാട് തയ്യാറെടുപ്പുകൾ നടത്തി ചെയ്യുന്ന റോളുകൾ ആണ്. ഒരുപാടിരുന്ന് കുഞ്ഞു കുഞ്ഞു ഡീറ്റയിലിങ് കൂടി ശ്രദ്ധിച്ചു ചെയ്ത, ചെയ്യുന്ന സിനിമകൾ എനിക്ക് ഇഷ്ടമാണ്. പുതിയ കുറെ കാര്യങ്ങൾ പഠിച്ച്, തയ്യാറെടുത്ത്, കുറെ പരിശ്രമിച്ചു ചെയ്യുന്ന റോളുകൾ എന്നെ എപ്പോഴും ത്രില്ലടിപ്പിക്കാറുണ്ട്. ആ കഥാപാത്രം ആകും വരെയുള്ള ഓരോ പ്രോസസിനെയും ഞാൻ ആസ്വദിക്കുന്നു. കുറെ കാര്യങ്ങൾ പഠിക്കുന്നു. ഏത് ഴോണറില് ഉള്ള കഥാപാത്രം ആയാലും ആ കഥാപാത്രത്തിൽ മാത്രം മുഴുകിയുള്ള യാത്രയെ, പഠനങ്ങളെ ആണ് എനിക്ക് ഇഷ്ടം, അതാണ് എന്റെ ഏറ്റവും വലിയ വെല്ലുവിളി.\nfilm indrajith malayalam movie Malayalam movie industry mohanlal Narakasuran prithviraj Sukumaran theaters Tiyan


KC Venugopal meet karanataka congress leders | പാര്‍ട്ടിക്ക് അടിത്തറ നഷ്ടമായില്ല, തദ്ദേശ തിരഞ്ഞെടുപ്പിലെ വിധി നോക്കൂ, മുന്നോട്ടു തന്നെ പോവും - Malayalam Oneindia\nPublished: June 27 2019, 12:18 [IST]\nബെംഗളൂരു: ലോക്സഭ തിരഞ്ഞെടുപ്പില് കോണ്‍ഗ്രസ് ഏറ്റവും വലിയ തിരിച്ചടി നേരിട്ട സംസ്ഥാങ്ങളില് ഒന്നാണ് കര്‍ണാടക. ജനതാദളുമായി സഖ്യം രൂപീകരിച്ചാണ് ലോക്സഭ തിരഞ്ഞെടുപ്പിനെ നേരിട്ടതെങ്കിലും ഇരുപാര്‍ട്ടികള്‍ക്കും ബിജെപിയുടെ മുന്നേറ്റത്തിന് മുന്നില് പിടിച്ചു നില്‍ക്കാന് സാധിച്ചില്ല. സംസ്ഥാനത്തെ 28 ല് 25 സീറ്റിലും ബിജെപി വിജയിച്ചപ്പോള് 21 സീറ്റില് മത്സരിച്ച കോണ്‍ഗ്രസിനും7സീറ്റില് മത്സരിച്ച ജെഡിഎസിനും കേവലം ഒരു സീറ്റില് മാത്രമായിരുന്നു വിജയിക്കാന് കഴിഞ്ഞത്.\nതിരഞ്ഞെടുപ്പ് പാരജയത്തിന് പിന്നാലെ കോണ്‍ഗ്രസ്-ജെഡിഎസ് ബന്ധത്തിലും വിള്ളലുകള് വീണുതുടങ്ങി. നേതാക്കള് പരസ്പരം ആരോപണ പ്രത്യാക്രമങ്ങള് തുടങ്ങിയതോടെ സര്‍ക്കാര് വീഴുമെന്ന അഭ്യൂഹങ്ങള് ശക്തമായി. ഇതോടെയാണ് വിഷയത്തില് കോണ്‍ഗ്രസ് ദേശീയ നേതൃത്വം തന്നെ ഇടപെടാന് തീരുമാനിച്ചത്. സംസ്ഥാനത്ത് കോണ്‍ഗ്രസിന്‍റെ ചുമതലയുള്ള കെസി വേണുഗോപാലിന്‍റെ നേതൃത്വത്തില് ഇന്നലെ നടന്ന ചര്‍ച്ചയില് ജനതാദള് എസുമായുള്ള സഖ്യവും വോട്ടിംഗ് യന്ത്ര അട്ടിമറിയും തിരഞ്ഞെടുപ്പ് പരാജയത്തിന്‍റെ കാരണങ്ങളും കോണ്‍ഗ്രസ് വിശദമായി ചര്‍ച്ച ചെയ്തു. വിശദാംശങ്ങള് ഇങ്ങനെ..\nമല്ലികാര്‍ജുന് ഖാര്‍ഗെ, ബികെ ഹരിപ്രസാദ്, ഡ.ആര് പാട്ടീല്, കെബി ഗൗഡ, ഈശ്വര് കന്ദ്ര എന്നവര് ഒഴികേയുള്ള സംസ്ഥാനത്തെ മുഴുവന് പരാജയപ്പെട്ട സ്ഥാനാര്‍ത്ഥികളും മുന് മുഖ്യമന്ത്രി സിദ്ധരാമയ്യ ഉള്‍പ്പടേയുള്ള മുതിര്‍ന്ന നേതാക്കളുമായിരുന്നു കെസി വേണുഗോപാലിന്‍റെ നേതൃത്വത്തില് നടന്ന യോഗത്തില് പങ്കെടുത്തത്. ജനതാദളിനോട് സഖ്യമില്ലായിരുന്നുവെങ്കില് സംസഥാനത്ത് മികച്ച വിജയം നേടാന് കഴിയുമായിരുന്നുവെന്ന് ഒരു വിഭാഗം നേതാക്കള് യോഗത്തില് അഭിപ്രായപ്പെട്ടു.\nജനതാദള് എസ്-കോണ്‍ഗ്രസ് സര്‍ക്കാരിനോട് പൊതുവേയുള്ള ജനവികാരം തെരഞ്ഞെടുപ്പില് ബാധിച്ചതാവാം ഇത്രവലിയ പരാജയത്തിന് കാരണമെന്നാണ് നേതാക്കള് വിലയിരുത്തുന്നത്. ലോക്സഭാ തിരഞ്ഞെടുപ്പിന് പിന്നാലെ നടന്ന തദ്ദേശസ്വയംഭരണ സ്ഥാപനങ്ങളിലേക്കുള്ള തിരഞ്ഞെടുപ്പില് തനിച്ച് മത്സരിച്ച പാര്‍ട്ടി നേടിയ മികച്ച വിജയവും നേതാക്കള് യോഗത്തില് ചൂണ്ടിക്കാട്ടി. ജനങ്ങള്‍ക്കിടയില് പാര്‍ട്ടിയുടെ അടിത്തറ ശക്തമാണെന്നാണ് ഈ തിരഞ്ഞെടുപ്പ് വിജയം വ്യക്തമാക്കുന്നത്. എന്ത് തന്നെ സംഭവിച്ചാലും അടുത്ത തെരഞ്ഞെടുപ്പില് കോണ്‍ഗ്രസ് ഒറ്റക്ക് മത്സരിക്കണമെന്നും വലിയൊരു വിഭാഗം നേതാക്കള് ആവശ്യപ്പെട്ടു.\nമോഡി തരംഗം ആഞ്ഞടിച്ച 2014ല് ഒറ്റക്ക് ഒന്‍പത് പേരെ വിജയിപ്പിക്കാന് കഴിഞ്ഞു. ഇത്തവണ സഖ്യമുണ്ടായിട്ട് പോലും അത്രയും സീറ്റില് പോലും സീറ്റില് വിജയിക്കാന് കഴിഞ്ഞില്ലെന്നത് വിശദമായി പരിശോധിച്ച് വിലയിരുത്തണമെന്നാണ് കെസി വേണുഗോപാല് യോഗത്തില് അഭിപ്രായപ്പെട്ടത്. വീഴ്ച്ചകള് കൃത്യമായി പരിശോധിച്ച് സംഘടനയെ ശക്തിപ്പെടുത്താനുള്ള പ്രവര്‍ത്തനങ്ങളില് മുഴുകാനും നേതാക്കളോട് കെസി വേണുഗോപാല് അഭിപ്രായപ്പെട്ടു.\nകോണ്‍ഗ്രസിലെ ഭിന്നതയും തിരഞ്ഞെടുപ്പ് പരാജയത്തിന് കാരണമായെന്ന് ചില നേതാക്കള് ആരോപിച്ചു. കോണ്‍ഗ്രസിന്‍റെ എംഎല്‍എമാരുള്ള പല മണ്ഡലങ്ങളിലും വോട്ട് കുറഞ്ഞതാണ് ഇതിന് ഉദാഹരണായി ഇവര് ചൂണ്ടിക്കാട്ടുന്നത്. നിലവിലെ സാചര്യത്തില് സംസ്ഥാനത്ത് ഇടക്കാല തിരഞ്ഞെടുപ്പ് നടത്താനുള്ള സാഹചര്യം നിലവിലില്ലെന്ന് യോഗ ശേഷം കെസി വേണുഗോപാല് മാധ്യമങ്ങളോട് വ്യക്തമാക്കി. പിരിച്ചുവിട്ട കര്‍ണാടക പിസിസി മൂന്നാഴ്ച്ചകം പുനഃസംഘടിപ്പിക്കും. ജില്ലാ, ബ്ലോക്ക്, ബൂത്ത് തല സമിതികള്‍ക്ക് പുറമെ പഞ്ചായത്ത് തല സമിതികള് രൂപീകരിക്കുന്നതും പരിഗണനയിലുണ്ടെന്നും അദ്ദേഹം പറഞ്ഞു.\nലോക്സഭ തിരഞ്ഞെടുപ്പിലേറ്റ ദയനീയ പരാജയത്തിന്‍റെ പശ്ചാതലത്തിലായിരുന്നു കര്‍ണാടക പിസിസി പിരിച്ചു വിടാന് എഐസിസി തീരുമാനിച്ചത്. 258 അംഗ സമിതിയില് പ്രസിഡന്‍റ് ദിനേഷ് ഗുണ്ടറാവുവിനേയം വര്‍ക്കിങ് പ്രസിഡന്‍റിനേയും മാത്രമായിരുന്നു നിലനിര്‍ത്തിയത്. വിശ്വസ്തത, കഴിവ്, എന്നിവയായിരിക്കും പുതിയ ഭാരവാഹികളെ തിരഞ്ഞെടുക്കുന്നതിനുള്ള യോഗ്യതയെന്ന് ദിനേഷ് ഗുണ്ടറാവു പറഞ്ഞു.\nkarnataka congress kc venugopal കര്‍ണാടക കോണ്‍ഗ്രസ് കെസി വേണുഗോപാല്\nKC Venugopal meet karanataka congress leders


തുഷാര് വെള്ളാപ്പള്ളിയെ അറസ്റ്റ് ചെയ്ത സംഭവം; കേന്ദ്ര വിദേശ കാര്യമന്ത്രിക്ക് കത്തയച്ച് മുഖ്യമന്ത്രി പിണറായി വിജയൻ – Aim News\nതുഷാര് വെള്ളാപ്പള്ളിയെ അറസ്റ്റ് ചെയ്ത സംഭവത്തിൽ കേന്ദ്ര വിദേശ കാര്യമന്ത്രിക്ക് കത്തയച്ച് മുഖ്യമന്ത്രി പിണറായി വിജയൻ. കസ്റ്റഡിയിൽ ഉള്ള തുഷാറിന്റെ ആരോഗ്യ നിലയിൽ ആശങ്ക ഉണ്ടെന്നും നിയമ പരിധിയിൽ നിന്ന് സഹായങ്ങൾ ചെയ്യണമെന്നും മുഖ്യമന്ത്രി കത്തിൽ ആവശ്യപ്പെട്ടു. കേരളത്തില് നിന്നുള്ള വിദേശകാര്യ സഹമന്ത്രി വി മുരളീധരനെ ഒഴിവാക്കിയാണ് പിണറായി ജയശങ്കറിന് കത്തയച്ചത്.\nഅതേസമയം എന്‍ഡിഎയില് ബിജെപിയുടെ സഖ്യകക്ഷിയായ ബിഡിജെഎസിന്റെ അധ്യക്ഷനാണ് തുഷാര് വെള്ളാപ്പള്ളി. രാഹുല് ഗാന്ധിക്കെതിരെ വയനാട്ടില് ബിജെപി മത്സരിപ്പിച്ചത് തുഷാറിനെയായിരുന്നു. എന്നിട്ടും ബിജെപി സംസ്ഥാന നേതൃത്വം ഈ വിഷയത്തില് ഇടപെട്ടിട്ടില്ലെന്ന് ആരോപണം ഉയര്‍ന്നിട്ടുണ്ട്.\nഅതേസമയം, തുഷാറിനെ മനപ്പൂർവം കുടുക്കിയതാണെന്നും പരസ്യ പ്രതികരണത്തിനില്ലെന്നും നിയമപരമായി പ്രശ്നത്തെ നേരിടുമെന്നും വെള്ളാപ്പള്ളി നടേശൻ പറഞ്ഞു. വർഷങ്ങൾക്ക് മുമ്പുള്ള ഇടപാടാണ് ഇതെന്നും തുഷാറിനെ കള്ളം പറ‍ഞ്ഞ് വിളിച്ചു വരുത്തി കുടുക്കുകയായിരുന്നുവെന്നും വെള്ളാപള്ളി വിശദീകരിച്ചു. ഇന്നലെയാണ് ബിഡിജെഎസ് നേതാവ് തുഷാര് വെള്ളാപ്പള്ളി യുഎഇയിലെ അജ്മാനിൽ വച്ച് അറസ്റ്റിലായത്. ബിസിനസ് പങ്കാളിക്ക് വണ്ടിച്ചെക്ക് നൽകിയെന്ന കേസിലാണ് അറസ്റ്റ്. യുഎഇ സ്വദേശിയുടെ പരാതിയിലാണ് അറസ്റ്റ്. പത്തുമില്യണ് യുഎഇ ദിര്‍ഹത്തിന്‍റെ വണ്ടിചെക്ക് കേസില് അറസ്റ്റിലായ തുഷാര് ഇപ്പോള് അജ്മാന് ജയിലിലാണ്. പത്ത് മില്യണ് യുഎഇ ദിര്‍ഹത്തിന്‍റെ (പത്തൊമ്പതര കോടി രൂപ)യുടേതാണ് ചെക്ക്. ബിസിനസ് പൊളിഞ്ഞ് നാട്ടിലേക്ക് കടന്ന തുഷാര് വെള്ളാപ്പള്ളി പിന്നീട് രാഷ്ട്രീയരംഗത്ത് സജീവമായി. ഇതിനിടെ പലതവണ നാസില് അബ്ദുള്ളയ്ക്ക് കാശ് കൊടുത്തുതീര്‍ക്കാമെന്നേറ്റെങ്കിലും സ്വാധീനം ഉപയോഗിച്ച് ഒഴിഞ്ഞുമാറുകയായിരുന്നു.


സ്വർണ പണയ ലേലം, സ്‌കൂൾ ഫീസ് അടയ്‌ക്കൽ എന്നിവ നിർത്തിവയ്‌ക്കണം: മുഖ്യമന്ത്രി -Coronavirus COVID 19 Restrictions in Kerala CM Pinarayi Vijayan\nCoronavirus Covid 19 Restrictions In Kerala Cm Pinarayi Vijayan\nഅതേസമയം, സംസ്ഥാനത്ത് ഇന്നുമാത്രം 39 പേർക്ക് കൊറോണ സ്ഥിരീകരിച്ചു\nMarch 27, 2020 07:34:49 pm\nതിരുവനന്തപുരം: കോവിഡ്-19 ന്റെ പശ്ചാത്തലത്തിൽ രാജ്യമൊട്ടാകെ ലോക്ക്ഡൗണ് തുടരുന്നതിനാൽ സ്വർണ പണയ ലേലം, ചിട്ടി പണം പിരിക്കൽ, സ്വകാര്യ ധനകാര്യ സ്ഥാപനങ്ങളുടെ പണപ്പിരിവ് എന്നിവ സംസ്ഥാനത്ത് നിർത്തിവയ്‌ക്കണമെന്ന് മുഖ്യമന്ത്രിയുടെ കർശന നിർദേശം. സ്‌കൂൾ ഫീസ് അടയ്‌ക്കുന്നതടക്കമുള്ള കാര്യങ്ങൾ മാറ്റിവയ്‌ക്കണമെന്നും മുഖ്യമന്ത്രി ആവശ്യപ്പെട്ടു. ഇങ്ങനെയൊരു സാഹചര്യത്തിലും പല ധനകാര്യ സ്ഥാപനങ്ങളും പണപ്പിരിവ് നടത്തുന്നതായി നേരത്തെ ആരോപണമുയർന്നിരുന്നു. ഇതേ തുടർന്നാണ് മുഖ്യമന്ത്രിയുടെ ഇടപെടൽ.\nസ്വകാര്യസ്ഥാപനങ്ങളടക്കം ചിട്ടിപ്പണം പിരിക്കുന്നത് നിര്‍ത്തണമെന്ന് ആവശ്യപ്പെട്ട മുഖ്യമന്ത്രി സ്വര്‍ണലേലം, കുടിശിക നോട്ടിസ് അയയ്ക്കല് എന്നിവ ഇക്കാലയളവിൽ വിലക്കിയതായും പറഞ്ഞു. സംസ്ഥാനം അതീവ ഗുരുതര സാഹചര്യങ്ങളിലൂടെയാണ് കടന്നുപോകുന്നതെന്നും ഏത് സാഹചര്യവും നേരിടാൻ ജനങ്ങൾ തയ്യാറായിരിക്കണമെന്നും മുഖ്യമന്ത്രി ആവർത്തിച്ചു. എന്നാൽ, ആരും പകച്ചുനിൽക്കുകയല്ല വേണ്ടതെന്നും മുഖ്യമന്ത്രി കൂട്ടിച്ചേർത്തു.\nRead Also: ലുലു മാളിൽ പോകാൻ വാശി പിടിക്കുന്ന കുഞ്ഞാവയും അമ്മയും; കിടിലൻ വീഡിയോയുമായി പേളി മാണി


അവസാന സൈനികനും കാബൂള് വിട്ടു. അമേരിക്കന് പിന്മാറ്റം പൂര്‍ണ്ണമായി. - Pravasabhumi\nഅമേരിക്കന് വ്യോമസേനയുടെ സി-17 എന്ന വിമാനം കാബൂളിലെ ഹമീദ് കര്‍സായി അന്താരാഷ്ട്ര വിമാനത്താവളത്തില്‍നിന്നും പ്രാദേശീക സമയം തിങ്കളാഴ്ച വൈകുന്നേരം 3.29 പറന്നുയറന്നതോടെ അഫ്ഘാന് ചരിത്രത്തിലെ ഒരു കാലഘട്ടത്തിന് പരിസമാപ്തി. ഇതോടെ അഫ്ഗാനിസ്ഥാനില് നിന്നും 20 വർഷത്തെ സംഘര്‍ഷഭരിതമായ സേവനം അവസാനിപ്പിച്ച് അവസാനത്തെ അമേരിക്കന് സൈനികനും അഫ്ഘാന് മണ്ണ് വിട്ട് പറന്നുയര്‍ന്നു. തുടര്‍ന്ന് അഫ്ഗാനിസ്ഥാനിലെ അമേരിക്കൻ ദൗത്യം പൂർത്തിയായെന്ന് പെന്റഗൺ ഔദ്യോഗികമായി അറിയിച്ചു. ആകാശത്തേക്ക് നിറയൊഴിച്ചാണ് അമേരിക്കയുടെ സേനാ പിന്മാറ്റത്തിൽ കാബൂൾ നഗരത്തിൽ താലിബാൻ ഭീകരര് സന്തോഷം പ്രകടിപ്പിച്ചത്. തുടര്‍ന്ന് ഐഎസ് ഭീകരരുടെ ഭീഷണിയെ തുടര്‍ന്ന് താലിബാന് കനത്ത സുരക്ഷ വിമാനത്താവളത്തിന് ഏർപ്പെടുത്തിയിരിക്കുകയാണ്.\n← കേരളത്തിൽ നിന്ന് എത്തുന്നവർക്ക് ഏഴ് ദിവസത്തെ നിർബന്ധിത ക്വാറന്റീൻ ഏർപ്പെടുത്തി കർണ്ണാടക\nപരമാവധി മേഖലകള് തുറന്നുകൊണ്ടുള്ള കോവിഡ് പ്രതിരോധമാണ് കേരളത്തിന് അനുയോജ്യം – വിദഗ്ധര് →


ആ ശ്വാസകോശം നിലച്ചു; ഗോപൻ നായർ ഇനി ഓർമ | Akashavani artist Gopan Nair passed away | Madhyamam\nHomechevron_rightNewschevron_rightആ ശ്വാസകോശം നിലച്ചു;...\ndate_range 29 April 2019 3:56 PM GMT\nആ ശ്വാസകോശം നിലച്ചു; ഗോപൻ നായർ ഇനി ഓർമ\nന്യൂഡൽഹി: ആകാശവാണി ഡൽഹി നിലയത്തിൽ ദീർഘകാലം മലയാള വിഭാഗം മേധാവിയും വാർത്താവതാരകനുമായിരുന്ന എസ്. ഗോപിനാഥൻ ന ായർ (ഗോപൻ -79) അന്തരിച്ചു. വൃക്കസംബന്ധമായ അസുഖത്തെ തുടർന്ന് ഏതാനും ദിവസമായി ഡൽഹിയിലെ സ്വകാര്യ ആശുപത്രിയിൽ ചികി ത്സയിലായിരുന്നു. സംസ്കാരം ചൊവ്വാഴ്ച വൈകിട്ട് ഡൽഹിയിൽ.\nആകാശവാണി ഡൽഹി മലയാള വാർത്തവിഭാഗത്തിൽ 39 വർഷം പ്രവർത്തിച്ച ഗോപൻ, മലയാളം ബുള്ളറ്റിനുകളിലൂടെ ശ്രോതാക്കളുടെ പരിചിത ശബ്ദമായിരുന്നു. ശബ്ദഗാംഭീര്യമാണ് ഗോപനെ വാർത്താവതരണത്തിൽ ശ്രദ്ധേയനാക്കിയത്. വിരമിച്ച ശേഷം ഒേട്ടറെ പരസ്യങ്ങൾക്കും ശബ്ദം നൽകിയിട്ടുണ്ട്. ‘ശ്വാസകോശം സ്പോഞ്ചു പോലെയാണ്’ എന്നു തുടങ്ങുന്ന പരസ്യവാചകം ഏറെ ശ്രദ്ധ നേടിയിരുന്നു.\nതിരുവനന്തപുരം പൊലീസ് ആസ്ഥാനത്തിനടുത്ത റോസ്കോട്ട് തറവാട്ടിൽ ജനിച്ച ഗോപൻ, വിഖ്യാത സാഹിത്യകാരൻ സി.വി. രാമൻ പിള്ളയുടെ കൊച്ചുമകനും സിനിമ നടൻ അടൂർ ഭാസിയുടെ അനന്തരവനുമാണ്. കേരള സർവകലാശാലയിൽനിന്ന് എം.എ ഹിസ്റ്ററി പാസായി ഡൽഹിക്ക് പുറപ്പെട്ട ഗോപൻ 1961ലാണ് ആകാശവാണിയിൽ ചേർന്നത്. തുടക്കത്തിൽ താൽക്കാലിക ന്യൂസ് റീഡറായിരുന്നു.\nഡൽഹിയിൽ കേന്ദ്ര ഇൻഫർമേഷൻ വകുപ്പിൽ ഒാഫിസറായിരുന്നു അമ്മാവൻ റോസ്കോട്ട് കൃഷ്ണ പിള്ള. നിഖിൽ ചക്രവർത്തിയുടെ മെയിൻ സ്ട്രീമിൽ മാധ്യമ ട്രെയിനിയായി. അതിനു ശേഷമാണ് ആകാശവാണിയിൽ എത്തിയത്. ഭാര്യ: രാധ. മകൻ: പ്രമോദ്\nTAGS:Gopan Nair Passed Away


നാഴികക്കല്ല് പിന്നിട്ടു! എന്നിട്ടും ആരാധകര് പറയുന്നു ഇത് ഞങ്ങളുടെ കോലിയല്ല; പ്രതികരണങ്ങള് കാണാം\nഐപിഎല്ലില് (IPL 2022) 6500 റണ്‍സ് പിന്നിടുന്ന ആദ്യത്തെ താരമെന്ന നേട്ടമാണ് കോലിയെ തേടിയെത്തിയത്. മോശം ഫോമിലെങ്കിലും റണ്‍വേട്ടക്കാരില് കോലി തന്നെയാണ് ഒന്നാമന്.\nMumbai, First Published May 14, 2022, 3:44 PM IST\nമുംബൈ: കരിയറിലെ ഏറ്റവും മോശം സമയത്തിലൂടെയാണ് റോയല് ചലഞ്ചേഴ്‌സ് ബാംഗ്ലൂര് (RCB) താരം വിരാട് കോലി (Virat Kohli) പോയികൊണ്ടിരിക്കുന്നത്. നായകസ്ഥാനത്ത് നിന്നിറങ്ങിയിട്ടും അദ്ദേഹത്തിന് നന്നായി കളിക്കാനാവുന്നില്ല. കഴിഞ്ഞ ദിവസം പഞ്ചാബ് കിംഗ്‌സിനെ 14 പന്തില് 20 റണ്‍സെടുത്ത കോലി പുറത്തായി. ഒരു സിക്‌സും രണ്ട് ഫോറും നേടി നന്നായി തുടങ്ങിയെങ്കിലും തുടക്കം മുതലാക്കാനായില്ല. എങ്കിലും ഒരു നാഴികക്കല്ല് കോലി പിന്നിട്ടു.\nഐപിഎല്ലില് (IPL 2022) 6500 റണ്‍സ് പിന്നിടുന്ന ആദ്യത്തെ താരമെന്ന നേട്ടമാണ് കോലിയെ തേടിയെത്തിയത്. മോശം ഫോമിലെങ്കിലും റണ്‍വേട്ടക്കാരില് കോലി തന്നെയാണ് ഒന്നാമന്. സീസണില് 19.67-ാണ് കോലിയുടെ ശരാശരി. ഐപിഎല് 2008 സീസണിന് ശേഷം കോലിയുടെ ഏറ്റവും മോശം ശരാശരിയാണിത്. 13 മത്സരത്തില് നിന്ന് 216 റണ്‍സാണ് കോലി നേടിയത്. 58 റണ്‍സാണ് ഉയര്‍ന്ന സ്‌കോര്. മൂന്ന് തവണ താരം ഗോള്‍ഡന് ഡക്കായി.\nതാന് നിസ്സഹായനാണെന്ന് പഞ്ചാബിനെതിരെ വിക്കറ്റ് നഷ്ടമായപ്പോള് കോലിയുടെ മുഖത്തുണ്ടായിരുന്നു. കഗിസോ ദബാദയുടെ മോശം പന്തിലാണ് കോലി പുറത്താകുന്നത്. ലെഗ് സ്റ്റംപിന് പുറത്തുള്ള പന്ത് ഹുക്ക് ചെയ്യാന് ശ്രമിക്കുമ്പോള് ഗ്ലൗസിലുരസി വിക്കറ്റ് കീപ്പറുടെ കൈകളിലേക്ക്. കോലി പുറത്തായതിന്റെ നിരാശ മറച്ചുവച്ചതുമില്ല. ആകാശത്തേക്ക് നോക്കി, ഇനിയും ഞാനെന്ത് ചെയ്യണമെന്ന ഭാവമായിരുന്നു കോലിക്ക്.\nക്രിക്കറ്റ് ലോകം കോലിയുടെ അവസ്ഥയെ കുറിച്ച് സംസാരിക്കുന്നുണ്ട്. ഇത്തരത്തിലൊരു കോലിയെ ഞങ്ങള് മുമ്പ് കണ്ടിട്ടില്ലെന്നാണ് ആരാധകര് പറയുന്നത്. ചില ട്വീറ്റുകള് കാണാം...\nLast Updated May 14, 2022, 3:44 PM IST


കണ്ണൂർ ജില്ലയില് 602 പേര്‍ക്ക് കൂടി കൊവിഡ്; 547 പേര്‍ക്ക് സമ്പര്‍ക്കത്തിലൂടെ - Kannur Varthakal Online\nകണ്ണൂർ ജില്ലയില് 602 പേര്‍ക്ക് കൂടി കൊവിഡ്; 547 പേര്‍ക്ക് സമ്പര്‍ക്കത്തിലൂടെ\nകണ്ണൂർ :ജില്ലയില് 602 പേര്‍ക്ക് ഇന്ന് (ഒക്ടോബര് 7) കൊവിഡ് ബാധ സ്ഥിരീകരിച്ചു. 547 പേര്‍ക്ക് സമ്പര്‍ക്കം മൂലമാണ് രോഗബാധ. ഏഴു പേര് വിദേശത്തു നിന്നും 32 പേര് ഇതര സംസ്ഥാനങ്ങളില് നിന്നും എത്തിയവരും 16 പേര് ആരോഗ്യ പ്രവര്‍ത്തകരുമാണ്.\nസമ്പര്‍ക്കം- 547 പേര്\nആന്തൂര് മുനിസിപ്പാലിറ്റി 10\nഇരിട്ടി മുനിസിപ്പാലിറ്റി 17\nകൂത്തുപറമ്പ് മുനിസിപ്പാലിറ്റി 7\nപയ്യന്നൂര് മുനിസിപ്പാലിറ്റി 38\nതലശ്ശേരി മുനിസിപ്പാലിറ്റി 16\nതളിപ്പറമ്പ് മുനിസിപ്പാലിറ്റി 21\nപെരിങ്ങോം വയക്കര 25\nഇതരസംസ്ഥാനം- 32 പേര്\nവിദേശം- ഏഴു പേര്\nരോഗമുക്തി 1217 പേര്‍ക്ക്\nഇതോടെ ജില്ലയില് ഇതുവരെ റിപ്പോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 15007 ആയി. കൊവിഡ് 19 ബാധിച്ച് ആശുപത്രികളിലും ഫസ്റ്റ്ലൈന് കൊവിഡ് ട്രീറ്റ്മെന്റ് സെന്ററുകളിലും വീടുകളിലും ചികിത്സയിലായിരുന്ന 1217 പേരാണ് ഇന്നലെ (ഒക്ടോബര് 7) രോഗമുക്തി നേടിയത്. ജില്ലയില് ആദ്യമായാണ് ഒരു ദിവസത്തെ കൊവിഡ് രോഗമുക്തരുടെ എണ്ണം ആയിരം കടക്കുന്നത്. വീടുകളില് ചികില്‍സയില് കഴിയുന്നവരാണ് രോഗമുക്തരായവരില് കൂടുതല് പേരും- 871 പേര്. ഇതോടെ ജില്ലയില് രോഗമുക്തി നേടിയവരുടെ ആകെ എണ്ണം 9081 ആയി. കൊവിഡ് ബാധിച്ച് മരിച്ച 59 പേര് ഉള്‍പ്പെടെ 130 കൊവിഡ് പോസിറ്റീവ് രോഗികള് മരണപ്പെട്ടു. ബാക്കി 5194 പേര് ചികില്‍സയിലാണ്.\nവീടുകളില് ചികിത്സയിലുള്ളത് 4082 പേര്\nജില്ലയില് നിലവിലുള്ള കൊവിഡ് പോസിറ്റീവ് കേസുകളില് 4082 പേര് വീടുകളിലും ബാക്കി 1112 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികില്‍സയില് കഴിയുന്നത്.\nഅഞ്ചരക്കണ്ടി കോവിഡ് ട്രീറ്റ്മെന്റ് സെന്റര്- 218, കണ്ണൂര് ഗവ. മെഡിക്കല് കോളേജ്- 164, തലശ്ശേരി ജനറല് ആശുപത്രി- 36, കണ്ണൂര് ജില്ലാ ആശുപത്രി- 57, കണ്ണൂര് ആസ്റ്റര് മിംസ്- 18, ചെറുകുന്ന് എസ്എംഡിപി- 13, തലശ്ശേരി ഇന്ദിരാഗാന്ധി ജനറല് ആശുപത്രി- 25, എ കെ ജി ആശുപത്രി- 31, ധനലക്ഷ്മി- 12, ജിം കെയര്- 64, ടെലി ആശുപത്രി- 1, ആര്‍മി ആശുപത്രി- 2, നേവി- 16, ലൂര്‍ദ് – 3, ജോസ്ഗിരി- 5, തലശ്ശേരി കോപ്പറേറ്റീവ് ആശുപത്രി- 2, എം സി സി- 5, തളിപ്പറമ്പ് ടി എച്ച് -3, പയ്യന്നൂര് ടി എച്ച് -3, ആശിര്‍വാദ് -1, മാങ്ങാട്ടുപറമ്പ് അമ്മയും കുഞ്ഞും ആശുപത്രി- 1, സ്പെഷ്യലിറ്റി- 1, വിവിധ ഫസ്റ്റ് ലൈന് കോവിഡ് ട്രീറ്റ്‌മെന്റ് സെന്ററുകള്- 351. ജില്ലയ്ക്ക് പുറത്തുള്ള വിവിധ ആശുപത്രികളിലും സിഎഫ്എല്‍ടി സികളിലുമായി 38 പേരും ചികിത്സയിലുണ്ട്.\nനിരീക്ഷണത്തില് 15453 പേര്\nകൊവിഡ് 19മായി ബന്ധപ്പെട്ട് ജില്ലയില് നിലവില് നിരീക്ഷണത്തിലുള്ളത് 15453 പേരാണ്. ഇതില് 14064 പേര് വീടുകളിലും 1389 പേര് ആശുപത്രികളിലുമാണ് നിരീക്ഷണത്തില് കഴിയുന്നത്.\nജില്ലയില് നിന്ന് ഇതുവരെ 147378 സാംപിളുകള് പരിശോധനയ്ക്ക് അയച്ചതില് 146568 എണ്ണത്തിന്റെ ഫലം വന്നു. 810 എണ്ണത്തിന്റെ ഫലം ലഭിക്കാനുണ്ട്.


Oct 17, 2020, 06:38 pm IST\nവാഴയിൽ ചോറുണ്ണുന്ന ഒരു പതിവ് എല്ലാവർക്കും പൊതുവെ ഉണ്ട്. എന്നാൽ വാഴയിലയിൽ ഐസ്ക്രീം കഴിക്കുന്ന ഒരാശയം ഒരു പുതുമ തന്നെയാണ്. ഐസ്ക്രീം ഇഷ്ടപ്പെടാത്തവരായി ആരുമില്ല. അതുകൊണ്ടുതന്നെ ഐസ്ക്രീമുകൾ പല രൂപത്തിലും ഭാവത്തിലും ഇപ്പോൾ വിപണിയിലുണ്ട്. വിവിധ ഫ്‌ളേവറുകൾ ഉള്ള ഇവ കപ്പിലും, കോണിലുമൊക്കെ ലഭ്യമാണ്. എന്നാൽ ഇപ്പോൾ വാഴയിലയിൽ പൊതിഞ്ഞ ഐസ്‌ക്രീമിന് സമൂഹ മാദ്ധ്യാമങ്ങളിൽ ആരാധകർ ഏറെയാണ്. നോര്‍വേയിലെ മുന് പരിസ്ഥിതി മന്ത്രിയും മുന് യുഎന്‍ഇപി എക്സിക്യൂട്ടീവ് ഡയറക്ടറുമായ എറിക് സൊലെയിം ആണ് വാഴയിലെ ഐസ്ക്രീമിനെ സമൂഹ മാദ്ധ്യങ്ങളിൽ പങ്കുവെച്ചിരിക്കുന്നത്.\nഒരു വാഴയില പാത്രത്തിന്റെ പോലെ വട്ടത്തിലുള്ള രൂപത്തിലാക്കി അതിൽ ഐസ്ക്രീം നിറച്ചിരിക്കുന്നതാണ് ചിത്രം. ഒപ്പം മുളകൊണ്ടുള്ള സ്പൂണുമുണ്ട്. പ്ലാസ്റ്റിക് ഉപയോഗത്തോടുള്ള വിരോധമാണ് ഈ ചിത്രത്തിൽ കാണുവാൻ സാധിക്കുന്നത്. ചെറിയ കാര്യങ്ങളിൽ പോലും പ്ലാസ്റ്റിക്കിന്റെ ഉപയോഗം പരമാവധി കുറയ്ക്കുക എന്ന ഒരു സന്ദേശമാണ് എറിക് ഈ ചിത്രത്തിലൂടെ പങ്കുവെയ്ക്കുന്നത്. ഈ ചിത്രം ഇന്ത്യയിൽ നിന്നാണെന്നും അദ്ദേഹം കുറിച്ചിട്ടുണ്ട്.\nപ്രധാനപ്പെട്ട ഐസ്ക്രീം കമ്പനികളെല്ലാം ഈ ആശയം ഉൾക്കൊള്ളണമെന്ന് പലരും ഈ പോസ്റ്റിന് താഴെ കുറിച്ചിട്ടുണ്ട്. ഐസ്ക്രീം മാത്രമല്ല ഭക്ഷ്യവസ്തുക്കൾ എന്ത് തന്നെയായാലും പ്ലാസ്റ്റിക് പ്ലേറ്റുകൾ ഉപയോഗിക്കാതെ വാഴയില ഉപയോഗിക്കാം. അങ്ങനെ ഓരോ ചെറിയ കാര്യങ്ങളിൽ പോലും പ്ലാസ്റ്റിക്കിനെ നമുക്കു നിത്യ ജീവിതത്തിൽ നിന്നും ഒഴിവാക്കാം. മാത്രവുമല്ല ഈ ചിത്രം തികച്ചും ഒരു പുതിയ ആശയമാണ് ഉൾക്കൊണ്ടിരിക്കുന്നത്. വർണ്ണങ്ങളും, നിറങ്ങളും കൊണ്ട് പൊതിഞ്ഞു കണ്ണിനെ ആകർഷിപ്പിക്കുന്ന പ്ലാസ്റ്റിക് കവറിങ്ങിനെക്കാൾ എത്രയോ നല്ലതാണ് നമ്മുടെ വീട്ടിലെ മുറ്റത്ത് ഉണ്ടാകുന്ന വാഴയില. അതുകൊണ്ട് ഇനിയിപ്പോ ചോറ് മാത്രമല്ല, ഐസ്ക്രീമും വാഴയിലയിൽ വിളമ്പാം.


കമലിന് ചുട്ട മറുപടിയുമായി വിദ്യാ ബാലന്; ഇനി മലയാള സിനിമയിലേക്കില്ല; സ്ത്രീകളുടെ ലൈംഗികതയെപ്പറ്റിയും ശരീരത്തെ പറ്റിയും മോശമായി പറഞ്ഞ് അവരെ കൊച്ചാക്കുക എന്നത് പണ്ടു മുതലേ നടക്കുന്നതാണ് - Pathram Online\nകമലിന് ചുട്ട മറുപടിയുമായി വിദ്യാ ബാലന്; ഇനി മലയാള സിനിമയിലേക്കില്ല; സ്ത്രീകളുടെ ലൈംഗികതയെപ്പറ്റിയും ശരീരത്തെ പറ്റിയും മോശമായി പറഞ്ഞ് അവരെ കൊച്ചാക്കുക എന്നത് പണ്ടു മുതലേ നടക്കുന്നതാണ്\nമഞ്ജുവാര്യര് നായികയാകുന്ന തന്റെ സിനിമയായ ആമിയില് നിന്ന് നടി വിദ്യ ബാലന് പിന്മാറിയതുമായി ബന്ധപ്പെട്ട് സംവിധായകന് കമല് നടത്തിയ പ്രസ്താവന വിവാദമായിരുന്നു. വിദ്യാ ബാലന് പിന്മാറിയത് നന്നായെന്നും അല്ലായിരുന്നെങ്കില് ചിത്രത്തില് സെക്ഷ്വാലിറ്റി കടന്നു കൂടുമായിരുന്നു എന്നുമുളള സംവിധായകന് കമലിന്റെ വാക്കുകള് വലിയ വിവാദങ്ങള്‍ക്ക് വഴി തെളിച്ചിരുന്നു. സംഭവത്തില് വിദ്യാ ബാലന്റെ മറുപടി ഏവരും ഉറ്റുനോക്കുകയായിരുന്നു. ഇപ്പോഴിതാ കമലിന് ചുട്ടമറുപടി നല്‍കി വിദ്യാബാലന് രംഗത്തെത്തിയിരിക്കുന്നു.\nകമലിന്റെ വാക്കുകള് പ്രതികരണം അര്‍ഹിക്കുന്നുണ്ടെന്ന് കരുതുന്നില്ലെന്ന് വിദ്യ പറഞ്ഞു. ഒരു പ്രതികരണം പോലും ആ കമന്റ് അര്‍ഹിക്കുന്നുണ്ടെന്ന് കരുതുന്നില്ല. സ്ത്രീകളുടെ ലൈംഗികതയെപ്പറ്റിയും ശരീരത്തെ പറ്റിയും മോശമായി പ്രതിപാദിച്ച് അവരെ കൊച്ചാക്കുക എന്നത് പണ്ടു മുതലേ നടക്കുന്നതാണ്.\nമലയാളത്തിലെയും തമിഴിലെയും നിരവധിചിത്രങ്ങളില് നിന്നൊഴിവാക്കപ്പെട്ട് രാശിയില്ലാത്തവള് എന്നു കിട്ടിയ പേര് മാറി വരുമ്പോഴാണ് കമലിന്റെ ചിത്രത്തില് തനിക്ക് അവസരം ലഭിച്ചത്. താന് ചിത്രം ചെയ്യുകയാണെങ്കില് അഞ്ചു വര്‍ഷം വരെ കാത്തിരിയ്ക്കാന് തയ്യാറാണെന്ന് കമല് അറിയിച്ചിരുന്നായും വിദ്യ പറയുന്നു. അതിനിടയില് മാധവിക്കുട്ടി എന്ന വ്യക്തിയെ മനസിലാക്കാന് ശ്രമിച്ചു. അസാമാന്യ വ്യക്തിത്വത്തിന് ഉടമയാണെന്നും മനസിലായി. അത്രയും ശക്തയായ ഒരാളെ അവതരിപ്പിക്കാന് ധാരാളം തയ്യാറെടുപ്പുകള് ആവശ്യമായുണ്ട്.\nഎന്നാല് ഇവിടെ തന്റെയും കമലിന്റെയും വീക്ഷണങ്ങള് തെറ്റായി പോയെന്നാണ് നടി പറയുന്നത്. ഞാനുദ്ദേശിച്ചതു പോലെ നടന്നില്ല. ക്രിയേറ്റീവ് ഡിഫറന്‍സ് എന്നു മാത്രം പറഞ്ഞാണ് ആ ചിത്രത്തില് നിന്ന് താന് പിന്മാറിയതെന്നും വിദ്യ വെളിപ്പെടുത്തി. ഇതിലധികം ഇതിനെക്കുറിച്ച് സംസാരിക്കാന് എനിയ്ക്കു താല്‍പര്യമില്ല. സംഭവിച്ചതെല്ലാം നല്ലതിനായിരിക്കുമെന്ന് ഞാന് വിശ്വസിക്കുന്നു. ഒന്നരവര്‍ഷം മുന്‍പ് ആ ചാപ്റ്റര് ക്ലോസ് ചെയ്തതാണ്. വിദ്യാ ബാലന് പറഞ്ഞു.ഗൃഹലക്ഷ്മിക്ക് അനുവദിച്ച അഭിമുഖത്തിലാണ് വിദ്യ വിവാദങ്ങളെപ്പറ്റി മനസ്സുതുറന്നത്.\nഈ ലുക്ക് കണ്ട് ഞാന് തന്നെ അത്ഭുതപ്പെട്ടുവെന്ന് നദിയ മൊയതു… ചിത്രം വൈറല്


ഈ ചാനലുകാര് ഭയങ്കരപുള്ളികളാണെന്ന് അറിയാത്തവരില്ല. വാര്‍ത്തയുണ്ടാക്കാന്‍വേണ്ടി അക്കൂട്ടര് വിമാനം തട്ടിയെടുത്തതായും സ്‌ഫോടനം നടത്തിയതായും ഒക്കെ കേട്ടിട്ടുണ്ട്. സിനിമയിലും നോവലിലുമൊക്കെയാണെന്നയുള്ളൂ. യഥാര്‍ഥലോകത്തില് അതൊക്കെ വലിയ പൊല്ലാപ്പാണ്. ചില്ലറ വേലത്തരങ്ങളൊക്കെ ചെയ്‌തെന്നിരിക്കും. ഏറ്റം വന്നാലിത്ര വരാമോ എന്നു ചോദിച്ചതുപോലെ, മുഖ്യമന്ത്രിയെ കരിങ്കൊടി കാട്ടാന് ആളെ വാടകയ്‌ക്കെടുക്കുമോ ഏതെങ്കിലും ചാനലുകാരന്? വാര്‍ത്തയ്ക്കു പിറകെ പോകാന് ഓട്ടോറിക്ഷ വാടകയ്‌ക്കെടുക്കാന് കാശില്ലാതെ കഷ്ടപ്പെടുമ്പോഴാണ് കൂലിക്ക് ആളെ വാടകയ്‌ക്കെടുക്കുന്നത്!\nസംഭവിക്കാറുള്ളത് നേരേ തിരിച്ചാണ്. വാര്‍ത്തയില് കേറിപ്പറ്റാനുള്ള സാധ്യതയുണ്ടെങ്കില് എന്തു ചെയ്യാനും മടിക്കാത്തവര് മിക്ക പാര്‍ട്ടികളിലും ഇഷ്ടംപോലെയുണ്ട്. യൂത്ത് കോണ്‍ഗ്രസ്സിന്റെ കാര്യം പ്രത്യേകം പറയേണ്ട. ബസ്സിന് കല്ലെറിയുന്നതുപോലും ചാനലുകാരെ വിവരമറിയിച്ചാണ്. പ്രകടനം അക്രമാസക്തമാകുന്നത് ചാനല്‍വണ്ടികള് സ്ഥലത്തെത്തി എന്നുറപ്പായ ശേഷമാണ്. മുഖ്യമന്ത്രിക്ക് കരിങ്കൊടി കാട്ടുന്നതാണോ പിന്നെ ചാനലുകാരെയും ഫോട്ടോഗ്രാഫര്‍മാരെയും അറിയിക്കാതെ സ്വകാര്യമായി ചെയ്യുന്ന കാര്യം?\nയൂത്ത് കോണ്‍ഗ്രസ്സുകാരെപ്പറ്റി മുഖ്യമന്ത്രിക്ക് നല്ല മതിപ്പായിരുന്നു. അവര് സ്വന്തംനിലയ്ക്ക് കരിങ്കൊടി കാട്ടുന്നവരല്ല. കാട്ടുന്നുണ്ടെങ്കില്‍ത്തന്നെ മുഖ്യമന്ത്രിയെ കരിങ്കൊടി കാട്ടുമോ? ഇല്ലേയില്ല. അപ്പോഴാരാവും കരിങ്കൊടി കാട്ടിയിട്ടുണ്ടാവുക? യൂത്തന്മാരേക്കാള് നിലവാരം കുറഞ്ഞ കൂട്ടരുള്ളത് ചാനലുകാരാണ്. അവര്‍തന്നെയും സ്വയം ചെയ്യില്ല. ഗുണ്ടകളെ വാടകയ്‌ക്കെടുത്താവും ചെയ്യിക്കുക. അതാണ് തിരുവനന്തപുരത്ത് സംഭവിച്ചത്. അതിനെത്തുടര്‍ന്നാണ് ചിലര്‍ക്ക് നിയമസഭയില് നിയന്ത്രണം നഷ്ടപ്പെട്ടതും എടോ പോടോ വിളിച്ചതും.\nപിന്നീട് എല്ലാം ശാന്തമായി. കാരണം, യൂത്ത് കോണ്‍ഗ്രസ്സുകാര് തന്നെ പറഞ്ഞല്ലോ കരിങ്കൊടി കാട്ടിയത് അവരാണെന്ന്. കോണ്‍ഗ്രസ്സുകാരെ മുഖ്യമന്ത്രിക്ക് നല്ല വിശ്വാസമാണ്. ചില ചാനല്‍വിരുതന്മാര് ഇങ്ങനെ പലതും മുമ്പ് ചെയ്തിട്ടുണ്ടല്ലോ. അതിന്റെ അടിസ്ഥാനത്തിലാണ് മുഖ്യമന്ത്രിക്ക്പുതിയ തോന്നലുകള് ഉണ്ടായത്. അങ്ങനെ തോന്നിയത് തെറ്റിയെന്ന് പിന്നെ തോന്നി. പക്ഷേ, തെറ്റിയെന്ന് സമ്മതിക്കില്ല. തോന്നലുകള്‍ക്ക് തെറ്റുംശരിയും ഇല്ല. തോന്നലാണെല്ലാം വെറും തോന്നലാണെന്നും തോന്നി എന്നു പറഞ്ഞാല് മതിയല്ലോ.\nഇപ്പോഴും തീരാത്ത ഒരു സംശയമുണ്ട്. കരിങ്കൊടി എന്നു പറയുന്നത് എന്താണ് സാധനം? അതെടുത്തു കാട്ടിയാല് തീവണ്ടി നില്‍ക്കുന്നതൊക്കെ കണ്ടിട്ടുണ്ട്. കാറില് പോകുന്ന ആര്‍ക്കെങ്കിലും നേരേ കരിങ്കൊടി വീശിയാല് കാറിലുള്ള ആള്‍ക്ക് ശക്തിക്ഷയമോ രോഗബാധയോ മറ്റോ ഉണ്ടാകുമോ? കരിങ്കൊടിയില് രോഗാണുക്കള് ഉണ്ടായേക്കുമോ? മഞ്ഞ, ഡെങ്കു, ലസ്സ, അറീന പനി വൈറസ്സുകള്? കരിങ്കൊടി വീശുന്നവന്റെ ആവേശവും അതു തടയാന് ഒരുങ്ങുന്ന പോലീസിന്റെ വീര്യവും അത് ചിത്രത്തിലാക്കാന് ചാടിവീഴുന്ന മാധ്യമക്കാരുടെ വ്യഗ്രതയും കണ്ടാല് തോന്നുക എന്തോ 'സര്‍ജിക്കല് സ്‌ട്രൈക്കാ'ണ് സംഗതി എന്നാണ്. ഒന്നുമില്ല. വെറും തോന്നല് മാത്രം.\nരോഷം, ദുഃഖം, പ്രതിഷേധം, തടസ്സം തുടങ്ങിയ ശോഭനമല്ലാത്ത സംഗതികള് പ്രകടിപ്പിക്കാന് കറുപ്പാണല്ലോ കാണിക്കുക. ഇതിലൊരു വര്‍ണവിവേചന, വര്‍ണവൈര നിലപാടുണ്ട് എന്ന് ഈയിടെയായി കണ്ടുപിടിച്ചിട്ടുണ്ട്. കറുപ്പ് മോശം നിറവും വെള്ള നല്ല നിറവുമാണോ? വക്കീലന്മാര് കറുത്ത കോട്ടിടുന്നത് അവര് മോശക്കാരായതുകൊണ്ടാണോ...അല്ലേയല്ല. എല്ലാം ഓരോ തോന്നലുകള് മാത്രം. കരിദിനം, കരിങ്കൊടി തുടങ്ങിയ പ്രതീകങ്ങള്‍ക്കുപകരം ഇനി വരട്ടെ ധവളദിനം, ധവളക്കൊടി കാട്ടി പ്രതിഷേധം, ധവളബാഡ്ജ് ധരിച്ച് അനുശോചനം എന്നിത്യാദി പുതിയ സംഗതികള്. കാലത്തിനൊത്ത് മാറട്ടെ.\nഹര്‍ത്താല് മാരണത്തെ കേരളത്തില്‍നിന്ന് തുടച്ചുനീക്കാന് പ്രതിജ്ഞയെടുത്ത പ്രസ്ഥാനമാണ് കോണ്‍ഗ്രസ് എന്നൊരു തെറ്റിദ്ധാരണ ചില കോണ്‍ഗ്രസ് നേതാക്കള്‍ക്കു പോലുമുണ്ട്. സ്വാശ്രയകോളേജ് ഫീസ് വര്‍ധന എന്ന അനീതി ചെറുക്കാന്‍വേണ്ടി സമരം ചെയ്ത പാവപ്പെട്ട യൂത്തുകാരെ ലാത്തിയടി, ഗ്രനേഡ് ഏറ് തുടങ്ങിയ വലിയ അന്യായം കൊണ്ട് പോലീസ് നേരിട്ടതിലുള്ള പ്രതിഷേധം പ്രകടിപ്പിക്കാനായിരുന്നു കൊടിയ ഹര്‍ത്താലാക്രമണം. അതിലെന്ത് തെറ്റ്?\nപറഞ്ഞതു പാലിക്കണം, നിന്നേടത്തു നില്‍ക്കണം തുടങ്ങിയ പിന്തിരിപ്പന് നിലപാടുകളുള്ള വി.ഡി. സതീശനെപ്പോലെ ചിലര്‍ക്ക് ഇതിനോട് യോജിപ്പില്ല. ഹര്‍ത്താല് ആഹ്വാനത്തെ സതീശന് വിമര്‍ശിച്ചത് പാര്‍ട്ടിവിരുദ്ധമാണ്. ഹര്‍ത്താല് പാടില്ല എന്നു പാര്‍ട്ടി പറഞ്ഞിട്ടുണ്ട്. ശരിയാണ്. പക്ഷേ, യു.ഡി.എഫ്. ഭരിക്കുമ്പോള് പാടില്ല എന്നേ അതിനര്‍ഥമുള്ളൂ.\nസി.പി.എമ്മുകാരോ ബി.ജെ.പി.ക്കാരോ ഒന്നും ചെയ്യാത്തത്ര അക്രമം ഇത്തവണ യൂത്തുകാര് ഹര്‍ത്താല് ദിനത്തില് ചെയ്തു എന്നു ചിലരെല്ലാം പറയുന്നുണ്ട്. അതും ഒരു തോന്നലാണ്. ജന്മനാ ഗാന്ധിയന്മാരും ഹര്‍ത്താല് വിരോധികളും ആയതുകൊണ്ട് യൂത്തുകാര് നികൃഷ്ടപ്രവൃത്തികളൊന്നും ചെയ്യില്ല. എന്നുവെച്ച് ഹര്‍ത്താലിന് ജനം കട തുറക്കാനും ബസ്സോടിക്കാനും തുടങ്ങിയാല് എന്തുചെയ്യും ? യഥാര്‍ഥസ്വഭാവം പുറത്തുകാട്ടാതെ ഹര്‍ത്താല് വിജയിക്കുമോ? ഇനിയും നാലേ മുക്കാല് കൊല്ലം ബാക്കി കിടന്നില്ലേ. ഇനിയെത്ര ഹര്‍ത്താല് നടത്താനുണ്ടെന്നോ...\nബന്ദ് നിരോധിച്ച കോടതി എന്താണ് ഒന്നും ചെയ്യാത്തതെന്ന് പൊതുജനം ചോദിക്കുന്നുണ്ട്. ജനത്തിനുണ്ടായ അവര്‍ണനീയമായ കഷ്ടപ്പാടുകള്‍ക്ക് കാരണക്കാരായവരുടെ മേല് 250 കോടി രൂപ പിഴ വിധിച്ചുകൂടേ എന്നും അവര് ചോദിക്കുന്നതു കേട്ടു. ഒരാളുടെ മാനനഷ്ടത്തിന് നൂറുകോടി രൂപ പിഴ വിധിച്ചിട്ടുണ്ട് നമ്മുടെ കോടതി. പക്ഷേ, ഇവിടെ ഒരു തടസ്സമുണ്ട്. ബന്ദേ കോടതി നിരോധിച്ചിട്ടുള്ളൂ. ബന്ദ് തന്നെയാണ് ഹര്‍ത്താല് എന്ന് തെളിയിക്കപ്പെട്ടിട്ടില്ല. തെളിവില്ലാതെ എന്തുചെയ്യും? മാത്രവുമല്ല, കോടതിക്ക് വേറെ സംശയവുമുണ്ട്. ചീഫ് ജസ്റ്റിസ് പറയുന്നത് ഹൈക്കോടതി വളപ്പിനകത്ത് നടക്കുന്നില്ല. ആദ്യം അതൊന്ന് ഉറപ്പാക്കട്ടെ. എന്നിട്ടു കടക്കാം പുറത്തേക്ക്.\nഅദ്ഭുതം! കെ. ബാബു അഴിമതിക്കാരനല്ല എന്ന് കോണ്‍ഗ്രസ് രാഷ്ട്രീയകാര്യസമിതി അതിവേഗം കണ്ടെത്തി! ഏകകണ്ഠമായിരുന്നു അതെന്ന് കെ.പി.സി.സി. പ്രസിഡന്റ് പറയുന്നു. കാക്കത്തൊള്ളായിരം ഗ്രൂപ്പും താത്പര്യങ്ങളുമെല്ലാമുള്ള കോണ്‍ഗ്രസ് എന്തെങ്കിലും കാര്യത്തില് ഏകാഭിപ്രായത്തിലെത്തിയാല് അന്ന് കാക്ക മലര്‍ന്നു പറക്കാറുണ്ട്. കെ. ബാബുവിന്റെ കാര്യം വന്നപ്പോള് അങ്ങനെ പറന്നു. എല്ലാ ഭിന്നതകളും വെണ്ണ പോലെ ഉരുകിപ്പോയി.\nഗവണ്മെന്റ് റെയ്ഡും കേസുമായി നടക്കാന് തുടങ്ങിയിട്ട് കുറേ ദിവസമായല്ലോ. സകലമാന കോണ്‍ഗ്രസ് യു.ഡി.എഫ്. നേതാക്കളും വന്‍മതില് പോലെ ബാബുവിനു ചുറ്റുമായി സംരക്ഷണം തീര്‍ത്തപ്പോഴും സുധീരനെ അവിടെയൊന്നും കാണാനില്ലായിരുന്നു. എന്താണ് അദ്ദേഹം ഒന്നും മിണ്ടാത്തത് എന്നു സംശയിച്ചവര്‍ക്കെല്ലാം ഇപ്പോള് മനസ്സിലായി. സുധീരന് കേസ് പഠിക്കുകയായിരുന്നു. വിജിലന്‍സ് ശേഖരിച്ച തെളിവുകള് ഓരോന്നായി ഇഴകീറി പരിശോധിക്കുകയായിരുന്നു. വിജിലന്‍സ് ചോദ്യംചെയ്ത ദൃക്‌സാക്ഷികളെയും പരാതിക്കാരെയും സുധീരനും ചോദ്യംചെയ്യുകയായിരുന്നു. എക്‌സൈസ് വകുപ്പിലെ ഫയലുകളും നോക്കി.\nഇത്തരം സന്ദര്‍ഭങ്ങളില് കെ.പി.സി.സി. ഒരു അന്വേഷണക്കമ്മീഷനെ നിയോഗിക്കുകയാണ് പതിവ്. അതൊന്നും ഇക്കാര്യത്തില് ഉണ്ടായില്ല. സുധീരന്റെ ഏകാംഗ അന്വേഷണമായിരുന്നു. ഒടുവില് മനസ്സിലായി വിജിലന്‍സിന്റെ കൈവശം തെളിവൊന്നുമില്ല, കെ. ബാബു ശുദ്ധനാണ്, പരിശുദ്ധനാണ്, വിശുദ്ധനാണ്. സംശല്യ.\nസുധീരന് പേരുദോഷമുണ്ടാക്കിയതുകൊണ്ടാണ് താന് തിരഞ്ഞെടുപ്പില് തോറ്റതെന്ന പരിഭവം ബാബുവിന് ബാക്കിയുണ്ട്. ഇത്രയും ആയ സ്ഥിതിക്ക് അതിനുമൊരു പരിഹാരം ഉണ്ടാക്കണം. പണ്ടാണെങ്കില് കേന്ദ്രത്തില്‍വല്ല പണിയും വാങ്ങിക്കൊടുക്കാമായിരുന്നു. സാരമില്ല, ഉള്ളതല്ലേ കൊടുക്കാന് പറ്റൂ. കെ.പി.സി.സി.യുടെ നൂറ്റൊന്നാമത് ജന.െസക്രട്ടറിയാക്കിയാല് മുഷിയുമോ എന്തോ..


1800 കോടി ചെലവിട്ട് പാലം • Suprabhaatham\n1800 കോടി ചെലവിട്ട് പാലം\nOctober 14, 2016 | 7:25 am IST\nബംഗളൂരു: ബംഗളൂരുവില് 1800 കോടിരൂപ ചെലവിട്ട് നിര്‍മിക്കുന്ന പാലത്തിനെതിരേ പ്രതിഷേധം. നിരവധി മരങ്ങള് മുറിച്ചാണ് പാലം പണിയുന്നത്. ബംഗളൂരു വിമാനത്താവളത്തിലേക്കുള്ള യാത്ര എളുപ്പമാക്കുന്നതിനാണ് സറ്റീല് നിര്‍മിതമായ പാലം പണിയാന് സര്‍ക്കാര് തീരുമാനിച്ചത്.\nപരിസ്ഥിതി വാദികളും മറ്റുമാണ് പ്രതിഷേധത്തിലുള്ളത്. വരുന്ന ഞായറാഴ്ച പാലത്തിനെതിരായി മനുഷ്യച്ചങ്ങല തീര്‍ത്ത് പ്രതിഷേധിക്കാനാണ് ഇവരുടെ തീരുമാനം.\nഅതിനിടെ പാലത്തിന്റെ നിര്‍മാണത്തിനായി ഭൂമി ഏറ്റെടുക്കുമ്പോള് പൗരാണികവും പ്രാധാന്യം അര്‍ഹിക്കുന്നതുമായ കെട്ടിടങ്ങള് നിലനിര്‍ത്തുമെന്നും അധികൃതര് അറിയിച്ചിട്ടുണ്ട്. പാലം നിര്‍മാണത്തിനായി മുറിക്കുന്ന 800 മരങ്ങള്‍ക്ക് പകരമായി 60,000 വൃക്ഷത്തൈകള് വച്ചുപിടിപ്പിക്കുമെന്നും ഇവര് അറിയിച്ചിട്ടുണ്ട്.


അലോക് വര്‍മയ്ക്കെതിരെ അച്ചടക്കനടപടിക്ക് നീക്കം; രാജി സ്വീകരിച്ചില്ല – Jaihind TV\nമുന് സി.ബി.ഐ മേധാവി അലോക് വര്‍മയുടെ രാജി കേന്ദ്ര ആഭ്യന്തര മന്ത്രാലയം സ്വീകരിച്ചില്ല. അലോക് വര്‍മ ഫയര് സര്‍വീസസ് ഡയറക്ടര് ജനറല് സ്ഥാനം ഏറ്റെടുക്കാതിരുന്നതിന് അച്ചടക്ക നടപടികള് നേരിടേണ്ടി വരുമെന്നാണ് വിവരം.\nസര്‍വീസില് നിന്ന് വിരമിക്കാന് ഒരുദിവസം മാത്രം ശേഷിക്കെയാണ് അലോക് വര്‍മയോട് ജോലിയില് തിരികെ പ്രവേശിക്കാന് ആവശ്യപ്പെട്ടത്. പുതിയ സ്ഥാനം ഏറ്റെടുത്തില്ലെങ്കില് അലോക് വര്‍മയ്ക്ക് നല്‍കേണ്ട പെന്‍ഷന് ആനുകൂല്യങ്ങള് പിടിച്ചു വെക്കുമെന്നും ആഭ്യന്തരവകുപ്പിലെ ഉന്നത ഉദ്യോഗസ്ഥർ വ്യക്തമാക്കുന്നു.\nഅഴിമതി ആരോപണത്തെ തുടര്‍ന്ന് സി.ബി.ഐ മേധാവി സ്ഥാനത്തു നിന്നും നീക്കിയ അലോക് വര്‍മയെ സുപ്രീം കോടതി ഇടപെട്ട് വീണ്ടും തിരിച്ചുകൊണ്ടുവന്നുവെങ്കിലും 48 മണിക്കൂറിനുള്ളില് പ്രധാനമന്ത്രി ഉള്‍പ്പെട്ട ഉന്നതാധികാര സമിതി അദ്ദേഹത്തെ പുറത്താക്കി. തുടര്‍ന്ന് സി.ബി.ഐ ഡയറക്ടര് സ്ഥാനത്തുനിന്നും പുറത്താക്കിയ കേന്ദ്രസര്‍ക്കാര് നടപടിയില് പ്രതിഷേധിച്ചായിരുന്നു അലോക് വര്‍മ രാജി നല്‍കിയത്.


സുസുക്കി ഇന്ത്യയുടെ വെബ്സൈറ്റിൽ ഇടംപിടിച്ച് പുത്തൻ ഹയാബൂസ, അരങ്ങേറ്റം ഉടൻ - Malayalam DriveSpark\n27 min ago ഹ്യുണ്ടായി i20-യെ കവച്ചുവെച്ച് ടാറ്റ ആൾട്രോസിന്റെ മുന്നേറ്റം\n36 min ago പുറത്തിറങ്ങുന്നതിന് മുമ്പ് തന്നെ വൻ ഡിമാന്റുമായി ആഗോള വിപണിയിൽ തിളങ്ങി കിയ EV6\nMovies ജോജിയിലേക്ക് എന്നെ വിളിച്ചപ്പോള് വീട്ടുകാര് വിശ്വസിച്ചില്ല, സിനിമ കണ്ട ശേഷം പറഞ്ഞത് വെളിപ്പെടുത്തി പിഎന് സണ\nPublished: Thursday, April 8, 2021, 14:00 [IST]\nസൂപ്പർ ബൈക്കുകളിലെ രാജാവ് എന്നറിയപ്പെടുന്ന മോഡലാണ് സുസുക്കി ഹയാബൂസ. പൂര്‍ണമായും നവീകരിച്ച സ്‌പോര്‍ട്‌സ് ടൂറര് ഏപ്രിലില് വിപണിയിലെത്തുമെന്ന് കമ്പനി അടുത്തിടെ പ്രഖ്യാപിച്ചിരുന്നു.\nഅതിന്റെ ഭാഗമായി 2021 ഹയാബൂസയെ സുസുക്കി ഇന്ത്യ തങ്ങളുടെ ഔദ്യോഗിക വെബ്സൈറ്റിൽ ഉൾപ്പെടുത്തിയിരിക്കുകയാണ്. എന്നിരുന്നാലും ജാപ്പനീസ് കമ്പനി സൂപ്പർ ബൈക്കിന്റെ കൃത്യമായ അവതരണ തീയതി ഇനിയും വെളിപ്പെടുത്തിയിട്ടില്ല.\nസുസുക്കി ഇന്ത്യയുടെ വെബ്‌സൈറ്റിലെ "ബിഗ് ബൈക്കുകൾ" വിഭാഗത്തിന് കീഴിൽ പുതിയ ഹയാബൂസ കണ്ടെത്താനാകും. വി-സ്ട്രോം 650 XT മോഡലിന് തൊട്ടടുത്തായി ഇത് പട്ടികപ്പെടുത്തിയിട്ടുണ്ട്.\nMOST READ: MT15 നേരിയ വില വര്‍ധനവുമായി യമഹ; പുതിയ വില വിവരങ്ങള് ഇതാ\nഎന്നിരുന്നാലും പുതിയ ‘ബൂസ'യുടെ വിശദാംശങ്ങളൊന്നും അപ്‌ലോഡുചെയ്‌തിട്ടില്ല. വില നിർണയത്തെ സംബന്ധിച്ചിടത്തോളം 2021 സുസുക്കി ഹയാബൂസ 17 ലക്ഷം മുതൽ 20 ലക്ഷം രൂപ വില പരിധിയിൽ എത്തുമെന്നാണ് അനുമാനിക്കപ്പെടുന്നത്.\nസികെഡി റൂട്ട് വഴി രാജ്യത്തേക്ക് കൊണ്ടുവന്ന മുൻ മോഡൽ നിർത്തലാക്കുന്നതിന് മുമ്പ് 13.75 ലക്ഷം രൂപയായിരുന്നു എക്സ്ഷോറൂം വില. ഏറ്റവും പുതിയ മലിനീകരണ ചട്ടങ്ങൾ പാലിക്കുന്ന 1340 സിസി ഇൻ-ലൈൻ4സിലിണ്ടർ എഞ്ചിനാണ് പുതിയ സുസുക്കി ഹയാബൂസക്ക് തുടിപ്പേകുന്നത്.\nഇത് 9700 rpm-ൽ പരമാവധി 187 bhp കരുത്തും 7000 rpm-ൽ 150 Nm torque ഉം ഉത്പാദിപ്പിക്കാൻ ശേഷിയുള്ളതായിരിക്കും. ആറ് സ്പീഡ് ഗിയർബോക്സുമായാണ് എഞ്ചിൻ ജോടിയാക്കിയിരിക്കുന്നത്.\n2021 മോഡലിലെ ഇലക്‌ട്രോണിക്‌സ് പാക്കേജിൽ ഒന്നിലധികം റൈഡിംഗ് മോഡുകൾ, പവർ മോഡ് സെലക്ടർ, ട്രാക്ഷൻ കൺട്രോൾ, എഞ്ചിൻ ബ്രേക്ക് കൺട്രോൾ എന്നിവയെല്ലാം ലഭിക്കും.\nഅതോടൊപ്പം ബൈ-ഡയറക്ഷണൽ ക്വിക്ക് ഷിഫ്റ്റ് സിസ്റ്റം, ലോഞ്ച് കൺട്രോൾ, ക്രൂയിസ് കൺട്രോൾ, ആന്റി-ലിഫ്റ്റ് കൺട്രോൾ സിസ്റ്റം എന്നിവയ്‌ക്കൊപ്പം 6-ആക്സിസ് ഐ‌എം‌യു, കോർണറിംഗ് എബി‌എസ് തുടങ്ങിയ ഫീച്ചറുകളും 2021 സുസുക്കി ഹയാബൂസയിൽ ഇടംപിടക്കും.\nപുതിയ സുസുക്കി ബൂസയ്ക്ക് അതിന്റെ മുൻഗാമിയേക്കാൾ കൂടുതൽ എയറോഡൈനാമിക് ഡിസൈൻ ഉണ്ട്. ഉയർന്ന വേഗത കൈവരിക്കാൻ മാത്രമല്ല, ആ കണക്കുകളിൽ മികച്ച സ്റ്റെബിലിറ്റി കൈവരിക്കാനും ഇത് സഹായിക്കും.\nപുതുക്കിയ ഹെഡ്‌ലാമ്പ്, പുതിയ ഡ്യുവൽ-ടെയ്‌ലാമ്പ്, ഡ്യുവൽ എക്‌സ്‌ഹോസ്റ്റ്, റിയർ സീറ്റ് കൗൾ എന്നിവയും ബൈക്കിൽ ഉൾപ്പെടുന്നു. ബിഎസ് VI മലിനീകരണ മാനദണ്ഡങ്ങള് നടപ്പാക്കിയതോടെയാണ് പഴയ തലമുറ മോഡല് കഴിഞ്ഞ വര്‍ഷം ഇന്ത്യയില് നിന്നും പിന്‍വലിച്ചത്.\nരാജ്യത്തെ തെരഞ്ഞെടുത്ത സുസുക്കി ഡീലര്‍ഷിപ്പുകള് ബൈക്കിനായുള്ള അനൗദ്യോഗിക ബുക്കിംഗ് സ്വീകരിച്ചു തുടങ്ങിയിട്ടുണ്ട്. നേരത്തെ പുതിയ ഹയാബൂസ ഈ വര്‍ഷം ആദ്യം അന്താരാഷ്ട്ര വിപണിയില് വില്‍പ്പനയ്ക്ക് എത്തിയിരുന്നു.\nNew 2021 Hayabusa Listed On Suzuki India Website Launch Soon. Read in Malayalam\nStory first published: Thursday, April 8, 2021, 14:00 [IST]


കേരളത്തിന്റെ സംവാദ പാരമ്പര്യത്തിലെ തിളങ്ങുന്ന നക്ഷത്രമാണ് വാഗ്ഭടാനന്ദന് എന്ന് ഗ്രന്ഥകാരനായ കെ. എം. അനില്. കേരള സാഹിത്യോത്സവത്തിന്റെ ആദ്യ ദിനത്തില് ആധുനിക കേരളത്തിന്റെ ശില്പികള് എന്ന വിഷയത്തില് സംസാരിക്കുകയായിരുന്നു അദ്ദേഹം.\nമലയാളിയെ ചിന്താപരമായി നയിച്ച നിരവധി നവോത്ഥാന നായകന്മാരുണ്ട്. 17-ാം നൂറ്റാണ്ടോടെ യൂറോപ്പ് ഒരു പ്രബുദ്ധതയുടെ പ്രസ്ഥാനമായി മാറി. യൂറോപ്പില് പ്രബുദ്ധത വരുന്നത് ശാസ്ത്രത്തിലൂടെയും സാങ്കേതിക വളര്‍ച്ചയിലൂടെയുമാണ്. ശാസ്ത്ര സാങ്കേതിക വളര്‍ച്ച മത പൗരോഹിത്യത്തില് മതത്തിന്റെ സ്ഥാപനങ്ങളെ വെല്ലുവിളിച്ചുകൊണ്ട് ഉയര്‍ന്നുവന്നത് ഒരു പ്രത്യേക സന്ദര്‍ഭത്തിലാണ്. അങ്ങനെ മതബോധവും ശാസ്ത്രവും യൂറോപ്പില് പ്രബുദ്ധത സൃഷ്ടിക്കുന്നു. അതേ സന്ദര്‍ഭത്തില് ഇന്ത്യയില് ജാതി സമൂഹ വിരുദ്ധ പ്രസ്ഥാനം നിലകൊള്ളുന്നു. മറ്റു സമൂഹത്തില് നിന്നും ഇന്ത്യന് സമൂഹം വ്യത്യസ്തമായത് ജാതി വ്യവസ്ഥിതികൊണ്ടാണ്. ഇന്ത്യന് ജാതി വ്യവസ്ഥയ്‌ക്കെതിരെ രൂപപ്പെട്ട് വന്ന ദീര്‍ഘമായ ആലോചനകളുടേയും മുന്നേറ്റങ്ങളുടേയും ആകെ തുകയാണ് ഇന്ത്യയെ സംബന്ധിച്ചിടത്തോളം നവോത്ഥാനം. അതുകൊണ്ടുതന്നെ ഇന്ത്യയില് നവോത്ഥാനം പതിനെട്ടാം നൂറ്റാണ്ടിലോ പത്തൊമ്പതാം നൂറ്റാണ്ടിലോ ആരംഭിക്കുന്ന ഒന്നല്ല. അതിന്റെ ചരിത്രം പരിശോധിച്ചാല് ഒരുപക്ഷെ ബുദ്ധന്റെ കാലം മുതല് പഴക്കമുണ്ട് എന്ന് പറയാം. അപ്പോള് ബൗദ്ധകാലം മുതലെങ്കിലും ഇന്ത്യന് ജാതി വ്യവസ്ഥയ്‌ക്കെതിരെ നടത്തിയിട്ടുള്ള ദീര്‍ഘമായ സമരങ്ങളുടെ ആകെ തുകയാണ് ഇന്ത്യന് നവോത്ഥാനം. ആ നവോത്ഥാനത്തിന്റെ പരിപ്രേഷ്യത്തിനകത്തുനിന്നു മാത്രമേ കേരളത്തിന്റെ ഈ ആധുനീകരണ പ്രക്രിയ നമുക്ക് വിലയിരുത്താനാവൂ എന്നാണ് അദ്ദേഹം അഭിപ്രായപ്പെട്ടത്.\nകേരളീയ നവോത്ഥാന ചരിത്രത്തില് പ്രധാന പങ്ക് വാഗ്ഭടാനന്ദനുണ്ട്. ആത്മവിദ്യ സംഘടന, ഊരാളുങ്കല് ലേബര് കോണ്‍ട്രാക്ട് സഹകരണ സൊസൈറ്റി രൂപീകരണം കൂടാതെ സംസ്‌കൃത പാണ്ഡിത്യത്തിലൂടെ ജ്ഞാനവിദ്യ എല്ലാവര്‍ക്കും പകര്‍ത്തുക എന്ന ലക്ഷ്യത്തോടെ ആത്മവിദ്യാസംഘവും രൂപീകരിച്ചു. കേരളീയ നവോത്ഥാനം നല്‍കിയത് പുത്തന് സ്വാതന്ത്ര്യ ബോധമാണെന്നും ബുദ്ധനിലൂടെയും അംബേദ്കറിലൂടെയും മനുഷ്യത്വത്തിന് മറ്റൊരു മാനം നല്‍കാന് സാധിച്ചു എന്നും പറഞ്ഞുകൊണ്ട് സെക്ഷന് അവസാനിച്ചു.\nഅനന്തപുരിയില് ഡി സി ബുക്‌സ് മെഗാ ബുക്ക് ഫെയര് ജനുവരി 11 മുതല്


'കശ്മീരില്' മധ്യസ്ഥത; തീരുമാനമെടുക്കേണ്ടത് മോദിയെന്ന് ട്രംപ്\nDelhi, First Published 2, Aug 2019, 10:00 AM IST\nകശ്മീര് വിഷയത്തില് മോദിയുമായും ഇമ്രാന് ഖാനുമായും തുറന്ന ചര്‍ച്ച താന് നടത്തിയെന്നാണ് ട്രംപ് അവകാശപ്പെടുന്നത്.\nദില്ലി: ജമ്മുകശ്മീരില് മധ്യസ്ഥത വേണോ എന്ന് തീരുമാനിക്കേണ്ടത് പ്രധാനമന്ത്രി നരേന്ദ്രമോദിയാണെന്ന് അമേരിക്കന് പ്രസിഡന്‍റ് ഡോണള്‍ഡ് ട്രംപ് പറഞ്ഞു. മോദിക്കും പാക് പ്രധാനമന്ത്രി ഇമ്രാന് ഖാനും പ്രശ്നം പരിഹരിക്കാന് കഴിയുമെന്നാണ് പ്രതീക്ഷയെന്നും ട്രംപ് അഭിപ്രായപ്പെട്ടു.\nകശ്മീര് വിഷയത്തില് മോദിയുമായും ഇമ്രാന് ഖാനുമായും തുറന്ന ചര്‍ച്ച താന് നടത്തിയെന്നാണ് ട്രംപ് അവകാശപ്പെടുന്നത്. കശ്മീര് വിഷയത്തില് തന്‍റെ മധ്യസ്ഥത വേണോയെന്ന് തീരുമാനിക്കേണ്ടത് മോദിയാണ്. അമേരിക്ക ഏത് വിധത്തിലുള്ള സഹായവും നല്‍കാന് തയ്യാറാണ്. മോദിയും ഇമ്രാന് ഖാനും കശ്മീര് പ്രശ്നം പരിഹരിക്കാന് പ്രാപ്തിയുള്ളവരാണ്. അവര് അത് പരിഹരിക്കുമെന്നാണ് പ്രതീക്ഷയെന്നും ട്രംപ് വ്യക്തമാക്കി.\nകശ്മീര് വിഷയം പരിഹരിക്കാന് നരേന്ദ്രമോദി തന്നോട് സഹായം ആവശ്യപ്പെട്ടെന്ന ട്രംപിന്‍റെ പ്രസ്താവന വലിയ വിവാദമായിരുന്നു. പാര്‍ലമെന്‍റിലുള്‍പ്പടെ ഇത് പ്രതിഷേധത്തിനിടയാക്കി. ട്രംപ് സ്വമേധയാ സഹായവാഗ്ദാനം നല്‍കിയതാണെന്ന വിശദീകരമണമാണ് സര്‍ക്കാരിന്‍റെ ഭാഗത്തുനിന്നുണ്ടായത്. എന്നാല്, മുന് നിലപാടില് ഉറച്ചാണ് ഡോണള്‍ഡ് ട്രംപ് ഇന്ന് വീണ്ടും പ്രസ്താവന നടത്തിയിരിക്കുന്നത്.\nLast Updated 2, Aug 2019, 10:00 AM IST


വി പി സത്യനിൽ നിന്നും 'ക്യാപ്റ്റൻ' സിനിമയിലേക്ക് ഉള്ള ദൂരം ആ അഭിമുഖം! - NBTV Live\nHome Entertainment വി പി സത്യനിൽ നിന്നും ‘ക്യാപ്റ്റൻ’ സിനിമയിലേക്ക് ഉള്ള ദൂരം ആ അഭിമുഖം!\nവി പി സത്യനിൽ നിന്നും ‘ക്യാപ്റ്റൻ’ സിനിമയിലേക്ക് ഉള്ള ദൂരം ആ അഭിമുഖം!\nJuly 18 2021 11:24 am\nഫുട്ബാൾ താരം വി പി സത്യന്റെ കഥ പറഞ്ഞ മലയാള സിനിമ ക്യാപ്റ്റൻ എങ്ങനെയാണ് ഉണ്ടായത് എന്ന് സംവിധായകൻ പ്രജേഷ് സെൻ പറയുന്നു.മലയാളത്തിലെ മികച്ച ബയോ പിക്ക് ആയിരുന്നു ക്യാപ്റ്റൻ.സംവിധായകൻ പ്രജേഷ് സെൻ മാധ്യമ പ്രവർത്തകനായിരുന്നപ്പോൾ സത്യന്റെ ഭാര്യ അനിത സത്യനെ അഭിമുഖം ചെയ്തിരുന്നു.ഈ അഭിമുഖത്തിൽ നിന്നും ക്യാപ്റ്റൻ എന്ന മികച്ച സിനിമയിലേക്കുള്ള യാത്രയാണ് പ്രജീഷ് സെൻ തന്റെ ഫേസ്ബുക്കിൽ കുറിയ്ക്കുന്നത്.\nപ്രജേഷ് സെൻ അനിത സത്യനുമായി നടത്തിയ അഭിമുഖത്തെ കുറിച്ച് സത്യന്റെ ചരമ ദിനമായ ജൂലായ് 18 നു തന്റെ ഫേസ്ബുക്കിൽ കുറിക്കുമ്പോൾ അത് സത്യൻ എന്ന ഇന്ത്യ കണ്ട എക്കാലത്തെയും മികച്ച ഫുട്ബോൾ താരത്തിനുള്ള ആദരവ് കൂടിയാണ്.പ്രജേഷ് സെൻ തന്റെ ഫേസ്ബുക്കിൽ കുറിക്കുന്നതിങ്ങനെയാണ്.\n”മാധ്യമം വാർഷികപ്പതിപ്പിന് വേണ്ടി 2009ൽ. Anitha Sathyan അനിത ചേച്ചിയുമായി നടത്തിയ അഭിമുഖത്തിൽ കേട്ട് എഴുതിയത് .\nഈ എഴുത്തിൽ നിന്നാണ് ക്യാപ്റ്റൻ എന്ന സിനിമയുടെ തുടക്കം…\nകല്‍ക്കത്തയിലെ ജീവിതം അദ്ദേഹത്തെ വല്ലാതെ ഏകാന്തതയിലാക്കിയിരുന്നു. എല്ലാ ദിവസവും എനിക്ക് കത്തെഴുതും. ആ കത്തുകളില് ആ മനസ്സിലെ സങ്കടങ്ങളുടെ ഉപ്പുകലര്‍ന്നിരുന്നു. ഓരോ വാക്കുകളിലും ഒറ്റപ്പെടലും ഏകാന്തതയുടെ തേങ്ങലുമുണ്ടായിരുന്നു. എനിക്ക് വയ്യ ഈ ഇരുണ്ട ജീവിതത്തിന്… മതിവരുന്നു നീയില്ലാത്ത നാളുകളില് ജീവിക്കാന്… എന്‍െറ ജീവിതത്തിലെ എല്ലാ താളങ്ങളും ചിതറിപ്പോകുന്നു. എനിക്കു ചുറ്റും മൗനം നിലയുറപ്പിക്കുന്നു… അങ്ങനെ സത്യന്‍െറ വാക്കുകളില് പ്രണയത്തിന്‍െറ, വിരഹത്തിന്‍െറ കണ്ണീരു പതിച്ചുവെച്ചിരുന്നു.\nകേരളത്തിലേക്ക് മടങ്ങിയത് ഏറെ പ്രതീക്ഷകളോടെയായിരുന്നു. അന്നത്തെ മുഖ്യമന്ത്രി നേരിട്ട് വിളിച്ച് പറഞ്ഞു, ഇനി ബംഗാളിലേക്ക് പോകരുതെന്ന്. ‘അവിടെ പോയാല് എനിക്കും ഭാര്യക്കും ജോലികിട്ടും ഞങ്ങള്‍ക്ക് സുഖമായി ജീവക്കാം’ എന്നായിരുന്നു സത്യന് അദ്ദേഹത്തോട് പറഞ്ഞത്. അദ്ദേഹം അത് സമ്മതിച്ചു. പക്ഷേ, എനിക്ക് ജോലികിട്ടിയില്ല എന്നതിനപ്പുറം സത്യന്‍െറ ജോലിതന്നെ പോകുന്ന അവസ്ഥയായിരുന്നു. പഴയതുപോലെയുള്ള സ്വാതന്ത്ര്യം ഇല്ലാതായി. ബംഗാളില് പോയതുസംബന്ധിച്ച നിരന്തര അന്വേഷണവും ശാസനകളും കളിക്കളത്തില്‍നിന്ന് മാറ്റി ഡ്യൂട്ടിക്ക് നിയോഗിച്ചു തുടങ്ങി. അങ്ങനെ സത്യന് വല്ലാതെ മാനസികമായി തളര്‍ന്നു. പൊലീസില് നില്‍ക്കാനുള്ള ഒരു സാഹചര്യവും ഇല്ലാതായി. ബംഗാളിലെ സുവര്‍ണാവസരങ്ങള് കളഞ്ഞിട്ട് വന്നത് വലിയ മണ്ടത്തമായി തോന്നി. ഓരോ ദിവസവും പൊലീസ് കുപ്പായം അദ്ദേഹത്തെ വേദനിപ്പിച്ചുകൊണ്ടിരുന്നു.\n2006 ജൂലൈ 14ന് രാത്രി എന്നോട് പറഞ്ഞു ‘ഞാന് നാട്ടില് ഒന്നുപോയി വരാം. അമ്മയെ കാണണം!’ എന്നൊക്കെ. അപ്പോള് ഞാനോര്‍ത്തു, അതുനല്ല ആശയമാണെന്ന്. കാരണം, ജോലിക്ക് പോകാതെ മുറിയില് അടച്ചിരുന്ന് കഴിച്ചുകൂട്ടുന്ന ദിവസങ്ങളില് എനിക്ക് വല്ലാത്ത പരിഭ്രമം ഉണ്ടായിരുന്നു. അതുകൊണ്ട് വീട്ടില് പോയാല് മനഃസമാധാനത്തോടെ കുറച്ചു ദിവസം അദ്ദേഹത്തിന് കഴിയാം. പിന്നെ വീടും അമ്മയുടെ സാമീപ്യവുമെല്ലാം മനോനിലയില് മാറ്റം വരുത്തും. വിഷമങ്ങളൊക്കെ മാറും. ഞാന് സമ്മതം മൂളി. മോളും ഞാനും സമ്മതിച്ചപ്പോള് പോകാന് തന്നെ തയാറായി. പക്ഷേ, പോകാന് വേണ്ട പണം ഉണ്ടായിരുന്നില്ല. സാമ്പത്തികമായി ഞങ്ങള് നെല്ലിപ്പലക കണ്ട സമയമായിരുന്നു. ഒടുവില് ഞാനെന്‍െറ മോതിരം ഊരിനല്‍കി. കുറച്ചുനേരം എന്നെ നോക്കിനിന്നു. ആ കണ്ണുകള്‍ക്ക് പിന്നില് സ്നേഹത്തിന്‍െറ കണ്ണീര് കട്ടപിടിച്ചുനില്‍ക്കുന്നതായി തോന്നി. എന്‍െറ ശിരസ്സില് തൊട്ടുപറഞ്ഞു: ‘നീയെനിക്ക് ദൈവംപോലെയാണ്’. പെട്ടെന്ന് ഞാന് ആ ചുണ്ടുകളെ തടഞ്ഞു: ഞാന് ദൈവമായാല് നിങ്ങള് പൂജാരിയായിപ്പോകില്ളേ. അതെനിക്ക് വേണ്ട എന്‍െറ ദൈവം നിങ്ങള് തന്നെയാണ്. പിന്നെ മൗനം നമുക്കിടയില് വലിയ സങ്കടമായി മാറിനിന്നു. ഒരുവേള കരച്ചില് അലതല്ലിയത്തെി.\nരാവിലെ ബാഗുമെടുത്ത് യാത്ര പറഞ്ഞിറങ്ങി. പോകും മുമ്പേ എന്നോട് പറഞ്ഞു. ‘ഞാന് വ്യാഴാഴ്ച മടങ്ങിയത്തെും’. ഞാന് അപ്പോള് തന്നെ കളിയാക്കി ശനിയാഴ്ച നാട്ടിലേക്ക് പോകുന്നയാള് വ്യാഴാഴ്ച തന്നെ എങ്ങനെ എത്തും. ഞങ്ങള്‍ക്ക് ടെന്‍ഷന് ഉണ്ടാകുമെന്ന് കരുതിയാണ് അങ്ങനെയൊക്കെ പറഞ്ഞത്.\n‘ഞാന് ജീവിച്ചിരിക്കും വരെ നിന്നെയെനിക്ക് ഉപേക്ഷിച്ചുപോകാനാവില്ല. എന്‍െറ ശരീരത്തില് ജീവന് ഉള്ളിടത്തോളം കാലം ഞാന് നിങ്ങള്‍ക്ക് ചുറ്റുമുണ്ടാകും’ ഒരിക്കല് എനിക്കെഴുതിയ ഡയറിക്കുറിപ്പില് ഇങ്ങനെ കുറിച്ചുവെച്ചിരുന്നു. ആ കുറിപ്പിലെ ആശയം അപ്പോഴെനിക്ക് ബോധ്യമായി.\nപക്ഷേ, എന്നെ ഒന്നു വിളിച്ചെങ്കില് ഒരു വാക്ക് മിണ്ടിയെങ്കില് ഇന്നും ഈ പൂമുഖത്ത് ആ ചിരി ജീവനോടെ ഇരുന്നേനെ. അത് നന്നായിട്ടറിയാവുന്നതിനാല് എന്നെ വിളിച്ചില്ല. വിളിച്ചാല് മനസ്സ് മാറും എന്ന തോന്നല് ഉള്ളതിനാല് വിളിച്ചില്ല. ‘നിന്നോട് സംസാരിച്ചാല് തീര്‍ച്ചയായും എന്റെ മനസ്സ് മാറും. അതാണ് വിളിക്കാതിരുന്നത്’ ആത്മഹത്യാ കുറിപ്പിലെ അവസാനത്തെ വാചകം ഇതായിരുന്നു. അത്രമാത്രം എന്നെ സ്നേഹിച്ചിരുന്നു. എന്നിട്ടും ഒറ്റ ലോങ് വിസില് മുഴക്കി ഓടിമറഞ്ഞ ജീവിതത്തിന്റെ ഇരുണ്ട വഴിയിലേക്ക് ഒറ്റയാള് പോരാളിയെപ്പോലെ പന്തുരുട്ടി മറഞ്ഞു.”\nസത്യനായി ജയസൂര്യയും അനിതയായി അനു സിത്താരയുമാണ് ക്യാപ്റ്റനിൽ വേഷമിട്ടത്. സത്യൻ എന്ന ഫുടബോൾ താരത്തിന്റെ മൈതാനത്തെ സംഘർഷങ്ങളും ജീവിതത്തിലെ വൈകാരിക മുഹൂർത്തങ്ങളും ഒക്കെ മികച്ച രീതിയിൽ ആവിഷ്ക്കരിക്കാൻ സംവിധായകൻ പ്രജേഷ് സെന്ന് കഴിഞ്ഞു.ജയസൂര്യയുടെ മികച്ച വേഷങ്ങളിൽ ഒന്നായിരുന്നു വി.പി സത്യൻ.ഒരു അഭിമുഖത്തിൽ നിന്നാണ് മലയാളികളുടെ പ്രിയപ്പെട്ട ഇന്ത്യൻ ഫുടബോളിന്റെ ക്യാപ്റ്റന്റെ കഥ സിനിമയായി മാറിയത്.ആ അഭിമുഖത്തെ കുറിച്ചുള്ള പ്രജീഷ് സെന്നിന്റെ കുറിപ്പും ആ സിനിമയെപോലെ മനോഹരമാണ്.\nPrevious articleപവാർ മോദിയെ കണ്ടതെന്തിന്?\nNext articleകോവിഷീൽഡിന് ഫ്രാൻസിന്റേയും അംഗീകാരം; ഇതോടെ പച്ചക്കൊടിയായത് 16 യൂറോപ്യൻ രാജ്യങ്ങളിൽ\nആസ്സാം ഉറപ്പിച്ച് ബിജെപി ബംഗാൾ പിടിച്ചെടുക്കും മോദി...\nNational News Athira - March 20 2021 4:36 pm 0\nപ്രധാനമന്ത്രി നരേന്ദ്ര മോദിയുടെ അസം പശ്ചിമ ബംഗാൾ സന്ദർശനം...


പാണക്കാട് തങ്ങള് 'ചന്ദ്രിക' വിട്ടു - malabarinews.com\nHome » News » പാണക്കാട് തങ്ങള് ‘ചന്ദ്രിക’ വിട്ടു\nപാണക്കാട് തങ്ങള് ‘ചന്ദ്രിക’ വിട്ടു\nHIGHLIGHTS : പാണക്കാട് തങ്ങള് മുസ്ലീംലീഗിന്റെ മുഖപത്രമായ ചന്ദ്രികയുടെ\nപാണക്കാട് തങ്ങള് മുസ്ലീംലീഗിന്റെ മുഖപത്രമായ ചന്ദ്രികയുടെ പ്രസാധാക സ്ഥാനം ഒഴിഞ്ഞു. പി കെ കെ ബാവയായിരിക്കും ചന്ദ്രികയുടെ പുതിയ പ്രസാദകര്. സുപ്രഭാതം എന്ന പേരില് ഇ കെ സുന്നി വിഭാഗം പുതിയ പത്രം തുടങ്ങാനിരിക്കെ തങ്ങളുടെ രാജി ഏറെ പ്രാധാന്യ മര്‍ഹിക്കുന്നതാണ്.\nഅടുത്തക്കാലത്തായി ഇ കെ സുന്നി വിഭാഗവും മുസ്ലിംലീഗും തിരുകേശ വിവാദവുമായി ബന്ധപ്പെട്ട് അകല്‍ച്ചയിലായിരുന്നു. ഇതിന്റെ തുടര്‍ച്ചയായാണ് പുതിയ പത്രം തുടങ്ങുന്നതും ചന്ദ്രികയില് നിന്നുള്ള തങ്ങളുടെ പിന്മാറ്റവും.\nലീഗ് അധ്യക്ഷന് തന്നെ ചന്ദ്രികയുടെ പ്രസാധകനാകണമെന്നില്ലെന്നാണ് അബ്ദുറഹിമാന് രണ്ടത്താണി എംഎല്‍എ ഇതിനോട് പ്രതികരിച്ചത്.\nതാന് താല്‍ക്കാലികമായാണ് ചന്ദ്രികയുടെ പ്രസാധക സ്ഥാനത്തിരുന്നതെന്നും ഒരാള് ഒരെ സമയം രണ്ടുപദവി വഹിക്കേണ്ടതില്ലെന്നതിനാലാണ് താന് സ്ഥാനമൊഴിയുന്നതെന്നുമാണ് തങ്ങളുടെ വിശദീകരണം. താനിപ്പോഴു ചന്ദ്രികയുടെ മാനേജിങ് ഡയറക്ടറാണെന്നും അദേഹം കൂട്ടിച്ചേര്‍ത്തു.\n5 ജില്ലകളില് ഓറഞ്ച് അലര്‍ട്ട്; രാത്രി കടലാക്രമണ സാധ്യത\nമലപ്പുറം ജില്ലയില് അതിശക്തമായ മഴയ്ക്ക് സാധ്യത;കണ്‍ട്രോള് റൂം നമ്പറുകള്\nഅല്‍പം ശ്രദ്ധ ആരോഗ്യം ഉറപ്പ്: 140 പഞ്ചായത്തുകളില് ജീവിതശൈലീ രോഗ നിര്‍ണയ സ്‌ക്രീനിംഗ് ആരംഭിച്ചു: ...\nകാലിക്കറ്റ് യൂണിവേഴ്സിറ്റി വാർത്തകൾ; ‘ബഷീറിനെക്കുറിച്ചുള്ള ഓര്‍മകള് കാലാതിവര്‍ത്തിയായി തുടരും’\nപറവൂര് പീഡനം;അച്ഛനു അമ്മക്കും തടവുശിക്ഷയും പിഴയും


അടുക്കള ഭരിക്കാൻ ഇനി റോബോട്ടുകൾ, പുട്ട് മുതൽ ബിരിയാണി വരെ തയ്യാറാക്കുന്ന മെഷീനുമായി സ്റ്റാർട്ടപ്പ് – News18 Malayalam\nഅടുക്കള ഭരിക്കാൻ ഇനി റോബോട്ടുകൾ, പുട്ട് മുതൽ ബിരിയാണി വരെ തയ്യാറാക്കുന്ന മെഷീനുമായി സ്റ്റാർട്ടപ്പ്\nപുട്ട്, ഉപ്പുമാവ്, ഏറെ സങ്കീര്‍ണ്ണമായ ബിരിയാണി, മീന് കറി എന്നിവയെല്ലാം നോഷിന് തയ്യാറാക്കാനാകും.\nവ്യത്യസ്ഥമായ ധാരാളം വിഭവങ്ങളുള്ള ഇന്ത്യയില് എല്ലാ തരം വിഭവങ്ങള്‍ക്കുമായി ഒറ്റ മെഷീന് എന്നത് ഏറെക്കുറെ അസാധ്യമാണ്. ചപ്പാത്തി മെയ്ക്കര് പോലെ ഓരോ വിഭവങ്ങള്‍ക്കുമായുള്ള പ്രത്യേകം മെഷീനുകള് ലഭ്യമാണ്. ഓരോ ഭക്ഷണവും പാകം ചെയ്യുന്ന രീതിയും എറെ സങ്കീര്‍ണമാണ് എന്നതാണ് ഇതിന് കാരണം. തീ കുറച്ചും കൂട്ടിയും വേവ് കണക്കാക്കിയുമെല്ലാം വേണം ഓരോ വിഭവങ്ങളും തയ്യാറാക്കാന്. ഈ കാരണങ്ങള് കൊണ്ട് എല്ലാം തന്നെ ഇന്ത്യന് വിഭവങ്ങള് തയ്യാറാക്കുന്ന ഒരു മെഷീന് എന്ന സങ്കല്‍പ്പം അസാധ്യമാണ് എന്നാണ് എല്ലാവരും കരുതിയിരുന്നത്.\nഎന്നാല് ഇതിനെല്ലാം പരിഹാരം കണ്ടെത്തുകയാണ് ബംഗളുരു ആസ്ഥാനമായി പ്രവര്‍ത്തിക്കുന്ന യൂഫോട്ടിക്ക് ലാബ് എന്ന സ്റ്റാര്‍ട്ടപ്പ്. ഇന്ത്യന് വിഭവങ്ങള് തയ്യാറാക്കുന്ന 'നോഷ്' എന്ന ഒരു റോബോര്‍ട്ടിനെയാണ് ഇവര് തയ്യാറാക്കിയിരിക്കുന്നത്. ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സില് നിന്നും ബിരുദം നേടിയ ഗുജറാത്തില് നിന്നുള്ള യതിന് വരച്ചെയ്യയാണ് ഈ ആശയത്തിന് പിന്നില്. മൂന്ന് വര്‍ഷത്തെ പ്രയത്‌നത്തിന് ശേഷമാണ് ആര്‍ട്ടിഫിഷ്യല് ഇന്റലിജന്‍സ് ഉപയോഗപ്പെടുത്തിയുള്ള നോഷ് വികസിപ്പിച്ചെടുത്തത്. ഈ കാലയളവില് ആറോളം മാതൃകയില് മെഷീന് ഉണ്ടാക്കിയിരുന്നു. ഒരു സാറ്റലൈറ്റിനോളം വലിപ്പമുള്ളതായിരുന്നു ആദ്യ മാതൃക എന്നും പിന്നീട് നിരവധി പരിഷ്‌ക്കാരങ്ങള് വരുത്തി ഇന്ന് ഒരു മൈക്രോവേവ് ഓവന്റെ വലിപ്പത്തിലേക്ക് ചുരുക്കാന് സാധിച്ചെന്നും യതിന് പറയുന്നു. ഭക്ഷണം പാകം ചെയ്യുന്ന നോഷ് എന്ന റോബോട്ടിക്ക് മെഷീനിന് പിന്നിലെ പ്രേരണയും ഇതിനായുള്ള പരിശ്രമങ്ങളെ കുറിച്ചും ന്യൂസ്18 നോട് വിവരിക്കുകയാണ് യതിന്.\n''2008 ലാണ് ഐഐഎസ്സി പഠനത്തിനായി ഞാന് ബാംഗ്ലൂരിലെത്തിയത്. നല്ല വിഭവങ്ങള് ലഭിക്കുന്നതിനുള്ള ബുദ്ധിമുട്ട് അന്ന് മുതലാണ് തുടങ്ങിയത്. വിവിധ മള്‍ട്ടിനാഷണല് കമ്പനികളില് ജോലി ചെയ്തപ്പോഴും വിവാഹം കഴിച്ച ശേഷവും ഈ ബുദ്ധിമുട്ട് തുടര്‍ന്നു. ഞാനും ഭാര്യയും ജോലി ചെയ്യുന്നുണ്ടായിരുന്നു. ജോലി തിരക്ക് കാരണം നന്നായി ഭക്ഷണം പാകം ചെയ്യാന് ഞങ്ങള് രണ്ടുപേര്‍ക്കും കഴിയാറില്ലായിരുന്നു. എപ്പോഴും ഭക്ഷണം പുറത്ത് നിന്ന് വാങ്ങുന്നത് നല്ല ശീലമായിരുന്നില്ല. ഇതിന് പരിഹാരം കാണണം എന്ന് ഞാന് മനസിലുറപ്പിച്ചിരുന്നു,'' യതിന് പറഞ്ഞു.\nമനസ്സിലുള്ള ആശയത്തെ കുറിച്ച് 100ാളം പേരുമായി സംസാരിച്ച ശേഷം ഒടുവില് സുഹൃത്തുക്കളായ പ്രണവ് റാവല്, അമിത് ഗുപ്ത, സുദീപ് എന്നിവരുമായി ചേര്‍ന്ന് പ്രവര്‍ത്തനങ്ങള് തുടങ്ങിയെന്നും യതിന് പറയുന്നു.മെഷീനിന്റെ വ്യത്യസ്ഥ ഭാഗങ്ങളെ കുറിച്ചും അദ്ദേഹം വിവരിച്ചു. മസാലകള്, വെള്ളം, ഓയില് എന്നിവക്ക് പ്രത്യേകം അറകളുണ്ട്. അരി, പച്ചക്കറി, മാംസം എന്നിവക്കും പ്രത്യേക ഭാഗങ്ങളുണ്ട്. വിഭവത്തിന് ആവശ്യമായ സാധനങ്ങള് ഇതിനായി നല്‍കിയ സ്ഥലത്ത് നിറച്ച ശേഷം വേണ്ട വിഭവം ക്ലിക്ക് ചെയ്യുകയാണ് ചെയ്യേണ്ടത്. സാധാരണ ഭക്ഷണം പാകം ചെയ്യുന്ന സമയം നോഷ് ഉപയോഗിക്കുമ്പോഴും വരുമെങ്കിലും നമ്മുടെ പ്രയത്‌നം കുറയുമെന്ന് യതിന് വിവരിക്കുന്നു.\nപുട്ട്, ഉപ്പുമാവ്, ഏറെ സങ്കീര്‍ണ്ണമായ ബിരിയാണി, മീന് കറി എന്നിവയെല്ലാം നോഷിന് തയ്യാറാക്കാനാകും. ഒരു പാത്രം ഭക്ഷണം ഉണ്ടാക്കുന്ന രീതിയിലാണ് ഇത് രൂപകല്‍പ്പന ചെയ്തിരിക്കുന്നത്. വ്യത്യസ്ഥമായ ഇളക്കലുകളെയും, വറുക്കല് രീതിയെയും സഹായിക്കുന്ന നാല് തരം ക്രമീകരണങ്ങളും നോഷില് സജ്ജീകരിച്ചിട്ടുണ്ട്.\nവിഭവങ്ങള് കഴിക്കുമ്പോള് മെഷീനില് തയ്യാറാക്കിയതാണ് എന്ന് തോന്നുകയേ ഇല്ല എന്നതാണ് നോഷിന്റെ സവിശേഷത എന്ന് സഹസ്ഥാപകനായ അമിത് പറയുന്നു. സര്‍ക്കാര്, കുടുംബാംഗങ്ങള്, നിക്ഷേപകര് എന്നിവരില് നിന്നും എല്ലാം സാമ്പത്തിക സഹായം ലഭിച്ചത് സഹായമായെന്നും ലോകത്തിന്റെ വിവിധ ഭാഗങ്ങളില് നിന്നും 200 ഓളം ഓര്‍ഡര് ലഭിച്ചിട്ടുണ്ടെന്നും അമിത് പറഞ്ഞു.\n50,000 രൂപയാണ് നോഷിന്റെ വില. മുന്‍കൂട്ടി ബുക്ക് ചെയ്യുന്നവര്‍ക്ക് 40,000 രൂപക്കും ലഭിക്കുന്നു. ഇത്തരത്തില് ഭക്ഷണം പാകം ചെയ്യുന്ന ആദ്യ മെഷീനല്ല നോഷ് എന്നാല് ഇന്ത്യന് വിഭവങ്ങള് കാര്യക്ഷമതയോടെ തയ്യാറാക്കുന്ന ആദ്യ റോബോട്ടിക്ക് മെഷീനാണ് നോഷ്.\nFirst published: July 01, 2021, 16:04 IST\nbengalurumade in india robotsrobotrobots to serve foodStart up


ബാല്‍ക്കണി- 40: I (വിക്രം ...വിക്രം ...വിക്രം മാത്രം)\nPosted by പ്രേക്ഷകന് at 6:02 AM\nതാങ്കളുടെ സ്ഥിരം വായനക്കാരനായിരുന്നു...ഇടക്കൊക്കെ തിരക്കിനിടയിലും താങ്കളുടെ പോസ്റ്റുകള്‍ക്കായി നോക്കുമായിരുന്നു. കുറെക്കാലം കാണാതായപ്പോള് പല തരത്തില് ചിന്തിച്ചു. എന്തായാലും ഹാപ്പിയായി...ആളുണ്ടല്ലോ...വെല്‍ക്കം ബാക്ക്...\nHitmaan February 6, 2015 at 5:14 AM\nഅല്ല അറിയാന് വയ്യാത്തതു കൊണ്ടു ചോദിക്കുവ ഇയാളെന്താ ആമീര്‍ഖാനു പഠിക്കുവാണോ?\nചിറകൊടിഞ്ഞ കിനാവുകൾ ഒക്കെ പടമായി ഇറങ്ങി. പ്രേക്ഷകനു ഒന്നും പറയാനില്ലേ?


Thursday 23 November 2017 3:09 am IST\nതിരുവനന്തപുരം: മാനുഷക പരിഗണനയില് കൗണ്‍സില് യോഗം മാറ്റിവച്ചപ്പോള് മേയര് സംഘര്‍ഷത്തിന് കോപ്പുകൂട്ടിയെന്ന് ബിജെപി കൗണ്‍സില് പാര്‍ട്ടി ലീഡര് ഗിരികുമാര് ഫെയ്‌സ് ബുക്കില് കുറിച്ചു. കഴിഞ്ഞ 40 വര്‍ഷം ആയി എല്‍ഡിഎഫ് ആണ് നഗരസഭ ഭരിക്കുന്നത്. മേയര് എന്നത് ബഹുമാനപെട്ട സ്ഥാനമാണ്. ആ സ്ഥാനത്തു നില്‍ക്കുന്ന വ്യക്തി സ്ഥാനത്തിനനുസരിച്ചു നിലവാരം ഉയര്‍ത്തണം. കേരള ലോ അക്കാദമിയില് ഒരേ വര്‍ഷം രണ്ടുബാച്ചുകളിലായി നിയമപഠനം നടത്തിയ സഹപാഠികളാണ് ഞങ്ങള്. വി.കെ. പ്രശാന്ത് മേയറായി തിരഞ്ഞെടുക്കപ്പെട്ടപ്പോള് എല്ലാപേര്‍ക്കും തുല്ല്യപരഗണന നല്‍കുമെന്ന് വിചാരിച്ചു.\nഎന്നാല് മേയറായ അന്ന് മുതല് ഇങ്ങോട്ട് ഉണ്ടായ തീരുമാനങ്ങള് ഏകപക്ഷീയമായിരുന്നു. ചട്ടലംഘനങ്ങള് ഒന്നിനു പുറകെ ഒന്നായി ആവര്‍ത്തിച്ചു. ഏറ്റവും ഒടുവില് ഹൈമാസ്റ്റ് ലൈറ്റുകള് സ്ഥാപിക്കുന്നതുമായി ബന്ധപ്പെട്ട് ഉണ്ടായ തര്‍ക്കം. ജനപ്രതിനിധികളോട് ഇനി മുതല് ഹൈമാസ്റ്റ്, മിനിമാസ്റ്റ് ലൈറ്റുകള് അനുവദിക്കരുതെന്നും നഗരസഭ നേരിട്ട് നടത്തിക്കൊള്ളാമെന്നും പറയുമ്പോള് ചെലവല്ല രാഷ്ട്രീയമാണ് ലക്ഷ്യമെന്നു വ്യക്താമാകുന്നു.\nലൈറ്റ് പ്രശ്‌നം ചര്‍ച്ച ചെയ്യാന് നവംബര് 16 ന് പ്രത്യേക കൗണ്‍സില് യോഗം വിളിക്കണം എന്നാവശ്യപ്പെട്ട് നോട്ടീസ് നല്‍കി. മേയര് അസുഖബാധിതനായതിനാല് യോഗം 18 ന് മാറ്റിവയ്ക്കണം എന്ന് ആവശ്യപ്പെട്ടു. മാനുഷിക പരിഗണനയില് അനുമതി നല്‍കി. എന്നാല് 18 ന് സാധാരണ കൗണ്‍സില് യോഗത്തിന് മേയര് നോട്ടീസ് നല്‍കുകയായിരുന്നു. യോഗത്തില് ലൈറ്റ് വിഷയത്തില് മേയര് നല്‍കിയ കത്ത് പിന്‍വലിക്കണമെന്നാവശ്യപ്പെട്ട് ഞാന് നല്‍കിയ പ്രേമേയം ചര്‍ച്ചയ്‌ക്കെടുത്തപ്പോള് ഭൂരിപക്ഷംപേരും പ്രമേയത്തെ അനുകൂലിച്ചു. എന്നാല് അഭിപ്രായം ചോദിക്കാതെ പ്രമേയത്തില് ഭേദഗതി വരുത്തി മേയര് റൂളിംഗ് നടത്തി. ചര്‍ച്ച അനുവദിക്കാതെ മറ്റ് വിഷയങ്ങളിലേക്ക് കടന്നു. ബിജെപി അംഗങ്ങള് പ്രതിഷേധിച്ചു. കൗണ്‍സില് യോഗം പിരിച്ചുവിട്ട ശേഷം മേയര് പിന്നിലെ റൂമില് നിന്നിറങ്ങുമ്പോള് ഞാനും മറ്റ് കൗണ്‍സിലര്‍മാരും പ്രതിഷേധവുമായി നിലകൊണ്ടു. എന്നെ തടയുന്നോ എന്ന് ചോദിച്ച് മേയര് തോളില് ഇടിച്ചു. പിഎ ജിന്‍രാജ് എന്റെ തലയില് പല പ്രാവശ്യം കൈ മുറുക്കി ഇടിച്ചു സിപിഎം കൗണ്‍സിലര്‍മാരായ ആറന്നൂര് ഉണ്ണികൃഷ്ണന്, എസ്.എസ.് സിന്ധു, റസിയ ബീഗം, പൂങ്കുളം സത്യന്. ഐ.പി. ബിനു എന്നിവര് എന്നെയും ബിജെപി കൗണ്‍സിലര്‍മാരെയും ആക്രമിച്ചു. എന്നെ പടിക്കെട്ടില് തള്ളിയിട്ടു. എന്റെ പുറത്ത് കൂടി മേയറെ മുകളിലേക്ക് തള്ളിക്കയറ്റി. മെഡിക്കല്‍കോളേജ് കൗണ്‍സിലര് സിന്ധു മേയറെ പിന്നില് നിന്നു തള്ളിയപ്പോള് മേയര് നിലത്തുവീണു. താഴത്തു വീണ എന്നെ ഐ.പി. ബിനു പലപ്രവിശ്യം ചവിട്ടി. മേയര് എഴുന്നേറ്റു പോകുന്നതിനിടയില് എന്നെ രണ്ടുതവണ മനഃപൂര്‍വം ചവിട്ടി. ഈ സമയത്ത് മേയര്‍ക്ക് പരിക്കുകള് ഉണ്ടായിരുന്നില്ല എന്ന് ദൃശ്യമാധ്യമങ്ങളില് നിന്നു വ്യക്തമാണ്. എന്നാല് സിനിമാരംഗങ്ങളില് അനുസ്മരിമിപ്പിക്കുന്ന തരത്തില് പ്ലാസ്റ്ററും കഴുത്തില് ചില ഉപകരണങ്ങളും പിടിപ്പിച്ചു കാണുന്നു (മുഖ്യമന്ത്രിയുടെ ഭാഷയില് അല്പം മാറിയിരുന്നു എങ്കില് മേയര്‍ക്ക് ചലനശേഷി നഷ്ടപ്പെടുമായിരുന്നു). ഇത്തരത്തില് ചികിത്സയും റിപ്പോര്‍ട്ടും തയാറാക്കിയ ഡോക്ടര്‍മാരുടെ മെഡിക്കല് യോഗ്യത പരിശോധിക്കപ്പെടണം.\nസത്യാവസ്ഥ ഇതായിരിക്കെ തെറ്റിദ്ധാരണ പരത്തി വാര്‍ത്തകള് സൃഷ്ടിച്ചു. പാര്‍ട്ടിയിലെ തമ്മിലടി മറയ്ക്കുന്നതിനാണ് ഇത്തരം പ്രവൃത്തികള് സിപിഎം ചെയ്തതെന്നു വി.ജി. ഗിരികുമാര് ഫെയ്‌സ്ബുക്കില് കുറിച്ചു.\nവോട്ടെടുപ്പ് ആവശ്യവുമായി പ്രതിപ്രക്ഷ പ്രതിഷേധം


തിരുച്ചിറപ്പള്ളി സ്വര്‍ണകവര്‍ച്ച:അഞ്ച് പേര് കസ്റ്റഡിയില് -\nതിരുച്ചിറപ്പള്ളി: തമിഴ്നാട് തിരുച്ചിറപ്പള്ളി ജ്വല്ലറി മോഷണത്തിൽ അഞ്ച് പേര് കസ്റ്റഡിയില്.കോയമ്ബത്തൂരില് നിന്നാണ് ഇവരെ പിടികൂടിയത്.പിടിയിലായവർ ജാര്‍ഖണ്ഡ് സ്വദേശികളാണ്.\nബുധനാഴ്ച പുലര്‍ച്ചെയാണ് ലളിത ജ്വല്ലറിയുടെ തിരുച്ചിറപ്പള്ളി ചത്രം ബസ് സ്റ്റാന്‍ഡിനു സമീപമുള്ള ശാഖയില് കവര്‍ച്ച നടന്നത്. 50 കോടി രൂപയുടെ സ്വര്‍ണവും വജ്രവുമാണ് ജ്വല്ലറിയില് നിന്ന് മോഷണം പോയത്. മുഖംമൂടി ധരിച്ചെത്തിയ രണ്ടംഗ സംഘമാണ് മോഷണം നടത്തിയത്.\nതെളിവുകള് നശിപ്പിക്കാനായി ജ്വല്ലറിയിലാകെ മുളകുപൊടി വിതറിയ ശേഷമായിരുന്നു കവര്‍ച്ചക്കാര് സ്ഥലം വിട്ടത്. എന്നാല് സിസിടിവി ക്യാമറയില് പതിഞ്ഞ ദൃശ്യങ്ങള് പരിശോധിച്ചതോടെ കവര്‍ച്ച സ്ഥിരീകരിക്കുകയായിരുന്നു.\nTags: knn news, thiruchirapally jewellary theft\nPrevious മധ്യപ്രദേശിൽ നദിയിലേക്ക് ബസ് മറിഞ്ഞു:രണ്ട് വയസുകാരി ഉൾപ്പെടെ ആറ് പേർക്ക് ദാരുണാന്ത്യം\nNext ഹരിയാന തെരഞ്ഞെടുപ്പ്:സ്ഥാനാർഥി പട്ടിക കോൺഗ്രസ് പുറത്തവിട്ടു


June 18, 2020 08:43:04 am IST\nന്യൂഡല്‍ഹി: ഇന്ത്യ-ചൈന അതിര്‍ത്തിയില് ഉടലെടുത്തിരിക്കുന്നത് അസാധാരണ സാഹചര്യമാണ്. ചൈനയുടെ ഭാഗത്തു നിന്നും പ്രകോപനമുണ്ടാകുകയും ഇന്ത്യ പ്രതികരിക്കുകയുമായിരുന്നുവെന്നു വ്യക്തം. പതിറ്റാണ്ടുകളായി ചെറിയ രീതിയില് നടന്നു വന്നുകൊണ്ടിരുന്ന പ്രകോപനം എന്തുകൊണ്ട് ചൈന ഇപ്പോള് ശക്തമാക്കി..? സ്വന്തം പട്ടാളക്കാരുടെ ജീവന് നല്‍കി ഇന്ത്യന് പട്ടാളക്കാരുടെ ജീവനെടുക്കുന്ന രീതിയിലേക്ക് അതു മാറി? ഉത്തരം ഒന്നേയുള്ളൂ. പരമാധികാരം. അതേ ഏഷ്യാ വന്‍കരയില് തങ്ങളുടെ പരമാധികാരം ഉറപ്പിക്കുകയെന്ന ലക്ഷ്യത്തോടെയുള്ള പ്രവര്‍ത്തനങ്ങളാണ് ചൈന നടത്തിക്കൊണ്ടിരിക്കുന്നത്. തങ്ങളുടെ ലക്ഷ്യത്തിന് എന്നും ഭീഷണിയായ ഇന്ത്യയെ ഭയപ്പെടുത്തി വരിഞ്ഞുകെട്ടുകയെന്ന ആദ്യ ലക്ഷ്യം ഫലം കണ്ടാല് മറ്റെല്ലാം സ്വാഭാവികമായും നടക്കുമെന്നവര്‍ക്കറിയാം. അതുതന്നെയാണ് ഈ പ്രകോപനത്തിന്റെയും അതുവഴിയുള്ള സംഘര്‍ഷങ്ങളിലൂടെയും ചൈന ഉദ്ദേശിക്കുന്നതും.\n1962 ലെ ഇന്ത്യ ചൈന യുദ്ധസമയത്ത് ഉണ്ടായിരുന്നതിനേക്കാള് സൈനിക സന്നാഹങ്ങളാണ് ചൈന അതിര്‍ത്തിയില് ഒരുക്കിയിരിക്കുന്നതെന്നുള്ള റിപ്പോര്‍ട്ടുകള് പുറത്തു വന്നുകഴിഞ്ഞു. അതേസമയം ഇന്ത്യയുടെ ഉള്ളിലേക്ക് എത്രത്തോളം ചൈനീസ് സൈന്യം കടന്നു കയറി എന്ന് ഇപ്പോഴും ആരും വ്യക്തമായി പറയുന്നില്ല. 40 – 60 കിലോമീറ്റര് വരെ കടന്നുകയറി എന്നു മാത്രമാണ് പുറത്തു വരുന്ന ചില വാര്‍ത്തകള്. ഇന്ത്യയെ സംബന്ധിച്ച് ഇത് ഗുരുതരമായ സ്ഥിതിവിശേഷമാണ് വരുത്തി വയ്ക്കുന്നതും.\nഇതിനിടയില് നടക്കുന്ന മറ്റൊരു പ്രധാന വസ്തുതയും കൂടി ശ്രദ്ധിക്കണം. ചൈന ഇങ്ങനെ കയറിയതിനു പിന്നാലെയാണ് നേപ്പാള് ഭരണകൂടം ഇന്ത്യയ്‌ക്കെതിരായി നീങ്ങാന് തീരുമാനിച്ചത്. ചൈനയുടെ പിന്തുണയില്ലാതെ നേപ്പാള് ഇതു ചെയ്യുമെന്നു തോന്നുന്നുണ്ടോ? ഒരിക്കലുമില്ല. ഇന്ത്യയുടെ സഹായം ഇരുകൈയും നീട്ടി സ്വീകരിച്ചിട്ടുള്ള നേപ്പാള് ഇന്ത്യയെ വെല്ലുവിളിക്കണമെങ്കില് അവര്‍ക്കു പിന്നില് ഇന്ത്യയ്ക്ക് ഒപ്പമോ ഇന്ത്യയേക്കാള് വലുതോ ആയ ഒരു ശക്തികാണുമെന്നുള്ള കാര്യം ഉറപ്പാണ്. അതേ… അതു ചൈന തന്നെയാണ്. ചൈനയുടെ പിന്തുണയോടു കൂടി മാത്രമേ നേപ്പാള് ഇന്തയ്ക്ക് എതിരെ പ്രവര്‍്തിക്കുകയുള്ളുവെന്നു തന്നെയാണ് നയതന്ത്ര നിരീക്ഷകര് കരുതുന്നത്.\nഅതുകൊണ്ടും തീര്‍ന്നില്ല. പാകിസ്താന് ഭീകരര് കശ്മീരില് നടത്തുന്ന ആക്രമണങ്ങള് കൂടി നോക്കണം. ഈ ആക്രമണങ്ങള് കൂടി കണക്കിലെടുക്കുമ്പോള് ഇന്ത്യയ്‌ക്കെതിരെ മൂന്നു തലങ്ങളിലുള്ള നീക്കങ്ങളാണ് ചൈനയുടെ നേതൃത്വത്തില് നടക്കുന്നതെന്നുള്ളത് പകല് പോലെ വ്യക്തം. 2014 ല് ചുമാറിലും 2018 ല് ദോക!് ലായിലും ഉണ്ടായ ചൈനീസ് കടന്നുകയറ്റങ്ങള് ഒരു സ്ഥലത്തു മാത്രം കേന്ദ്രീകരിച്ചായിരുന്നു. അവ നേരിടാന് ഇന്ത്യക്ക് എളുപ്പവുമായിരുന്നു. എന്നാല് ഇന്ന് അതല്ല സ്ഥിതി. സമുദ്രാതിര്‍ത്തി ഒഴിച്ച് മറ്റിടങ്ങളിലൂടെ ചൈന സ്വന്തം ശക്തി ഉപയോഗിച്ചും മറ്റുള്ളവരെക്കൊണ്ടും ഇന്ത്യയെ ആക്രമിച്ചുകൊണ്ടിരിക്കുകയാണ്.\nഏഷ്യയിലെ ഏറ്റവും വലിയ ശക്തിയെന്നവകാശപ്പെടുന്ന ചൈന നിലവില് അഞ്ചു രാജ്യങ്ങളുമായി തര്‍ക്കങ്ങളിലും ഏറ്റുമുട്ടലിലുമാണ്– ജപ്പാന്, ദക്ഷിണ കൊറിയ, വിയറ്റ്‌നാം , ഫിലിപ്പീന്‍സ്, ഇന്തൊനീഷ്യ എന്നിവരുമായാണ് ചൈന ഏറ്റുമുട്ടലിന്റെ വക്കിലെത്തി നില്‍ക്കുന്നത്. ഹോങ്കോങ്ങില് നടക്കുന്ന ചൈനീസ് വിരുദ്ധ കലാപങ്ങളെ അടിച്ചമര്‍ത്തുവാനുള്ള ചൈനയുടെ നീക്കങ്ങളും കുപ്രസിദ്ധമാണ്. ഇതെല്ലാം കൂട്ടിച്ചേര്‍ത്തു വായിച്ചാല് ഏതൊരു കൊച്ചുകുട്ടിക്കും കാര്യങ്ങള് പച്ചവെള്ളംപോലെ മനസ്സിലാകുകയും ചെയ്യും.\nഇതിനിടയില് സമാനമായ മറ്റൊന്നു കൂടി അകലെ സംഭവിക്കുന്നുണ്ട്. ദക്ഷിണ കൊറിയയും ഉത്തര കൊറിയയും തമ്മിലുള്ള നയതന്ത്രബന്ധം ആടിയുലയുകയാണ്. ഒരര്‍ത്ഥത്തില് രണ്ടു രാജ്യങ്ങളും തമ്മില് യുദ്ധത്തില് ഏര്‍പ്പെടുമോ എന്ന ആശങ്ക ലോകരാജ്യത്ത് പടര്‍ന്നു കഴിഞ്ഞു. കൊറിയന് സംയുക്ത ഓഫീസ് ഉത്തര കൊറിയ ബോംബിട്ട് തകര്‍ത്തു. ഇരു രാജ്യങ്ങള്‍ക്കും തമ്മില് ആശയവിനിമയം നടത്താനായി 2018ല് കേയ്‌സോങില് ആരംഭിച്ച സംയുക്ത ഓഫീസ് കഴിഞ്ഞ ദിവസം ഉത്തരകൊറിയ ബോംബിട്ട് തകര്‍ത്തിരുന്നു. 2018ല് സ്ഥാപിച്ച സംയുക്ത ഓഫീസ് പ്രവര്‍ത്തനങ്ങളില് നിന്നും 2019ല് തന്നെ ഉത്തര കൊറിയ ഭാഗികമായി പിന്മാറിയിരുന്നു. കോവിഡ് വ്യാപനത്തെ തുടര്‍ന്ന് ജനുവരി മുതല് ഓഫീസില് ഉദ്യോഗസ്ഥരെ നിയോഗിച്ചിരുന്നില്ല. ഒരു വര്‍ഷം മുമ്പ് ദക്ഷിണ കൊറിയയുമായി അനുരഞ്ജന നീക്കം നടത്തിയിരുന്ന ഉത്തരകൊറിയ ആ നീക്കങ്ങളില് നിന്നും പിന്നോട്ടു പോയത് ലോകരാജ്യങ്ങളില് ഞെട്ടലുണ്ടാക്കിക്കഴിഞ്ഞു. ചൈനയുടെ പിന്തുണയിലാണ് ഉത്തരകൊറിയയുടെ നീക്കങ്ങളെന്ന് ഊഹങ്ങള് ഉയര്‍ന്നു കഴിഞ്ഞു. ചൈനയുമായി ഉറ്റബന്ധം പുലര്‍ത്തുന്ന ഉത്തരകൊറിയയെ ദക്ഷിണ കൊറിയയ്കും ജപ്പാനുമെതിരെ ഉപയോഗിക്കുവാന് ചൈന ശ്രമിക്കുവെന്നുള്ളതാണ് നയതന്ത്ര നിരീക്ഷകര് കണക്കുകൂട്ടുന്നത്.\nഏഷ്യന് ഭൂഖണ്ഡത്തിലെ പ്രധാന ശക്തിയായ ഇന്ത്യയ്ക്ക് എതിരെയുള്ള നീക്കങ്ങള് വെറും അതിര്‍ത്തി തര്‍ക്കമാക്കി തീര്‍ക്കുകയാണ് ചൈനയുടെ ലക്ഷ്യം. ഇന്ത്യയുടെ സഖ്യരാജ്യങ്ങളുടെ ഇടപെടല് കുറയ്ക്കുവാന് ഇയൊരു നീക്കത്തിനു കഴിയും. ഇന്ത്യയെ മെരുക്കി ഏഷ്യയിലെ ഏറ്റവും വലിയ ശക്തിയായി മാറുക. അതുവഴി ലോകത്തിന്റെ നിയന്ത്രണം കൈപ്പിയിലൊതുക്കുക. രണ്ടാം ലോക മഹായുദ്ധാനന്തരം അമേരിക്ക വന് ശക്തിയായി ഉയര്‍ന്നു വന്ന രീതിയില് ഈ കോവിഡാനന്തര ലോകത്ത് ചൈന ലക്ഷ്യമിടുന്നത് അതാണ്. കോവിഡ് മഹാമാരി താണ്ഡവമാടിയ അമേരിക്ക നിലവില് സാ്പത്തികമായി തകര്‍ന്നും സാമൂഹ്യ അരക്ഷിതാവസ്ഥ പിടികൂടിയ നിലയിലുമാണ്. ഈ അവസരമാണ് ചൈന ഉപയോഗപ്പെടുത്തുന്നതും.\nഈ അസാധാരണ സാഹചര്യത്തില് ഏവരും ഉറ്റു നോക്കുന്നത് പ്രധാനമന്ത്രി നരേന്ദ്ര മോദിയുടെ രാഷ്ട്രീയ നീക്കങ്ങളെയാണ്. അതിര്‍ത്തി സംഘര്‍ഷങ്ങളുടെ പശ്ചാത്തലത്തില് ചര്‍ച്ചകള് സൈനിക തലത്തില് നിന്നും നയതന്ത്ര തലത്തിലേക്കും രാഷ്ട്രീയ തലത്തിലേക്കും മാറുകയാണ്. ഇവിടെയാണ് ഇന്ത്യ പ്രധാനമന്ത്രി നരേന്ദ്ര മോദിയുടെ നേതൃത്വം നേരിടുന്ന പ്രധാന വെല്ലുവിളി.\nകുറച്ചു നാളുകളായി ചൈനയുമായി ബന്ധം മെച്ചപ്പെടുത്താന് ശ്രമിച്ചൊരു നേതാവാണ് മോദി. എന്നാല് മുന്‍പ് പലപ്പോഴും ഇന്ത്യയ്ക്ക് അനുഭവപ്പെട്ടതു പോലെ ചൈനയെ വിശ്വസിക്കാന് കൊള്ളാവുന്ന അയല്‍ക്കാരായി കരുതാനാവില്ലെന്നുള്ളതാണ് യാഥാര്‍ത്ഥ്യം. ചൈന ഇതിനു മുന്‍പു നടത്തിയ അതിര്‍ത്തി കയ്യേറ്റങ്ങളില് നിന്നു വ്യത്യസ്തമായി ഇക്കുറി ലഡാക്കിലേക്ക് സൈന്യത്തെ നീക്കിയത് വന് സന്നാഹങ്ങളോടെ വ്യക്തമായ ലക്ഷ്യം മുന്‍നിര്‍ത്തി തന്നെയാണ്.


കൊവിഡ് വ്യാപനം: ഇന്ത്യയില് സ്ഥിതി മെച്ചപ്പെട്ടു, പ്രതിരോധത്തില് യൂറോപ്യന് യൂനിയനും അമേരിക്കയും പിന്നില്\nThu Oct 29 2020 19:32:15 GMT+0530 (India Standard Time)\nBRJ18 Oct 2020 7:31 AM GMT\nന്യൂഡല്‍ഹി: അമേരിക്കയിലും യൂറോപ്യന് യൂനിയനിലും കൊവിഡ് വ്യാപനവും പ്രതിദിന കൊവിഡ് രോഗബാധയും വര്‍ധിക്കുമ്പോള് ഇന്ത്യയില് സ്ഥിതി മെച്ചപ്പെട്ടതായി റിപോര്‍ട്ട്. പ്രതിദിന കൊവിഡ് രോഗബാധ ഒരാഴ്ചയായി ഇന്ത്യയില് താഴേക്കാണ് പോകുന്നത്. റഷ്യയിലും സ്ഥിതി മെച്ചപ്പെടുന്നുണ്ട്.\nമരണസംഖ്യയുടെ കണക്കില് രോഗവ്യാപനത്തെ പരിശോധിച്ചാലും അമേരിക്ക അപകടത്തിലാണ്. ഇന്ത്യ, ബ്രസീല്, മെക്‌സിക്കോ തുടങ്ങിയ രാജ്യങ്ങളെ അപേക്ഷിച്ച് അമേരിക്കയില് മരണസംഖ്യ ഉയരുകയാണ്. യുഎസ്സില് ഇതുവരെ 2,23,644 പേരാണ് മരിച്ചതെങ്കില് ഇന്ത്യയില് 1,14,031 ഉം റഷ്യയില് 1,53,229ഉം മെക്‌സിക്കോയില് 85,258ഉം പേര് മരിച്ചു.\nഇന്ത്യയില് സജീവ കേസുകള് ഒരാഴ്ചയായി 800000 ത്തിനു താഴെയായിരുന്നു. പരിശോധനയുടെ എണ്ണം വര്‍ധിപ്പിച്ചതിന്റെ ഭാഗമാണ് ഇതെന്നാണ് കരുതുന്നത്. പരിശോധനയുടെ കാര്യത്തില് ഇന്ത്യയില് വന് വര്‍ധന തന്നെയാണ് ഉണ്ടായത്. ജനുവരി ഒന്നിലെ വിരലിലെണ്ണാവുന്നതില് നിന്ന് പരിശോധന 9.32 കോടിയായി വര്‍ധിപ്പിച്ചു. പോസിറ്റീവിറ്റി നിരക്ക് കുറയുന്നതിത് ഇതും കാരണമായി. ഇന്ത്യയിലെ പോസിറ്റിവിറ്റി നിരക്ക് 8 ശതമാനത്തില് താഴെയാണ്.\nസര്‍ക്കാര് കണക്കനുസരിച്ച് കഴിഞ്ഞ 24 മണിക്കൂറിനുള്ളില് ഇന്ത്യയില് 9,70,173 പരിശോധനകളാണ് നടത്തിയത്.\nകഴിഞ്ഞ രണ്ട് മാസമായി അമേരിക്കയിലെ പല സംസ്ഥാനങ്ങളിലും വലിയ തോതിലുള്ള പ്രതിദിന രോഗബാധയാണ് റിപോര്‍ട്ട് ചെയ്തുകൊണ്ടിരിക്കുന്നത്. താരതമ്യേന ഗ്രാമീണസ്വഭാവം കാണിക്കുന്ന സംസ്ഥാനങ്ങളില് വലിയ തോതില് രോഗം പടര്‍ന്നുപിടിക്കുന്നുണ്ട്.\nബെല്‍ജിയം, നെതര്‍ലാന്റ്, ചെക്ക് റിപബ്ലിക്, ജര്‍മനി തുടങ്ങിയ രാജ്യങ്ങളില് കൊവിഡ് രോഗബാധ വലിയ തോതില് പടര്‍ന്നുപിടിക്കുന്നുണ്ട്.\nയൂറോപ്പിലും അമേരിക്കയിലും കൊവിഡിന്റെ രണ്ടാംഘട്ട വ്യാപനം നടന്നുകൊണ്ടിരിക്കുന്നതായാണ് വിദഗ്ധര് കരുതുന്നത്.


കളിമൺപാത്രങ്ങൾ നിർമ്മാണവും വിപണനവും\n‘ചക്രം ദണ്ഡുപയോഗിച്ച് വേഗതയിൽ തിരിക്കുന്നു’\nഅതിപുരാതനമായ കൈത്തൊഴിൽ മേഖലയായിട്ടറിയപ്പെടുന്നതാണ് മൺപാത്രനിർമ്മാണം. ആദിമമനുഷ്യൻ ‘തീ’യുടെ ഉപയോഗം മനസ്സിലാക്കിയതിനുശേഷം ഉണ്ടായ സംസ്‌കാരിക മുന്നേറ്റത്തിന്റെ സംഭാവനയായി ഇതിനെ കണക്കാക്കാം ധാന്യസംഭണത്തിനും ഭക്ഷണം ചുട്ടെടുക്കുന്നതിനും വേവിച്ചെടുക്കുന്നതിനും യോജിച്ച മൺപാത്രങ്ങൾ, കളിമൺശില്പങ്ങൾ എന്നിവ ബി.സി.5000 ത്തിനോടടുത്ത കാലഘട്ടത്തിൽ (ഉദ്ദേശം 7000 വർഷങ്ങൾക്കുമുൻപ്) സിന്ധുനദീതടസംസ്‌കാരത്തിന്റെ ശേഷിപ്പുകളിൽ കാണപ്പെട്ടിട്ടുണ്ട്. മൺപാത്രനിർമ്മാണരംഗവുമായി പ്രവർത്തിക്കുന്നവർ കുറഞ്ഞുവരുന്നു എന്നത് പ്രകടമായി കാണാവുന്ന അവസ്‌ഥയാണ് ഇന്നുളളത്. ആധുനികരീതിയിലുളള പാചകസമ്പ്രദായങ്ങൾ മൺപാത്രനിർമ്മാണത്തൊഴിലിനെ സാരമായി ബാധിച്ചിട്ടുണ്ട്. എന്നിരുന്നാലും മൺപാത്രത്തിന്റെ പ്രയോജന മഹിമ മറ്റേതിനേക്കാളും പുറകിലല്ലെന്ന് ഏതൊരാൾക്കും സമ്മതിക്കാതെ വയ്യ.\nവളരെയേറെ ശ്രദ്ധയും സഹനശക്‌തിയും വൈദഗ്‌ദ്ധ്യവും ആവശ്യമായിട്ടുളള ഒരു കൈവേലയാണിത്. പരമ്പരാഗതരീതിയിൽ തുടർന്നുവരുന്നതിനാൽ താവഴികളിലായി ഇതിന്റെ സാങ്കേതികജ്‌ഞ്ഞാനം പകർന്നുവന്നു. കരപ്രദേശങ്ങളോടു ചേർന്നുളള നെൽപ്പാടങ്ങളിൽ ഇതിനാവശ്യമായ കളിമണ്ണ് കണ്ടുവരുന്നു. മണ്ണ് ശേഖരിക്കലാണ് ആദ്യഘട്ടം. അത് പണിപ്പുരയിലെത്തിച്ചുകഴിഞ്ഞാൽ ആവശ്യമായ കളിമണ്ണിൽ അരിച്ചെടുത്ത പൂഴിമണൽ ചേർത്ത് കുഴയ്‌ക്കുന്നു. കുഴച്ച് പാകപ്പെടുത്തിയ മണ്ണിലെ കല്ലും കരടുകളും നീക്കംചെയ്യലാണ് അടുത്തത്. അതിനായി കുഴച്ചുവച്ച മണ്ണിനെ ഒരുഭാഗത്തുനിന്നും ഈർക്കിൽകൊണ്ട് അരിഞ്ഞുമാറ്റുന്നു. ഇങ്ങനെ അരിയുമ്പോൾ ശ്രദ്ധയിൽപെടുന്ന കല്ല് കരട് തുടങ്ങിയവ കൈകൊണ്ട് നീക്കംചെയ്യുന്നു. ഇത് രണ്ടുമൂന്നാവർത്തി ചെയ്യേണ്ടതായിവരും.\nമൺപാത്രനിർമ്മാണത്തിന് വൈദഗ്‌ദ്ധ്യമുളള ആളുകളെക്കൂടാതെ കുഴച്ചെടുത്ത മണ്ണ് രൂപപ്പെടുത്തിയെടുക്കുന്നതിനുളള വലിയൊരു ചക്രം, അത് പ്രവർത്തിപ്പിക്കുന്നതിനുളള ദണ്ഡ്, വിവിധ വലിപ്പത്തിലുളള കരിങ്കൽ കുഴകൾ, അടിച്ചുരൂപപ്പെടുത്തുന്നതിനുളള പലക, പണിതീർത്ത പാത്രങ്ങൾ, ചുട്ടെടുക്കുന്നതിനുളള ചൂള എന്നിവകൂടി ആവശ്യമായിട്ടുണ്ട്. ചെറിയകലങ്ങൾ, ചട്ടികൾ, കൂജകൾ എന്നിവ പണിയുന്നതിനായിട്ടാണ് ചക്രം ഉപയോഗിക്കുന്നത്. കുഴച്ചെടുത്ത മണ്ണ് ആവശ്യത്തിനെടുത്ത് ചക്രത്തിനുമദ്ധ്യത്തിലുളള പലകയിൽ വയ്‌ക്കുന്നു. ചക്രം ദണ്ഡുപയോഗിച്ച് വേഗതയിൽ തിരിക്കുന്നു. ചക്രത്തിനൊപ്പം തിരിഞ്ഞുകൊണ്ടിരിക്കുന്ന മണ്ണുരുളയിൽ വിരലുകൾ അമർത്തി, ആവശ്യമുളള ആകൃതിയിലും വലിപ്പത്തിലും പാത്രങ്ങൾ നിർമ്മിച്ചെടുക്കുന്നു.\nകുടങ്ങൾ, കുഴുതാളികൾ, വലിയ കലങ്ങൾ എന്നിവ കുറച്ചുകൂടി വ്യത്യാസമുളള പണിയാണ്. ഇതിനായി ഒരുപലകയിൽ വെണ്ണീർ തൂവി അതിൻമേൽ കുഴച്ച മണ്ണുരുള (ആവശ്യമനുസരിച്ച്) വെച്ച് കൽക്കുഴകൊണ്ട് ഇടിച്ചുപരത്തി കുടത്തിന്റെ ആകൃതിയിലുളള അർദ്ധഗോളാകൃതിയിൽ ഉണ്ടാക്കിയിട്ടുളള ‘അച്ചി’ൽ വെച്ച് അടിച്ച് ആകൃതിവരുത്തി അച്ചിൽനിന്ന് വേർപെടുത്തിയെടുക്കുന്നു. മണ്ണ് വലിയുമ്പോൾ ഇത്തരം രണ്ട് അർദ്ധഗോളങ്ങൾ ചേർത്തുവച്ച് മണ്ണുകൊണ്ടുതന്നെ യോജിപ്പിക്കുന്നു. ആവശ്യമായ സ്‌ഥലത്ത് ആവശ്യമായ വലിപ്പത്തിൽ തുരന്നെടുത്ത് ‘വക്ക്’ (വായ്‌ഭാഗം) രൂപപ്പെടുത്തുന്നു. ഇതാണ് കുടത്തിന്റെ നിർമ്മാണരീതി. കുടത്തിന്റെ ഭാഗങ്ങൾ യോജിപ്പിച്ചു ചേർത്ത സ്‌ഥലത്ത് പ്രത്യേകം പലക ഉപയോഗിച്ച് ഡിസൈൻ ചെയ്‌തതുപോലെ ഭംഗിവരുത്താറുണ്ട്. ഭംഗിക്കും ഉറപ്പിനും വേണ്ടിയായിരിക്കണം ഇങ്ങനെ ചെയ്യുന്നത് എന്നു കരുതാം. കൽക്കുഴ ഒരു കൈയിൽ പിടിച്ച് കുടത്തിന്റെ ഉൾഭാഗത്തുനിന്നും താങ്ങുനൽകിയാണ് പലകകൊണ്ട് മേൽഭാഗത്ത് അടിച്ച് ഭാഗങ്ങൾ യോജിപ്പിക്കുന്നത്.\nപണിതീർത്തപാത്രങ്ങൾ തണലിൽ ഉണക്കിയെടുക്കുന്നു. ഒരുതവണ ചൂളവയ്‌ക്കുന്നതിന് ആവശ്യമായ പാത്രങ്ങൾ തയ്യാറായിക്കഴിഞ്ഞാൽ ഓരോ അടുക്കുകളായി ചൂളയിൽ പാത്രങ്ങൾ അടുക്കുന്നു. ഓരോ അടുക്കുകൾക്കിടയിലും ചകിരിയും വൈക്കോലും ഇടകലർത്തി വിരിക്കുന്നു. ഏഴ് അടുക്കുകൾവരെ ഒരു ചൂളയിൽ അടുക്കാറുണ്ട്. അടുക്കിക്കഴിഞ്ഞാൽ കളിമണ്ണും വൈക്കോലും കൂടി കുഴച്ച് ചൂളയടുക്കിന്റെ മുകൾഭാഗം മുഴുവൻ വായുകടക്കാത്തവിധം പൊതിയുന്നു.\nവിറകുചൂളയിൽ നിയന്ത്രിതമായ രീതിയിൽ തീ കൊടുക്കുന്നു. ഇരുപത്തിനാലു മണിക്കൂർ നേരം തുടർച്ചയായി ഇപ്രകാരം ചെയ്‌തുകൊണ്ടിരിക്കണം. ഈ സമയത്ത് ചൂളയുടെ മണ്ണുപൊതിഞ്ഞ മേൽഭാഗം ചുട്ടുപഴുത്ത് പ്രകാശിക്കാൻ തുടങ്ങും. ആ സമയത്ത് പൊതിഞ്ഞ മണ്ണിൽ അങ്ങിങ്ങായി ദ്വാരങ്ങൾ ഇട്ടുകൊടുക്കും. പിന്നീട് തീ കത്തിക്കേണ്ടതില്ല. മൂന്നുദിവസം കൊണ്ടേ ചൂളയിലെ ചൂട് ആറുകയുളളു. ആ സമയത്ത് പൊതിച്ചിൽ നീക്കി പാത്രങ്ങൾ പുറത്തെടുക്കുന്നു. ചൂളയിൽനിന്നുതന്നെ ചില പാത്രങ്ങൾക്ക് കേടുപാടുകൾ സംഭവിക്കാറുണ്ട്. അത്തരം പാത്രങ്ങൾ തിരിച്ചറിയുന്നത് വിരൽകൊണ്ട് കൊട്ടിനോക്കിയാണ്. കൊട്ടുമ്പോൾ മുഴങ്ങുന്ന ശബ്‌ദം വരുന്നതാണെങ്കിൽ വില്‌പനയ്‌ക്കായി തെരഞ്ഞെടുക്കാം. കരിപിടിച്ചതും ശരിയായി വേകാത്തതും ചിന്നലോ പൊട്ടലോ ഉളളതും മാറ്റുന്നു. പാത്രങ്ങളുടെ നിർമ്മാണം കഴിഞ്ഞ് ചൂളവച്ച് പുറത്തെടുത്താലും നിർമ്മാതാവിന്റെ ഉത്തരവാദിത്തം തീരുന്നില്ല. അവ തട്ടാതെ മുട്ടാതെ പൊട്ടാതെ ഉപഭോക്താവിലെത്തിക്കുംവരെ ഒരുപക്ഷേ പെറ്റമ്മയ്‌ക്ക് മക്കളോടുളളതിനേക്കാളുമേറെ ജാഗ്രതയോടെ അവയെ പരിപാലിക്കുന്നു.\nഓണം, വിഷു തുടങ്ങിയ വിശേഷ അവസരങ്ങളിൽ തലച്ചുമടായി ചുമന്ന് ഗ്രാമങ്ങളിലെ വീടുകൾതോറും കയറി വില്പനനടത്തും. “പുത്തൻകലം കണ്ടപെണ്ണുങ്ങളെപ്പോലെ” എന്ന് കേരളത്തിൽ ഒരു ചൊല്ലുതന്നെ പ്രചാരത്തിലുണ്ട്. അത് വളരെ വാസ്‌തവമാണുതാനും. വലിയകൊട്ടകളിൽ പാത്രങ്ങൾ നിറച്ച് ഗ്രാമങ്ങളുടെ ഇടവഴിയിലൂടെ സഞ്ചരിക്കുന്നയാളെ ദൃഷ്‌ടിയിൽപ്പെടുന്ന വീടുകളിലെല്ലാം വിളിച്ചുകയറ്റും. പിന്നെ സ്‌ത്രീകളുടെ രംഗപ്രവേശമായി. ഏതുപാത്രമെടുത്താലും അതിനടുത്തതാണ് കൂടുതൽ നല്ലതെന്ന് അവർക്കുതോന്നും. ഓരോപാത്രവും മാറിമാറി എടുത്തുനോക്കിയും കൊട്ടിനോക്കി ശബ്‌ദം പരിശോധിച്ചും വീട്ടിലെയോ അടുത്തവീടുകളിലേയോ സ്‌ത്രീകൾ ചുറ്റിലുണ്ടെങ്കിൽ അവരോട് അഭിപ്രായങ്ങൾ ചോദിച്ചും ഏറെക്കുറെ ഉദ്വേഗം ശമിക്കുമ്പോൾ ആവശ്യമായ പാത്രങ്ങൾ എത്രയെന്നുവച്ചാൽ വിലകൊടുത്ത് അവ വാങ്ങിക്കുന്നു. വിശേഷാവസരങ്ങളിലല്ലാതെ മറ്റുസമയങ്ങളിൽ നിർമ്മിക്കുന്ന പാത്രങ്ങൾ അടുത്തുളള മാർക്കറ്റുകളിലോ മൺപാത്രവിപണന സൊസൈറ്റികൾ വഴിയോ വിറ്റഴിക്കുന്നു.\nപറഞ്ഞുതന്നത്‌ഃ ചെട്ടിയാർ വീട്ടിൽ അമ്മിണി കുട്ടപ്പൻ, വെങ്കിടങ്ങ്.


കൊടുംകാടിനു നടുവിലൂടെയുള്ള കിടിലൻ യാത്ര | Himavad Gopalaswamy Temple Trip\nകൊടുംകാടിനു നടുവിലൂടെയുള്ള കിടിലൻ യാത്ര\nജിതിൻ ജോയൽ February 28, 2020 10:59 AM IST\nകർണാടകയിലെ ചാമരാജനഗർ ജില്ലയിലെ ഗുണ്ടല്‍പേട്ട് താലൂക്കിലാണ് ഗോപാലസ്വാമി ഹിൽസിലെ ഗോപാലസ്വാമി ബെട്ട. കൽപ്പറ്റയിൽ നിന്ന് 80 കിലോമീറ്റർ അകലെയാണ് ഇവിടം. പശ്ചിമഘട്ടത്തിൽ സ്ഥിതി ചെയ്യുന്ന ഈ പച്ചനിറത്തിലുള്ള കുന്നിൻ പ്രദേശം കണ്ടിരിക്കേണ്ട സ്ഥലമാണ്.\nഗോപാലസ്വാമി ഹിൽസിലേക്കുള്ള യാത്ര ഒരു അനുഭവമാണ് - വയനാട് വൈൽഡ്‌ലൈഫ് റിസർവ്, ബന്ദിപ്പൂർ ടൈഗർ റിസർവ് എന്നിവയിലൂടെയുള്ള റോഡ് യാത്ര കിടിലൻ. ഭാഗ്യവാന്മാർക്ക് ആനകൾ, മാൻ, ചിലപ്പോൾ കടുവയെപ്പോലും കാണാൻ കഴിയും. 12 കിലോമീറ്റർ നീളുന്ന വനപാത യാത്ര ഗുണ്ടൽപേട്ടിലേക്ക് പ്രവേശിക്കുന്നു.\nകൃഷിയിടങ്ങളാണ് ഇവിടുത്തെ ആകർഷണം. കേരളത്തിലെ ഓണം സീസണിൽ ഗുണ്ടൽപേട്ട് കർഷകർ പച്ചക്കറി കൃഷി ഏറ്റെടുക്കുന്നു. ബാക്കി വർഷം, ഗുണ്ടൽപേട്ടിന്റെ വയലുകൾ ഒരു പുഷ്പ പരവതാനിയായി മാറുന്നു.എല്ലാ വര്‍ഷവും മേയ് മുതല് സെപ്റ്റംബര് വരെയാണ് ഗുണ്ടല്‍പേട്ടിലെ പൂക്കൃഷി. സൂര്യകാന്തി മൂന്നു മാസം കൊണ്ടാണ് പാകമാകുന്നത്. പൂവിന്റെ അരി ഉണക്കി ശേഖരിച്ചാണ് സൂര്യകാന്തിയെണ്ണ ഉല്‍പാദിപ്പിക്കുന്ന കമ്പനികളിലേക്കു കയറ്റിയയയ്ക്കുന്നത്.\nഗുണ്ടൽപേട്ട് ടൗണിൽ നിന്ന് ഊട്ടി റോഡിൽ നിന്ന് വലത്തേക്ക് തിരിയണം. എട്ട് കിലോമീറ്റർ സഞ്ചരിച്ച ശേഷം ഗോപാലസ്വാമി കുന്നുകളിലേക്ക് ഒരു ടേണിംഗ് ഉണ്ട്. ഇവിടെ നിന്ന് വെറും 12 കിലോമീറ്റർ ദൂരമേയുള്ളു ഗോപാലസ്വാമി ഹിൽസിലേയ്ക്ക്. 1454 അടി ഉയരത്തിലാണ് ഗോപാലസ്വാമി ഹിൽസ് സ്ഥിതി ചെയുന്നത്. ഹിൽ റോഡിൽ സ്വകാര്യ വാഹനങ്ങൾ അനുവദനീയമല്ല. സ്ഥലത്തെത്താൻ സന്ദർശകർ കർണാടക സ്റ്റേറ്റ് ട്രാൻസ്പോർട്ട് കോർപ്പറേഷൻ ബസുകളെ ആശ്രയിക്കേണ്ടതുണ്ട്. 50 രൂപയാണ് ടിക്കറ്റ് നിരക്ക്. വാഹനം മുകളിലേക്ക് കയറുമ്പോൾ, താഴ്‌വരയുടെ ഭംഗി എല്ലാ അർത്ഥത്തിലും തുറക്കപ്പെടുന്നു, മൂടൽമഞ്ഞിന്റെ മൂടുപടങ്ങൾ നീക്കി പ്രകൃതി നിങ്ങൾക്ക് മുന്നിൽ അതീവ സുന്ദരിയായി പ്രത്യക്ഷപ്പെടും.\nഗോപാലസ്വാമി ഹിൽസിന് മുകളിൽ ഒരു ക്ഷേത്രവുമുണ്ട്. തീർത്ഥാടനത്തിനായി നിരവധിപ്പേർ ഇവിടം സന്ദർശിക്കുന്നു. ചോള രാജാവ് ബെല്ലാല ശ്രീകൃഷ്ണന്റെ സ്മരണയ്ക്കായിട്ടാണ് ക്ഷേത്രം പണികഴിപ്പിച്ചത്. ക്ഷേത്രവും പരിസരവും അല്പം കാറ്റുള്ളതാണ്.ഭക്ഷണവും പ്ലാസ്റ്റിക്കും സ്ഥലത്തേക്ക് കൊണ്ടുപോകുന്നതിന് സമ്പൂർണ നിരോധനമുണ്ട്.


ക്യാനന് ആര്5, ആര്6 ഉപയോക്താക്കള്‍ക്ക് പുതിയ ഫീച്ചറുകള് ഉടന് | Nikon | Digital Camera | Technology | Sony | Camera News | Malayalam Technology News | Manorama Online\nക്യാനന് ആര്5, ആര്6 ഉപയോക്താക്കള്‍ക്ക് പുതിയ ഫീച്ചറുകള് ഉടന്\n. November 26, 2021 09:09 AM IST\nഇഒഎസ് ആര്5, ആര്6, 1ഡിഎക്‌സ് മാര്‍ക്3 എന്നീ ക്യാമറാ ബോഡികള് ഉപയോഗിക്കുന്നവര്‍ക്ക് പുതിയ സോഫ്റ്റ്‌വെയര് അപ്‌ഡേറ്റ് നല്‍കുമെന്ന് ക്യാനന് യുകെ അറിയിച്ചു. ഒരുകൂട്ടം പുതിയ ഫീച്ചറുകള് കൂടി ഈ ബോഡികള് ഉപയോഗിക്കുന്നവര്‍ക്ക് ലഭിക്കും.\n∙ ആര്5, ആര്6 ബോഡികള്‍ക്കു വരുന്ന മാറ്റം\nകൂടുതല് മികച്ച സബ്ജക്ട് റെക്കഗ്നിഷന്, കാറുകളും ബൈക്കുകളും ട്രാക്കു ചെയ്യാനുള്ള ശേഷി, ആളുകളെ ട്രാക്കു ചെയ്യാനുള്ള ശേഷി വര്‍ധിപ്പിക്കും. മാസ്‌ക് ധരിക്കുമ്പോള് പോലും ഐഡിറ്റക്ഷനും മുഖം തിരിച്ചറിയലും കൂടുതല് മികവുറ്റതാക്കും. ശരീരം തിരിച്ചറിയല് അല്ലെങ്കില് ബോഡി ഡിറ്റക്ഷനുള്ള ശേഷിയും വർധിപ്പിച്ചേക്കും. ലൈവ് വ്യൂവില് കസ്റ്റം വൈറ്റ് ബാലന്‍സിനുള്ള ശേഷി തുടങ്ങിയവയാണ് വരിക. ഇഒഎസ് ആര്5, ആര്6 ബോഡികള്‍ക്ക് സോഫ്റ്റ്‌വെയര് 1.50 വേര്‍ഷനിലാണ് ഇവയടക്കമുള്ള ഫീച്ചറുകള് ലഭിക്കുക.\n∙ 1ഡി എക്‌സ് മാര്‍ക്ക് 3\nസ്‌പോര്‍ട്‌സ് ഫൊട്ടോഗ്രഫര്‍മാര്‍ക്ക് ഇഷ്ടപ്പെട്ട ഈ ബോഡിയില് കൂടുതല് മികച്ച രീതിയില് തല തിരിച്ചറിയാന് സാധിക്കും. വിന്റര് ഒളിംപിക്‌സിലും മറ്റും ഹെല്‍മെറ്റുകളും ഗോഗിളുകളും ധിരിക്കുമ്പോള് പോലും ഇവ ഗുണകരമാകും. ഒരു ബട്ടണ് ഉപയോഗിച്ച് ഒരേസമയത്ത് വോയിസ് മെമ്മോ അയയ്ക്കാനും, ഇമേജ് റെയ്റ്റിങ് നടത്താനും സാധിക്കും. ഫയല് ട്രാന്‍സ്ഫര് പ്രോട്ടോക്കോള് ഉപയോഗിക്കുമ്പോള് മള്‍ട്ടി കണ്ട്രോളര് ഡിസേബിൾ ചെയ്യാന് സാധിക്കും. 1 ഡി എക്‌സ് മാര്‍ക് 3യുടെ സോഫ്റ്റ്‌വെയര് വേര്‍ഷന് 1.60 ലായിരിക്കും ഇത് വരിക. ക്യാനന് അടുത്തിടെ പരിചയപ്പെടുത്തിയ ആര്3 മോഡല് ഉപയോഗിച്ചവരുടെ അഭിപ്രായം കേട്ട ശേഷമാണ് പുതിയ ഈ ഫീച്ചറുകള് പഴയ ക്യാമറകള്‍ക്ക് നല്‍കാന് തീരുമാനിച്ചതെന്നു പറയുന്നു. ഈ ഫീച്ചറുകള് യുകെയില് ഡിസംബര് 2ന് നല്‍കുമെന്നാണ് പറഞ്ഞിരിക്കുന്നത്. അന്നുതന്നെ ഇന്ത്യ അടക്കം മറ്റു രാജ്യങ്ങളിലും ലഭിക്കാനാണ് വഴി.\n∙ ക്യാനനെയും നിക്കോണിനെയും ഞെട്ടിച്ച് സോണി\nപ്രൊഫഷണല് ഫുള് ഫ്രെയിം ഫീല്‍ഡ് ക്യാമറ എന്നു പറഞ്ഞാല് ക്യാനനും നിക്കോണിനും അപ്പുറത്തേക്ക് ആരും ചിന്തിക്കില്ലെന്ന ധാരണ മാറ്റി എഴുതപ്പെടുന്ന കാഴ്ചയാണ് ഇപ്പോള് കാണുന്നത്. അമേരിക്കയിലെ ഫൊട്ടോജേണലിസം മേഖലയിലെ വമ്പന് കമ്പനിയായ ഗ്യാനറ്റുമായി (Gannett) പുതിയ സഖ്യത്തിലായിരിക്കുകയാണ് സോണി. അമേരിക്കയിലെ യുഎസ്എ ടുഡേ അടക്കമുള്ള 250 ദേശീയ, പ്രാദേശിക മാധ്യമ കേന്ദ്രങ്ങള്‍ക്കായി ക്യാമറാ ഉപകരണങ്ങള് ഇനി സോണി നല്‍കും. ലെന്‍സുകളും, ഓഡിയോ ഉപകരണങ്ങളും, അക്‌സസറികളും ഇതില് ഉള്‍പ്പെടും. ഇതിന്റെ ഗുണം നൂറുകണക്കിന് മള്‍ട്ടിമീഡിയ ജേണലിസ്റ്റുകള്‍ക്ക് ലഭിക്കും. ഒരു വര്‍ഷം 10,000 ലേറെ ഇവന്റുകള് റിപ്പോര്‍ട്ടു ചെയ്യുന്നവരാണ് ഇവര്. ഏകദേശം 1.5 വര്‍ഷം മുൻപ് അസോസിയേറ്റഡ് പ്രസുമായും സോണി ധാരണയിലെത്തിയിരുന്നു.\nക്യാമറാ ഉപകരണങ്ങള് നല്‍കുന്നതിനു പുറമെ അവയ്ക്ക് അറ്റകുറ്റപ്പണി വേണ്ടിവന്നാല് അതും സോണി തന്നെ ചെയ്തുകൊടുക്കുമെന്നു കരാറിലുണ്ടെന്ന് ഇരു കമ്പനികളും സംയുക്തമായി ഇറക്കിയ വാർത്താക്കുറിപ്പില് പറയുന്നു. മിറര്‍ലെസ് ക്യാമറാ നിര്‍മാണ മേഖലയിലേക്ക് ക്യാനനേയും നിക്കോണിനേക്കാളും നേരത്തെ ഇറങ്ങിയതിന്റെ ഗുണം അനുഭവിക്കുകയാണ് സോണിയിപ്പോള്. കമ്പനിക്ക് കീഴിൽ ജോലിചെയ്യുന്നവര്‍ക്ക് കുറഞ്ഞത് രണ്ടു സോണി ക്യാമറകളും മൂന്ന് സൂം ലെന്‍സുകളും എങ്കിലും വാങ്ങി നല്‍കാനാണ് ഉദ്ദേശമെന്ന് ഗ്യാനെറ്റ് പറയുന്നു. പതിറ്റാണ്ടുകളോളം ക്യാനനും നിക്കോണും കയ്യടക്കി വച്ചിരുന്ന മേഖലയാണ് ഇപ്പോള് സോണി വെട്ടിപ്പിടിച്ചിരിക്കുന്നത്. എപി 2020 ജൂലൈയിലാണ് സോണിയുമായി ധാരണയിലെത്തിയത്. എപിക്ക് ഇപ്പോള് ഔദ്യോഗികമായി ക്യാമറ നല്‍കുന്ന ഏക കമ്പനിയായി സോണി പ്രവര്‍ത്തിക്കുകയാണ്.\n∙ സോണി വെനിസ്2സിനിമാ ക്യാമറ പുറത്തിറക്കി\nഏറ്റവും മികച്ച സിനിമാ ക്യാമറ ശ്രേണിയിലെ പുതിയ മോഡല് പുറത്തിറക്കിയിരിക്കുകയാണ് സോണി. വെനിസ്2എന്നു പേരിട്ടിരിക്കുന്ന ക്യാമറയ്ക്ക് 8.6കെ ഫുള് ഫ്രെയിം വിഡിയോ റോ ഫുട്ടേജ് ക്യാമറയ്ക്കുള്ളില് തന്നെ റെക്കോഡു ചെയ്യാനുളള ശേഷിയുണ്ട്. രണ്ടു സെന്‍സറുകളാണ് ഉള്ളത്. പുതിയ 50 എംപി ഫുള് ഫ്രെയിം 8.6കെ സെന്‍സര്, അല്ലെങ്കില് പഴയ മോഡലിന് ഉണ്ടായിരുന്ന 24.8 എംപി 3:2 സെന്‍സര്. ഇതിന് 6കെ വിഡിയോ റെക്കോഡു ചെയ്യാനാകും. പുതിയ സെന്‍സറിന് 16 സ്റ്റോപ്പ് ഡൈനാമിക് റെയ്ഞ്ച് ലഭിക്കുമെന്ന് കമ്പനി പറയുന്നു. ഇരട്ട ഐഎസ്ഒ രണ്ടു സെന്‍സറുകള്‍ക്കും ഉണ്ട്. പുതിയ ക്യാമറയില് രണ്ടു സെന്‍സറുകളും മാറി മാറി വയ്ക്കാമെന്ന സവിശേഷതയും ഉണ്ട്. അടുത്ത വര്‍ഷം മാര്‍ച്ചില് വിപണിയിലെത്തുന്ന ക്യാമറയുടെ വില പുറത്തുവിട്ടിട്ടില്ല.\n∙ ലൈറ്റിങ് ഉപകരണ നിര്‍മാണത്തിന് നിസിനും പ്രോഫോട്ടോയുമായി നിക്കോണ് ധാരണയിലെത്തി\nനിസിന്, പ്രോഫോട്ടോ തുടങ്ങി കമ്പനികള് ഇനി നിക്കോണിനായി ക്യാമറാ ഫ്‌ളാഷുകള് ( നിക്കോണിന്റെ ഭാഷയില് പറഞ്ഞാല് സ്പീഡ് ലൈറ്റുകള്) നിര്‍മിക്കും. നിക്കോണ് ക്യാമറയ്ക്ക് ചേരുന്ന തരത്തിലുള്ള ഫ്‌ളാഷ് ഉപകരണങ്ങളായിരിക്കും ഇരു കമ്പനികളും നിര്‍മിക്കുക. നിസിന് കമ്പനിക്ക് ഫ്‌ളാഷ് നിര്‍മാണത്തില് 60 വര്‍ഷത്തിലേറെ ചരിത്രമുണ്ടെന്ന് നിക്കോണ് പറയുന്നു. അതേസമയം, പ്രോഫോട്ടോ എബി ലോകത്തെ ഏറ്റവും മികച്ച പ്രൊഫഷണല് ലൈറ്റിങ് ഉപകരണങ്ങള് നിര്‍മിക്കുന്ന കമ്പനിയാണെന്നും നിക്കോണ് നിരീക്ഷിക്കുന്നു. നിക്കോണിനു ചേരുന്നതരത്തിലുള്ള ഉപകരണങ്ങള് ഇരു കമ്പനികളും മുൻപും നിർമിച്ചു വിറ്റിട്ടുണ്ട്. എന്നാല്, ഇതാദ്യമായിട്ടായിരിക്കും നിക്കോണ് ഇരു കമ്പനികളെയും ഔദ്യോകികമായി അംഗീകരിക്കുന്നത്. ഈ വിവരം പുറത്തുവിട്ടിരിക്കുന്നത് നിക്കോണ് ഓസ്‌ട്രേലിയ ആണ്.\nഅതേസമയം, ഒരു പക്ഷേ നിക്കോണ് സ്പീഡ്‌ലൈറ്റ് നിര്‍മാണം ഈ കമ്പനികളെയും ഏല്‍പ്പിച്ചു പിന്മാറാനുള്ള ശ്രമമായിരിക്കാം നടത്തുന്നതെന്ന് പറയുന്നവരും ഉണ്ട്. നിക്കോണ് ബോഡികള്‍ക്കൊപ്പം പ്രവര്‍ത്തിക്കുന്ന വില കൂടിയ ഫ്‌ളാഷുകള് വേണ്ടവര്‍ക്ക് പ്രോഫോട്ടോ ഇറക്കുന്ന ഉപകരണങ്ങള് വാങ്ങാം. അത്ര വില കൂടിയവ വേണ്ടാത്തവര്‍ക്കായി നിസിനും ഫ്‌ളാഷുകള് ഇറക്കും. സാമ്പത്തിക പ്രതിസന്ധിയിലേക്ക് നീങ്ങുന്നുവെന്നു പറഞ്ഞു കേള്‍ക്കുന്നുണ്ടെങ്കിലും നിക്കോണ് കരുത്തുറ്റ ഒരു തിരിച്ചുവരവു നടത്തുന്നതു കാണാന് ആഗ്രഹിക്കുകയാണ് ലോകമെമ്പാടുമുള്ള ഫൊട്ടോഗ്രഫി പ്രേമികള്.\n∙ നിക്കോര് സെഡ് 24-120എംഎം എഫ്4 സൂം അവതരിപ്പിച്ചു\nനിക്കോണിന്റെ സെഡ് മൗണ്ട് സിസ്റ്റം ക്യാമറകള്‍ക്കായി അവതരിപ്പിച്ച മിഡ് റേഞ്ച് സൂമാണ് നിക്കോര് സെഡ് 24-120എംഎം എഫ്4 എസ്. ഇരട്ട സ്റ്റൈപ്പിങ് മോട്ടറുകളാണ് ലെന്‍സിലുള്ളത്. വെതര് സീലിങ്ങുള്ള ലെന്‍സിന് വിലയിട്ടിരിക്കുന്നത് 1099.95 ഡോളറാണ്.\n∙ സെഡ് 100-400 എഫ്4.5-5.6 വിആര് എസ് ടെലിഫോട്ടോ\nനിക്കോര് സെഡ് 100-400 എഫ്4.5-5.6 വിആര് എസ് ടെലിഫോട്ടോ ലെന്‍സാണ് നിക്കോണ് പുറത്തിറക്കിയ മറ്റൊരു ലെന്‍സ്. ഒപ്ടിക്കല് ഇമേജ് സ്റ്റബിലൈസേഷന് 5.5 സ്റ്റോപ്പ് ലഭിക്കുമെന്ന് കമ്പനി പറയുന്നു. ട്രൈപ്പോഡ് കോളര് ഇല്ലാതെ 1355 ഗ്രാം ഭാരമുള്ള ലെന്‍സിന് വിലയിട്ടിരിക്കുന്നത് 2699.95 ഡോളറാണ്.\n∙ പുതിയ എഫ്ടിസെഡ് II അഡാപ്റ്റര്\nനിക്കോണ് എഫ്ടിസെഡ് അഡാപ്റ്ററും പുറത്തിറക്കി. പഴയ വേര്‍ഷനുമായി കാര്യമായ വ്യത്യാസങ്ങളില്ല. ട്രൈപ്പോഡ് മൗണ്ട് ഇല്ല എന്നതാണ് ഇതിന്റെ പ്രധാന സവിശേഷത. നിക്കോണ് എഫ് മൗണ്ട് ലെന്‍സുകള് സെഡ് സിസ്റ്റത്തില് ഉപയോഗിക്കാന് വേണ്ടിയാണ് ഇത്. വില 249.99 ഡോളറായിരിക്കും.\nEnglish Summary: New Canon firmware adds R3 features to EOS R5, R6, EOS-1D X Mark III\nചരിത്രമെഴുതി ക്യാനന് ആര്5സി, ഒരു ബോഡിയില് രണ്ടു വ്യത്യസ്ത ക്യാമറകളോ?


മഹാറാലി: ഒരുക്കം അവസാനഘട്ടത്തിൽ | National | Deshabhimani | Tuesday Sep 4, 2018\nമഹാറാലി: ഒരുക്കം അവസാനഘട്ടത്തിൽ\nന്യൂഡൽഹി > രാജ്യതലസ്ഥാനത്ത് തൊഴിലാളി‐കർഷക സംയുക്ത പ്രക്ഷോഭത്തിനുള്ള ഒരുക്കം പൂർത്തിയാകുന്നു. നരേന്ദ്ര മോഡി സർക്കാരിന്റെ ജനവിരുദ്ധ നയങ്ങൾക്കെതിരെ കിസാൻസഭ, സിഐടിയു, കർഷകത്തൊഴിലാളി യൂണിയൻ എന്നീ സംഘടനകളുടെ നേതൃത്വത്തിലാണ് റാലി. രാംലീല മൈതാനത്തുനിന്ന് ബുധനാഴ്ച രാവിലെ ഒമ്പതിന് പ്രധാന റാലി തുടങ്ങും. പ്രധാന റാലിയും എട്ട് ഉപ റാലിയും പാർലമെന്റ് സ്‌ട്രീറ്റിൽ എത്തും.\nവിവിധ സംസ്ഥാനങ്ങളിൽനിന്ന് ആയിരക്കണക്കിനു സമരഭടന്മാർ കനത്ത മഴ അവഗണിച്ച‌് എത്തിത്തുടങ്ങി. പ്രധാന ക്യാമ്പായ രാംലീല മൈതാനത്ത് 18,000 പേർക്കുള്ള താമസം ഒരുക്കി. തിങ്കളാഴ്ച വൈകിട്ടുവരെ 4000ൽ ഏറെ പ്രവർത്തകർ രജിസ്‌ട്രേഷൻ പൂർത്തിയാക്കി. പ്രവർത്തനങ്ങൾ ഏകോപിപ്പിക്കാൻ അഖിലേന്ത്യാ കിസാൻസഭ, സിഐടിയു, അഖിലേന്ത്യാ കർഷകത്തൊഴിലാളി യൂണിയൻ എന്നീ സംഘടനകളുടെ ചുമതലയിൽ ക്യാമ്പ് ഓഫീസ് 24 മണിക്കൂറും പ്രവർത്തിക്കുന്നുണ്ട്.\nമഹാരാഷ്ട്രയിൽനിന്നുള്ള പ്രത്യേക ട്രെയിനിൽ അയ്യായിരത്തിലേറെ ആളുകൾ ന്യൂഡൽഹി റെയിൽവേ സ്‌റ്റേഷനിൽ എത്തി. കേരളത്തിൽനിന്ന‌് നിരവധി പ്രവർത്തകർ എത്തിത്തുടങ്ങി. കഴിഞ്ഞ മൂന്നു ദിവസമായി ഡൽഹിയിൽ മഴ തുടരുകയാണ്. സമരഭടന്മാർക്കുള്ള കൂടുതൽ ടെന്റുകൾ ഒരുക്കാൻ രാംലീല മൈതാനത്ത് വെള്ളക്കെട്ട് നികത്താനുള്ള ശ്രമം തുടരുകയാണ്. ന്യൂഡൽഹി മുനിസിപ്പൽ കോർപറേഷന്റെ സഹായത്തോടെ കൂടുതൽ മണ്ണ് നികത്തി വെള്ളക്കെട്ട‌് ഒഴിവാക്കി. രാഘബ്ഗഞ്ച്, ശീഷ്ഗഞ്ച് (ചാന്ദിനി ചൗക്ക്), ബംഗ്ലാസാഹിബ് എന്നീ ഗുരുദ്വാരകളോടുചേർന്ന് താമസ സൗകര്യവും ഒരുക്കി. ഉത്തർപ്രദേശിൽ ഗാസിയാബാദ് ജില്ലയിൽ സാഹിബാബാദ്, ലജ്പത്‌നഗർ എന്നിവിടങ്ങളിലാണ് മറ്റ് ക്യാമ്പുകൾ. ചൊവ്വാഴ്ച എല്ലാ ടെന്റുകളും പൂർണ സജ്ജമാകും.\nഡൽഹി ആരോഗ്യ സേവന വിഭാഗത്തിനു കീഴിലുള്ള മെഡിക്കൽക്യാമ്പ് രാംലീല മൈതാനത്ത് സജ്ജമാക്കി. എല്ലാ അത്യാവശ്യ മരുന്നുകളും ക്യാമ്പിൽ താമസിക്കുന്നവർക്ക് ലഭ്യമാക്കും.


ജനനന്മ ലക്ഷ്യമാക്കിയ സാമൂഹികോന്മുഖ സ്റ്റാര്‍ട്ടപ്പുകള് - FUTURE KERALA - Daily on Business Economy and Society\nസാമൂഹ്യപ്രശ്‌നങ്ങള് പരിഹരിക്കുന്നതിനൊപ്പം ജനജീവിതം മെച്ചപ്പെടുത്തി പരിസ്ഥിതിയെ സംരക്ഷിക്കാന് വേണ്ടിയുള്ളതാണ് സാമൂഹികോന്മുഖ സംരംഭങ്ങള്. ഇത്തരം ചില സംരംഭങ്ങളിലൂടെ ഒരു എത്തിനോട്ടം..\nപുത്തന് ആശയങ്ങള് കാലികമായ പരിഷ്‌കാരങ്ങളോടെ നടപ്പിലാക്കുന്ന നവസംരംഭങ്ങള് വികസ്വര രാഷ്ട്രങ്ങളുടെ നട്ടെല്ലാണ്. ഈ സംരംഭങ്ങളില് ചിലത് സമൂഹത്തില് ശക്തമായ സ്വാധീനം ചെലുത്തിക്കൊണ്ട് രാജ്യത്തിനു തന്നെ അഭിമാനമാകുന്നു. ലോകരാഷ്ട്രങ്ങളില് നവസംരംഭങ്ങളുടെ കണക്കില് മൂന്നാം സ്ഥാനത്താണ് ഇന്ത്യ. നൂതന ആശയങ്ങളുള്ള ഒരുപാട് ആളുകള് നമുക്കിടയിലുണ്ട്, എന്നാല് അതിന്റെ മൂല്യം വെളിപ്പെടുന്നത് ആ ആശയം ശരിയായ രീതിയില് ഉപയോഗപ്പെടുത്തുമ്പോള് മാത്രമാണ്. സാമൂഹിക ഉന്നതി ലക്ഷ്യമാക്കിയുള്ള അത്തരം ആശയങ്ങള് നടപ്പിലാക്കാന് മുന്നിട്ടിറങ്ങുന്നവര് സംരംഭകരായി മാറുന്നു. സാമൂഹികോന്മുഖ സംരംഭങ്ങള് സാമൂഹ്യപ്രശ്‌നങ്ങള് പരിഹരിക്കാനും ജനങ്ങളുടെ ജീവിതാനുഭവങ്ങള് മെച്ചപ്പെടുത്താനും പരിസ്ഥിതിയെ സംരക്ഷിക്കാനും വേണ്ടിയുള്ളതാണ്. അതുകൊണ്ടുതന്നെ ഇത്തരം സംരംഭങ്ങളുടെ വളര്‍ച്ച സമൂഹത്തിന്റെ മൊത്തത്തിലുള്ള വളര്‍ച്ചയാണ്.\nസമൂഹത്തില് കാലങ്ങളായി നിലനില്‍ക്കുന്ന ജനകീയ പ്രശ്‌നങ്ങള് പരിഹരിക്കുന്നതില് ഈ അടുത്തകാലത്തു മാധ്യമശ്രദ്ധ പിടിച്ചുപറ്റിയ ചില സാമൂഹികോന്മുഖ സംരംഭങ്ങളെ ഇവിടെ പരിചയപ്പെടാം.\n1 . നവഗതി\nവളരെ കുറഞ്ഞ പ്രവര്‍ത്തന ചെലവോടെ പ്രകൃതിക്കിണങ്ങുന്ന രീതിയിലുള്ള സൗരോര്‍ജ ബോട്ടുകള് നിര്‍മിക്കുന്ന ആശയത്തിലൂടെയാണ് നവഗതി എന്ന സംരംഭം മേഖലയില് ശ്രദ്ധേയമാകുന്നത്.\nജലഗതാഗതത്തെ പിന്തുണയ്ക്കാന് സാധാരണയായി ഉയര്‍ന്ന അളവിലുള്ള ഊര്‍ജം ആവശ്യമാണ്. ഈ പ്രശ്‌നത്തിന് ഏറ്റവും പ്രായോഗികമായ പരിഹാരമാണ് സോളാര് ഫെറികള്. സൗരോര്‍ജം ഉപയോഗിക്കുന്നത് മൂലം പരമ്പരാഗത ഫോസില് ഇന്ധനങ്ങളുടെ മാരക പ്രത്യാഘാതങ്ങള് ഒഴിവാക്കാനും സാധിക്കും.\nഇത്തരത്തില് പ്രകൃതി സൗഹൃദവും കുറഞ്ഞ പ്രവര്‍ത്തന ചെലവുമുള്ള സൗരോര്‍ജ ബോട്ടുകള് നിര്‍മിക്കുന്ന നവഗതിക്ക് ചുക്കാന് പിടിച്ചത് സന്ദിത്ത് തണ്ടശ്ശേരി എന്ന യുവ സംരംഭകനാണ്. കേരള സ്റ്റാര്‍ട്ടപ്പ് മിഷന്റെയും കേരള ജലസേചനവകുപ്പിന്റെയും പിന്തുണയും ഈ സംരംഭത്തിനു ലഭിക്കുന്നുണ്ട്. കൊച്ചി ആസ്ഥാനമായി പ്രവര്‍ത്തിക്കുന്ന നവഗതിക്ക് സംസ്ഥാന ജലഗതാഗതവകുപ്പില് നിന്ന് ആദ്യത്തെ വാണിജ്യകരാറും ഇതിനോടകം ലഭിച്ചു. വരും തലമുറയ്ക്ക് ആരോഗ്യകരമായ ജീവിത അന്തരീക്ഷം പ്രദാനം ചെയ്യാന് ഈ സംരംഭത്തിന് കഴിയും.\nഒരു വ്യവസായ സംരംഭകന് പൂര്‍ണമായും പുതിയ വ്യവസായങ്ങള് സൃഷ്ടിക്കുമ്പോള്, ഒരു സാമൂഹികോന്മുഖ സംരംഭകന് സാമൂഹിക പ്രശ്‌നങ്ങള്‍ക്കുള്ള പുതിയ പരിഹാര മാര്‍ഗങ്ങളിലൂടെ പുതിയ സമൂഹം തന്നെ സൃഷ്ടിക്കുന്നു. സാമൂഹിക മാറ്റത്തിനുതകുന്ന ഇത്തരം സംരംഭങ്ങള് ലക്ഷ്യംവെക്കുന്നത് പ്രാദേശിക, സാമൂഹിക പാരിസ്ഥിതിക പ്രശ്‌നപരിഹാരങ്ങളാണ്\n2 . ബന്‍ഡിക്കൂട്ട്\nകരകൃതമായ ഓട വൃത്തിയാക്കല് ഇന്ത്യയില് നിരോധിച്ചെങ്കിലും ഇന്നും ആയിരക്കണക്കിന് ആളുകള് സുരക്ഷാക്രമീകരണങ്ങള് ഒന്നുംതന്നെ ഇല്ലാതെ ഓരോ ദിവസവും ഈ ജോലിയിലേര്‍പ്പെടുന്നു. ഈ മനുഷ്യത്വരഹിത നടപടികള് നിര്‍ത്തലാക്കുക എന്ന ലക്ഷ്യത്തോടെ വിമല് ഗോവിന്ദിന്റെ നേതൃത്വത്തില് ഒരുകൂട്ടം യുവ എന്‍ജിനീയര്‍മാര് മുന്നിട്ടിറങ്ങിയതോടെ ഈ പ്രശ്‌നത്തിന് ശാശ്വത പരിഹാരം കണ്ടെത്താനായി. അവര് അഴുക്കുചാല് സൂക്ഷ്മമായി വൃത്തിയാക്കാന് കഴിവുള്ള ഒരു യന്ത്രമനുഷ്യനെ (ബന്‍ഡിക്കൂട്ട്) യാണ് രൂപകല്‍പ്പന ചെയ്തത്. വെറും 15 മിനിറ്റുകള്‍ക്കുള്ളില് ചെറിയ ഓടകള് വൃത്തിയാക്കാന് സാധിക്കുന്ന ബന്‍ഡിക്കൂട്ട് 45 മിനിറ്റുകൊണ്ട് വലിയ അഴുക്കുചാലുകളും വൃത്തിയാക്കും.\nഎട്ടുകാലിക്ക് സമാനമായ രൂപമുള്ള ബന്‍ഡിക്കൂട്ട് യന്ത്രക്കാലുകളും ബക്കറ്റുകളും ഉപയോഗിച്ചാണ് ആഴമേറിയ അഴുക്കുചാലുകളിലിറങ്ങി മാലിന്യം നീക്കം ചെയ്യുന്നത്. അഴുക്കുചാലുകളുടെ ഏറ്റവും അട്ടിത്തട്ടിലെ മാലിന്യം വരെ നീക്കം ചെയ്യാനുളള നീളം ബന്‍ഡിക്കൂട്ടിന്റെ കൈകള്‍ക്കുണ്ട്. രണ്ട് വര്‍ഷം മുമ്പ് തിരുവനന്തപുരത്ത് ഒന്‍പത് യുവ എന്‍ജിനീയര്‍മാര് ചേര്‍ന്ന് ആരംഭിച്ച ജെന്റോബോട്ടിക്‌സ് എന്ന സംരംഭമാണ് മാനവികത തുളുമ്പുന്ന ഈ കണ്ടെത്തലിനു പിന്നില്.\n3 . കോര്‍പ്പറേറ്റ്360\nഗ്രാമത്തിന്റെ എല്ലാ പരിമിതികളും മറികടന്ന് ഒരു മാറ്റത്തിനു തുടക്കമിട്ട ഐടി സംരംഭമാണ് പത്തനാപുരത്തെ കോര്‍പ്പറേറ്റ്360. ഗ്രാമത്തിലെ ഒരു കൂട്ടം യുവാക്കള് ഗ്രാമത്തില് തന്നെ ഗ്രാമീണര്‍ക്കായി തൊഴിലവസരങ്ങള് സൃഷ്ടിച്ചുകൊണ്ട് വളരെ വിജയകരമായി പടുത്തുയര്‍ത്തിയതാണ് ഈ സംരംഭം. അന്താരാഷ്ട്ര കമ്പനികള്‍ക്ക് മാര്‍ക്കറ്റിംഗിന് ആവശ്യമായ വിപണന നിര്‍ദേശങ്ങള് അടങ്ങിയ ഡാറ്റാ സോഫ്റ്റ്‌വെയര് നല്‍കുന്ന കമ്പനിയാണിത്. 150 ല് പരം തൊഴിലവസരങ്ങള് സൃഷ്ടിച്ചു 600 ഓളം കുടുംബങ്ങള്‍ക്ക് കൈത്താങ്ങാവാന് കോര്‍പ്പറേറ്റ്360ക്ക് കഴിഞ്ഞു. സാമൂഹിക പ്രവര്‍ത്തനങ്ങളിലും മുന്‍നിരയിലാണ് ഈ യുവതീയുവാക്കള്. തങ്ങളുടെ ഗ്രാമത്തിലെ മുഴുവന് കുട്ടികള്‍ക്കും ഡിജിറ്റല് വിദ്യാഭ്യാസം ഇവര് ഉറപ്പാക്കുന്നു. വാരാന്ത്യങ്ങളില് കമ്പനിയില് നിന്നുതന്നെ സന്നദ്ധരായവര് കുട്ടികള്‍ക്കു ഇതിനാവശ്യമായ ക്ലാസുകളെടുക്കും. സ്ത്രീശാക്തീകരണം മുഖമുദ്രയാക്കിയ കമ്പനിയില് എണ്‍പത് ശതമാനവും സ്ത്രീകളാണ്. ഗ്രാമീണ അന്തരീക്ഷത്തിലും ഐടി വ്യവസായം സാധ്യമാണെന്നു തെളിയിച്ച കോര്‍പ്പറേറ്റ്360 സംരംഭത്തിന്റെ സാരഥ്യം വഹിക്കുന്നത് തരുണ്‍ചന്ദ്രന് എന്ന യുവാവാണ്.\nഗതാഗതക്കുരുക്ക് ഒരു പ്രധാന പ്രശ്‌നമായി നിലകൊള്ളുന്ന നാടാണ് നമ്മുടേത്. സാധാരണഗതിയില് ആംബുലന്‍സ് സേവനത്തെയാണ് ഇത് ഏറ്റവും കൂടുതല് ബാധിക്കുന്നത്. ആംബുലന്‍സില് യാത്രാമധ്യേ മരണപ്പെടുന്ന രോഗികളുടെ സംഖ്യയും ഇന്ത്യയില് കൂടുതലാണ്. ആംബുലന്‍സുകള് ഗതാഗതക്കുരുക്കില് അകപ്പെടുന്നില്ലെന്ന് ഉറപ്പുവരുത്തുക വഴി ജീവന് രക്ഷിക്കുന്നതിനുള്ള പുതിയ പരിഹാരമാണ് മൊഹമ്മദ് ജസിം, മൊഹമ്മദ് സാദിഖ് എന്നീ ചെറുപ്പക്കാരുടെ നേതൃത്വത്തില് പ്രവര്‍ത്തിക്കുന്ന ഈ കേരള സ്റ്റാര്‍ട്ടപ്പ്. ആംബുലന്‍സുകള് ഗതാഗതക്കുരുക്കില് പെടാതെ വഴിയൊരുക്കുവാന് കഴിയുന്ന സാങ്കേതികവിദ്യയാണ് പന്ത്രണ്ടു യുവസംരംഭകര് ചേര്‍ന്നു കണ്ടെത്തിയത്. ആംബുലന്‍സ് വരുന്ന സമയത്ത് ഒന്നുകില് തിരക്കില്ലാത്ത റോഡിനെ കണ്ടെത്തുകയോ അല്ലെങ്കില് ഗതാഗതക്കുരുക്ക് ഒഴിവാക്കി ആംബുലന്‍സിനു വഴിയൊരുക്കുകയോ ചെയ്യുന്ന സാങ്കേതികവിദ്യയാണ് ഇവര് വികസിപ്പിച്ചിരിക്കുന്നത്.\nസാമൂഹിക പ്രശ്‌നങ്ങള് കൈകാര്യം ചെയ്യുന്ന വിഭാഗത്തില് തെരഞ്ഞെടുക്കപ്പെട്ട ചുരുക്കം ചില ഉദാഹരണങ്ങള് മാത്രമാണ് ഈ സംരംഭങ്ങളെല്ലാം. തൊഴില് അന്വേഷകരില് നിന്ന ്‌തൊഴില് സൃഷ്ടാക്കളിലേക്കുള്ള മാറ്റമാണ് പുതിയതായി മേഖലയിലേക്കു വരുന്ന ഓരോ സംരംഭങ്ങളും മുന്നോട്ടുവെക്കുന്നത്. ഒരു വ്യവസായ സംരംഭകന് പൂര്‍ണമായും പുതിയ വ്യവസായങ്ങള് സൃഷ്ടിക്കുമ്പോള്, ഒരു സാമൂഹികോന്മുഖ സംരംഭകന് സാമൂഹിക പ്രശ്‌നങ്ങള്‍ക്കുള്ള പുതിയ പരിഹാര മാര്‍ഗങ്ങളിലൂടെ പുതിയ സമൂഹം തന്നെ സൃഷ്ടിക്കുന്നു. സാമൂഹിക മാറ്റത്തിനുതകുന്ന ഇത്തരം സംരംഭങ്ങള് ലക്ഷ്യംവെക്കുന്നത് പ്രാദേശിക, സാമൂഹിക അല്ലെങ്കില് പാരിസ്ഥിതിക പ്രശ്‌നപരിഹാരങ്ങളാണ്. ഉല്‍പ്പാദനക്ഷമത, സാമ്പത്തികവളര്‍ച്ച, സാമൂഹികപരിവര്‍ത്തനം, തുടങ്ങി നമ്മുടെ ജീവിതത്തിന്റെ എല്ലാ മേഖലകളും പുനര്‍നിര്‍ണയിക്കുന്നതിനും പുനര്‍നിര്‍വചിക്കുന്നതിനുമുള്ള പ്രധാന പ്രേരകശക്തി എന്ന നിലയില് നമ്മുടെ രാജ്യത്തിന്റെ നട്ടെല്ലാണ് ഇത്തരം സ്റ്റാര്‍ട്ടപ്പുകള്.\nTags:\tSocial - startups


"വാവ സുരേഷിനെ വിളിക്കു, കേരളത്തെ രക്ഷിക്കു"; ശശികലയ്ക്കെതിരെ സ്വാമി സന്ദീപാനന്ദയുടെ ഒളിയമ്പ് -Swamy Sandeepananda Giri slams at KP Sasikala\n'വാവ സുരേഷിനെ വിളിക്കൂ, കേരളത്തെ രക്ഷിക്കൂ'; ശശികലയ്ക്കെതിരെ സ്വാമി സന്ദീപാനന്ദയുടെ ഒളിയമ്പ്\n'ആയുസ്സിന് വേണ്ടി മതേതര എഴുത്തുകാര് മൃത്യുഞ്ജയ ഹോമം കഴിപ്പിക്കുന്നതാണ് നല്ലത്' എന്നായിരുന്നു ശശികലയുടെ പരാമര്‍ശം\nകൊച്ചി: എഴുത്തുകാരെ പരസ്യമായി ഭീഷണിപ്പെടുത്തി രംഗത്തെത്തിയ ഹിന്ദുഐക്യ വേദി വിവാദ നേതാവ് കെ.പി.ശശികലയെ പരോക്ഷമായി വിമര്‍ശിച്ച് സ്വാമി സന്ദീപാനന്ദ ഗിരി. “വാവ സുരേഷിനെ വിളിക്കൂ പറവൂരിനെ (കേരളത്തെ) രക്ഷിക്കൂ” എന്നാണ് അദ്ദേഹം തന്റെ ഫെയ്സ്ബുക്ക് പേജില് കുറിച്ചത്.\n‘ആയുസ്സിന് വേണ്ടി എഴുത്തുകാര് മൃത്യുഞ്ജയ ഹോമം കഴിപ്പിക്കുന്നതാണ് നല്ലത്’ എന്നായിരുന്നു ശശികലയുടെ പരാമര്‍ശം. എന്നാല് കോണ്‍ഗ്രസിനെ വിമര്‍ശിച്ചാണ് താന് ഇക്കാര്യം പറഞ്ഞതെന്നും ആര്‍എസ്എസ് എതിര്‍ശബ്ദങ്ങളെ ഇല്ലാതാക്കുന്ന സംഘടന അല്ലെന്നും ശശികല പിന്നീട് പ്രതികരിച്ചു. പറവൂരില് ഹിന്ദു ഐക്യവേദി നടത്തിയ പരിപാടിക്കിടെയായിരുന്നു ശശികലയുടെ പരാമര്‍ശം.\n“ഇവിടത്തെ മതേതര എഴുത്തുകാര് ആയുസ്സിന് വേണ്ടി മൃത്യുജ്ഞയ ഹോമം കഴിപ്പിക്കുന്നതാണ് നല്ലത്. ഇല്ലെങ്കില് എപ്പഴാണ് എന്താണ് വരുന്നതെന്ന് പറയാന് പറ്റില്ല. ഓര്‍ത്ത് വെക്കാന് പറയുന്നതാണ്. അടുത്തുളള ക്ഷേത്രത്തില് പോയി മൃത്യുജ്ഞയ ഹോമം കഴിപ്പിക്കുന്നതാണ് നല്ലത്. ഇല്ലെങ്കില് ഗൗരിമാരെ പോലെ നിങ്ങളും ഇരകളാക്കപ്പെട്ടേക്കാം”, ശശികല മുന്നറിയിപ്പ് നല്‍കി.\nനേരത്തേയും ഇത്തരം വിവാദ പരാമര്‍ശങ്ങളുമായി ശശികല രംഗത്തെത്തിയിട്ടുണ്ട്. ഇത്തരം വിവാദങ്ങളെ തുടർന്ന് ശശികല പഠിപ്പിച്ചിരുന്ന സ്കൂളിലെ കുട്ടികള് പോലും അധ്യാപിക കൂടിയായ ശശികലയ്ക്കെതിരെ രംഗത്ത് വന്നിരുന്നു. നാട്ടുകാരും കുട്ടികൾക്കൊപ്പം പിന്തുണയേകി സമരത്തിനെത്തിയിരുന്നു.\nTags: Hate Campaign, Sasikala\n‘നിങ്ങളുടേത് വില കുറഞ്ഞ വാക്കുകള്’; അനന്ത്കുമാര് ഹെഗ്ഡെയ്ക്ക് എതിരെ പ്രകാശ് രാജ്


അജിത്തിന്റെ നായികയായി നസ്രിയ? മറുപടിയുമായി താരം\nBy webadmin October 30, 2019 No Comments\nNazriya to pair with Thala Ajith_ Nazriya replies\nതമിഴ് സൂപ്പർസ്റ്റാർ തല അജിത് നേര്‍കൊണ്ട പാര്‍വെയ്ക്ക് ശേഷം വിനോദ്-ബോണി കപൂര് കൂട്ടുകെട്ടിന്റെ കൂടെ ഒന്നിക്കുന്ന പുതിയ ചിത്രമാണ് വലിമൈ. ഒരിടവേളയ്ക്ക് ശേഷം അജിത് പൊലീസ് വേഷത്തിലെത്തുന്ന ചിത്രത്തില് അജിത്തിന് നായികയായി നസ്രിയ നസീം എത്തുന്നുവെന്ന് റിപ്പോര്‍ട്ടുകള് ഉണ്ടായിരുന്നു. ഇപ്പോഴിതാ ഈ വാര്‍ത്തകളോട് പ്രതികരിച്ച് രംഗത്ത് വന്നിരിക്കുകയാണ് നസ്രിയ. ഞാന് വലിമൈയില് അഭിനയിക്കുന്ന കാര്യം ഔദ്യോഗികമായി സ്ഥിരീകരിച്ചിട്ടില്ല. അത് അഭ്യൂഹങ്ങള് മാത്രമാണ്. വ്യാജ വാര്‍ത്തകളില് നിന്ന് അകന്ന് നില്‍ക്കൂ. ഇക്കാര്യങ്ങളിലുള്ള ഔദ്യോഗക സ്ഥിരീകരണം സിനിമയുടെ അണിയറപ്രവര്‍ത്തകരായ സുരേഷ് ചന്ദ്ര, ബോണി കപൂര് എന്നിവരില് നിന്ന് ഉണ്ടാകുമെന്ന് താരം ട്വീറ്റ് ചെയ്‌തു.\nKindly Request To my friends its not officially confirmed that um to playarole in #Valimai its all just rumors.. So do please stay away from fake news.. Stay tuned for official confirmation from @SureshChandraa @DoneChannel1 @BoneyKapoor 🙏🏻\n— Nazriya Nazim (@Nazriya4U_) October 28, 2019\nചിത്രത്തിന്റെ പൂജ അടുത്തിടെ ചെന്നൈയില് വെച്ചു നടന്നു. ചിത്രത്തിന്റെ ഷൂട്ട് ഡിസംബറില് ആരംഭിക്കും. യുവാന് ശങ്കര് രാജയാണ് ചിത്രത്തിന് സംഗീതമൊരുക്കുന്നത്. നയൻതാര അജിത്തിന്റെ നായികയായി എത്തുമെന്ന് റിപ്പോർട്ടുകൾ ഉണ്ടെങ്കിലും അതിലും ഒരു തീരുമാനം ആയിട്ടില്ല.\nNazriya to pair with Thala Ajith_ Nazriya replies അജിത്തിന്റെ നായികയായി നസ്രിയ? മറുപടിയുമായി താരം\nPrevious Article“18 വർഷമായി എനിക്ക് കുട്ടികൾ ഇല്ല; ഇനി എനിക്ക് കുട്ടികൾ വേണ്ട” വാളയാർ വിഷയത്തിൽ വികാരാധീനനായി സാജു നവോദയ\nNext Article ഇരുനൂറ് കോടി ക്ലബിൽ ഇടം നേടി ബിഗിൽ;ചിത്രം കേരളത്തിൽ വമ്പൻ ഹിറ്റിലേക്ക്


ഇംഗ്ലണ്ടിൽ ബിഷപ്പ് പദവിയിൽ മലയാളി; റവറന്റ് ലൂക്കോസ് വർഗ്ഗീസ് മുതലാളി ഏറ്റവും പ്രായം കുറഞ്ഞ ബിഷപ്പ് | Azchavattom Online USA\nPosted by George Kakkanatt | Jan 28, 2022 | World\nഇംഗ്ലണ്ടിന്റെ വൈദിക ചരിത്രത്തിലേക്ക് മലയാളി പെരുമ. ചർച്ച് ഓഫ് ഇംഗ്ലണ്ടിന്റെ ഏറ്റവും പ്രായം കുറഞ്ഞ ബിഷപ്പായി റവറന്റ് ലൂക്കോസ് വർഗ്ഗീസ് മുതലാളി എന്ന സാജുവാണ് സ്ഥാനമേറ്റത്. 42 കാരനായ സാജുവെന്ന് വിളിക്കുന്ന ബിഷപ്പ് ലൂക്കോസ് ലണ്ടനിലെ സെന്റ് പോൾസ് കത്തീഡ്രലിൽ നടന്ന ചടങ്ങി ലാണ് ചുമതലയേറ്റത്. ആർച്ച്ബിഷപ്പ് ഓഫ് കാന്റർബറി ജസ്റ്റിൻ വെൽബിയാണ് ചടങ്ങിന് നേതൃത്വം വഹിച്ചത്.\nപ്രധാനമന്ത്രി ബോറിസ് ജോൺസന്റെ ശുപാർശയിൽ ബ്രിട്ടീഷ് രാജ്ഞി എലി സബത്ത് രണ്ടിന്റെ അനുമതിയോടെയാണ് വൈദിക സമൂഹം പ്രഖ്യാപനം നടത്തിയത്. ലെസ്റ്റർഷെയറിലെ എന്റർബീയിലെ ചർച്ച് ഓഫ് ഇംഗ്ലണ്ട് അക്കാദമി വൈദികരുടേയും മറ്റ് പ്രതിനിധികളുടേയും നേതൃത്വത്തിൽ ഇനി ആചാരപരമായ ചടങ്ങുകൾ നടക്കും. ഫെബ്രുവരി 5നാണ് സാജു ബിഷപ്പ് ഓഫ് ലോഫ്ബറോ എന്ന സ്ഥാനപ്പേരിൽ അവരോധിതനാക്കപ്പെടുക.\nലോകത്തിലെ നിരവധി പേരുടെ പ്രാർത്ഥനയാണ് ഈ സേവനത്തിനായി തനിക്ക് അവസരം നൽകിയതെന്ന് ബിഷപ്പ് ലൂക്കോസ് എന്ന സാജു പറഞ്ഞു. വിവാഹി തനായ സാജുവിന്റെ രണ്ട് മക്കളായ സിപ്പും അബ്രഹാമും കുടുംബാംഗ ങ്ങൾക്കൊപ്പം ചടങ്ങിൽ സംബന്ധിച്ചു. നാലുമക്കളാണ് സാജുവിന് ആകെയുള്ളത്. ഭാര്യ കാത്തിയും ചടങ്ങിലുണ്ടായിരുന്നു.\nകേരളത്തിൽ ജനിച്ച സാജു പഠിച്ചത് ബാംഗ്ലൂരിലാണ്. ബാംഗ്ലൂരിൽ നഴ്‌സായിരുന്നു സാജുവിന്റെ മാതാവ്. തുടർന്നാണ് ഓക്‌സ്‌ഫോർഡിലേക്ക് സാജു വൈദിക പഠനത്തിനായി എത്തിച്ചേർന്നത്. 21 വർഷമായി സാജു ഇംഗ്ലണ്ടിലാണ് താമസിക്കുന്നത്. നിലവിൽ ഗില്ലിൻഹാമിലെ സെന്റ് മാർക്‌സ് പള്ളിയിലെ വികാരിയായി പ്രവർത്തിച്ചുവരികയായിരുന്നു.\nPreviousഭാരത് ബയോടെക്കിന്റെ മൂക്കിലൂടെ നൽകാവുന്ന ബൂസ്റ്റർ ഡോസ് വാക്‌സിൻ പരീക്ഷണത്തിന് അനുമതി\nNext‘സാമി സാമി’ സൂപ്പർ ഹിറ്റാക്കിയതിന് ആരാധകരോട് നന്ദി പറഞ്ഞ് രശ്മിക മന്ദാന


ഗവര്‍ണര്-സര്‍ക്കാര് ഭിന്നത രൂക്ഷമാകുന്നു: തദ്ദേശവാര്‍ഡ് ഓര്‍ഡിനന്‍സ് ഗവര്‍ണര് മടക്കി | Governor returns Local ward ordinance to government\nഗവര്‍ണറും സര്‍ക്കാരും നേര്‍ക്കുനേര്: തദ്ദേശവാര്‍ഡ് ഓര്‍ഡിനന്‍സില് ഒപ്പിടാതെ ഗവര്‍ണര്\nഇതു രണ്ടാം തവണയാണ് ഈ ഓര്‍ഡിനന്‍സില് ഒപ്പിടാന് ഗവര്‍ണര് വിസമ്മതിക്കുന്നത്. വാര്‍ഡ് വിഭജനം നിയമസഭ ചര്‍ച്ച ചെയ്ത് പാസാക്കണമെന്ന് ഗവര്‍ണര്.\nThiruvananthapuram, First Published Jan 15, 2020, 9:19 PM IST\nതിരുവനന്തപുരം: ഈ വര്‍ഷം നടക്കുന്ന തദ്ദേശസ്വയംഭരണസ്ഥാപനങ്ങളിലേക്കുള്ള തെരഞ്ഞെടുപ്പിന് മുന്നോടിയായി വാര്‍ഡുകള് വിഭജിക്കാനുള്ള സര്‍ക്കാര് തീരുമാനം പ്രതിസന്ധിയില്. തദ്ദേശസ്വയംഭരണസ്ഥാപനവാര്‍ഡുകള് 2011 സെന്‍സസ് വിവരങ്ങളുടെ അടിസ്ഥാനത്തില് വിഭജിക്കാന് ഉത്തരവിട്ടു കൊണ്ട് സര്‍ക്കാര് കൊണ്ടു വന്ന ഓര്‍ഡിനന്‍സില് ഒപ്പിടാന് ഗവര്‍ണര് വിസമ്മതിച്ചു. ഇതു രണ്ടാം തവണയാണ് ഈ ഓര്‍ഡിനന്‍സില് ഒപ്പിടാന് ഗവര്‍ണര് വിസമ്മതിക്കുന്നത്.\nവാര്‍ഡ് വിഭജനത്തിനെതിരെ പ്രതിപക്ഷനേതാവ് രമേശ് ചെന്നിത്തല നല്‍കിയ പരാതിയുടെ അടിസ്ഥാനത്തിലാണ് ഗവര്‍ണറുടെ നടപടി എന്നാണ് സൂചന. വാര്‍ഡ് വിഭജനം പുതിയ സെന്‍സസ് നടപടിയെ ബാധിക്കുമെന്ന് ചൂണ്ടിക്കാട്ടി പ്രതിപക്ഷനേതാവ് ഗവര്‍ണര്‍ക്ക് പരാതി നല്‍കിയിരുന്നു. ഇതേ തുടര്‍ന്ന് ഓര്‍ഡിനന്‍സില് ആദ്യം ഒപ്പിടാതെ കൂടുതല് വിശദീകരണം തേടി ഗവര്‍ണര് സര്‍ക്കാരിന് ഫയല് മടക്കി.\nഎന്നാല് വാര്‍ഡ് വിഭജനം സെന്‍സസ് നടപടികളെ ബാധിക്കില്ലെന്നും ഇക്കാര്യത്തില് ആശങ്ക വേണ്ടെന്നും മറുപടി നല്‍കി സര്‍ക്കാര് വീണ്ടും ഗവര്‍ണര്‍ക്ക് ഒപ്പിടാനായി കൈമാറി. എന്നാല് ഫയല് സര്‍ക്കാര് രാജ്ഭവന് നല്‍കി രണ്ടാഴ്ചയായിട്ടും ഇതുവരേയും ഈ ഓര്‍ഡിനന്‍സില് ഗവര്‍ണര് ഒപ്പിട്ടില്ല. ഇതു സര്‍ക്കാരിന് തിരികെ നല്‍കുകയും ചെയ്തിട്ടില്ല. ഫയലുമായി ബന്ധപ്പെട്ട് ഇന്നലെ രണ്ടാമതും ഗവര്‍ണര് സര്‍ക്കാരില് നിന്നും വിശദീകരണം തേടുകയും ചെയ്തുവെന്നാണ് സൂചന.\nപൗരത്വനിയമത്തെ ചൊല്ലി നേരത്തെ ഇടതുവലതുമുന്നണികളുമായി കൊമ്പ് കോര്‍ത്ത ഗവര്‍ണര് ഇക്കുറി സര്‍ക്കാരുമായി നേരിട്ടാണ് ഏറ്റുമുട്ടുന്നത്. സംസ്ഥാനത്തെ എല്ലാ പഞ്ചായത്തുകളിലും കോര്‍പറേഷനുകളിലും മുന്‍സിപ്പാലിറ്റികളിലും ഒരു വാര്‍ഡ് വീതം അധികമായി സൃഷ്ടിക്കാനുള്ള സര്‍ക്കാര് തീരുമാനം എല്‍ഡിഎഫിലെ പൊതുധാരണയുടെ അടിസ്ഥാനത്തിലാണ്.\nവാര്‍ഡ് വിഭജനത്തെ എതിര്‍ക്കുന്ന യുഡിഎഫ് ഗവര്‍ണറുടെ നടപടിയെ പിന്തുണയ്ക്കുന്ന സാഹചര്യത്തില് വിഷയത്തിന് രാഷ്ട്രീയമാനങ്ങളും ഏറെയാണ്. ഗവര്‍ണറുടെ നടപടിയെ സ്വാഗതം ചെയ്യുന്നതായി കോണ്‍ഗ്രസ് നേതാവ് കെസി ജോസഫ് ഏഷ്യാനെറ്റ് ന്യൂസിനോട് പറഞ്ഞു. പൗരത്വ ബില്ലിനെതിരെ പ്രമേയം പാസാക്കാനായി നിയമസഭയുടെ പ്രത്യേക സമ്മളനം ഡിസംബര് 31-ന് ചേര്‍ന്നിരുന്നു. അതോടൊപ്പം തന്നെ വാര്‍ഡ് വിഭജന ബില് ചര്‍ച്ച ചെയ്യാമായിരുന്നുവെന്നും എന്നാല് സര്‍ക്കാര് അതിന് തയ്യാറായില്ലെന്നും കെസി ജോസഫ് കുറ്റപ്പെടുത്തി.\nജനുവരി അവസാനം നിയമസഭ ചേരാനിരിക്കുമ്പോള് ഓര്‍ഡിനന്‍സ് ഇനിയും നിയമമാക്കി മാറ്റാന് സാധിക്കാത്തത് സര്‍ക്കാരിനെ ആശങ്കപ്പെടുത്തുന്നുണ്ട്. ഗവര്‍ണര് ഓര്‍ഡിനന്‍സ് സര്‍ക്കാരിലേക്ക് തിരിച്ച് അയക്കാതെ ബില് നിയമസഭയില് അവതരിപ്പിക്കാനും സര്‍ക്കാരിന് സാധിക്കില്ല.\nLast Updated Jan 15, 2020, 9:27 PM IST


ശബരിമല സ്ത്രീ പ്രവേശനം: ബോർഡിനെ മുന്നിൽ നിർത്തി സമവായ ചർച്ച ഇന്ന്\n16 October, 2018 07:15:55 AM\nപത്തനംതിട്ട: ശബരിമല സ്ത്രീപ്രവേശന വിഷയത്തിൽ ദേവസ്വം ബോർഡിനെ മുൻനിർത്തി സമവായത്തിന് സർക്കാർ ശ്രമം. ഇതിന്റെ ഭാഗമായി ദേവസ്വംബോർഡ് വിളിച്ച പ്രതിനിധികളുടെ ചർച്ച ചൊവ്വാഴ്ച നടക്കും. തന്ത്രിമാർ, പന്തളം കൊട്ടാരം പ്രതിനിധികൾ, ശബരിമല ക്ഷേത്രവുമായി ബന്ധപ്പെട്ട സംഘടനകളുടെ പ്രതിനിധികൾ എന്നിവർ ചർച്ചയിൽ പങ്കെടുക്കുന്നുണ്ട്.\nചർച്ചയിൽ ഉരുത്തിരിയുന്ന കാര്യങ്ങൾ നടപ്പാക്കുമെന്നും പ്രത്യേക നിർദേശം വയ്ക്കുന്നില്ലെന്നും ദേവസ്വം പ്രസിഡന്റ് എ. പദ്മകുമാർ അറിയിച്ചു. ശബരിമലയിൽ എത്തുമെന്ന യുവതികളുടെ പ്രഖ്യാപനം പ്രശസ്തിക്കു വേണ്ടിയുള്ളതാണെന്നും ക്ഷേത്രാചാരങ്ങളിൽ വിശ്വസിക്കുന്നവർ വരാൻ സാധ്യതയില്ലെന്നും ബോർഡ് പ്രസിഡന്റ് പറയുന്നു.\nപന്തളം കൊട്ടാരം പ്രതിനിധികൾ ചർച്ചയിൽ പങ്കെടുക്കുമെന്ന് കൊട്ടാരം നിർവാഹകസംഘം പ്രസിഡന്റ് പി.ജി. ശശികുമാർ വർമ, സെക്രട്ടറി പി.എൻ. നാരായണ വർമ എന്നിവർ പറഞ്ഞു. രേഖാമൂലമുള്ള ക്ഷണം ലഭിച്ചശേഷമാണ് തീരുമാനമെടുത്തത്. ചർച്ചയ്ക്ക് വിളിച്ചിട്ടു പങ്കെടുത്തില്ലെന്ന ആക്ഷേപം ഒഴിവാക്കാൻ കൂടിയാണിത്. തന്ത്രി കുടുംബം ഉൾപ്പെടെ കൊട്ടാരത്തോടൊപ്പം നിൽക്കുന്നവരുമായി ഇക്കാര്യം ആലോചിച്ചിരുന്നു. ഇതിൽ ഉരുത്തിരിഞ്ഞ നിർദേശങ്ങൾ ചർച്ചയിൽ വയ്ക്കും.